Kaizeen Behi Palestine Ge Dhidha Thah Husvaan Negi Kuda Vaguthu Kolheh! - Vaguthu\nއިސްރާއީލްގެ އަނިޔާވެރި ވަކިތަކުގެ ދަށުވެފައިވާ ފަލަސްތީނުގެ ރައްޔިތުންގެ ދިފާއުގައި ރާއްޖޭގައި ބާއްވާ ހަރަކާތްތަކަށް އެހީވުމަށް މަޝްހޫރު މޮޑެލް ކައިޒީން އިއްޔެ ބެހި ފަލަސްތީންގެ ދިދަތައް ކުޑަ ވަގުތުކޮޅެއްގެ ތެރޭގައި ހުސްވެއްޖެއެވެ.\nފަލަސްތީންގެ ދިދަތައް ހިލޭ ބެހުމަށް ނިންމި ކަން، ކައިޒީންގެ އިންސްޓަގްރާމް ޕޯސްޓްގައި އިއުލާން ކުރުމާއެކު، ގިނަ އަދަދެއްގެ ބަޔަކު ވަނީ ދިދަ ހޯދައިފައެވެ. ކައިޒީން އެންމެ ފުރަތަމަ ބެހުމަށް ނިންމީ 3،000 ފަލަސްތީން ދިދައެވެ.\nކުޑަ ދެ ކުއްޖަކު ފަލަސްތީނާއި ރާއްޖޭގެ ދިދަ ހިފަހައްޓައިގެން؛- ވަގުތު އިމޭޖަސް- މުހައްމަދު އަފްޒަލް\nކައިޒީންގެ ޓީމުން "ވަގުތަށް" މިއަދު ބުނީ މާލޭގައި ހުރި އެމް7 ގެ ބުކްޝޮޕްތަކުން ދިދަ ބަހަން ފެށިތާ ބައިގަޑިއިރު ތެރޭގައި ހުރިހާ ދިދައެއް ބަހައި ނިމިފައިވާ ކަމަށެވެ. އަދި ހުޅުމާލޭގައި ހުރި އެމް7 ގެ ބުކްޝޮޕަށް ގެންދިޔަތާ ކުޑައިރުކޮޅެއްގެ ތެރޭގައި ދިދަ ހުސްވި ކަމަށް އެ ޓީމުން ބުންޏެވެ.\nއާންމުންގެ މެދުގައި އެހާ ބޮޑު ތަރުހީބެއް ލިބުމާ ގުޅިގެން އިތުރު 3،000 ދިދަ ބެހުމަށް ކައިޒީންގެ ޓީމުން ނިންމިއެވެ. އަދި އެ ދިދަތައް ވެސް ބުކްޝޮޕްތަކާ ހަވާލު ކުރުމާ އެކު، ދިދަތައް ހުސްވާން ވެސް ނެގީ މަދު ވަގުތުކޮޅެއް ކަމަށް ކައިޒީންގެ ޓީމުން ބުންޏެވެ.\nކުޑަ ކުއްޖަކު ފަލަސްތީންގެ ދިދަ ހިފައިގެން. --- ވަގުތު އިމޭޖަސް: މުހައްމަދު އަފްޒަލް\nއެ ޓީމުން ބުނީ، ކައިޒީންގެ ފަރާތުން 6،000 ދިދަ ބެހީ ފަލަސްތީންގެ ރައްޔިތުންގެ ދިފާއުގައި ތިބިކަން ހާމަކޮށް ރާއްޖޭގައި ބާއްވާ އެކިއެކި ހަރަކާތްތަކަށް އެހީތެރިވުމުގެ ގޮތުން ކަމަށެވެ.\nފަލަސްތީނާ އެކު ތިބި ކަން ތިން ޒުވާނަކު އިއްޔެ ދައްކާލަނީ.؛- ވަގުތު އިމޭޖަސް- މުހައްމަދު އަފްޒަލް\nއެމް7 ގެ އައުޓްލެޓްތަކަށް ދާ ކޮންމެ މީހަކަށް އިއްޔެ 10 ދިދަ ދީފައިވެއެވެ.\nއިސްރާއީލުން ފަލަސްތީންގެ ޣައްޒާ އަށް ދެމުން އަންނަ ވަރުގަދަ ހަމަލާތަކުގައި މިހާތަނަށް 200 އަށް ވުރެ ގިނަ މީހުން ވަނީ ޝަހީދުވެފައެވެ. އޭގެ ތެރޭގައި 63 ކުޑަކުދިން ހިމެނެއެވެ. އިސްރާއީލުން ތަކުރާރުކޮށް ބުނަމުން ދަނީ ޣައްޒާއަށް ދެމުންދާ ހަމަލާތައް ހުއްޓާނުލާ ކުރިއަށް ގެންދާނެ ކަމަށެވެ. އިސްރާއީލްގެ ހަމަލާތަކުގައި މިހާތަނަށް ހާހަކަށް ވުރެ ގިނަ މީހުން ވަނީ ޒަހަމްވެފައެވެ.\nޔަހޫދީންގެ އުދުވާނީ ހަމަލާތަކުގައި ހަމާސް ޖަމާއަތާއި އިސްލާމިކް ޖިހާދުގެ 20 މީހަކު ޝަހީދުވެފައިވާ އިރު، އެ ދެ ޖަމާއަތުން އިސްރާއީލަށް ދިން ހަމަލާތަކުގައި އެ ގައުމުގެ 12 މީހުން ވަނީ މަރުވެފައެވެ.\nމެއި 19, 2021 13:11\nމެއި 19, 2021 13:19\nއަހަރެންނަށް ފަލަސްތީންގެ ހިތާގައި ބައިވެރިނުވެވުނީ ކައިޒީން ބެހިދިދަ ނުލިބިގެން. :ޕ\nމެއި 19, 2021 15:52\nއަސްލުވެސް މަދުވަގުތުކޮޅެއްގެ ތެރޭގައި ފަލަސްތީނުގެ ދިދަ ތައް ހުސްވުމަކީ ދިވެހިންގެ ހިތްތަކުގައި ޢައްޒާޔަށް އޮތް ލޯބި ހާމަވާކަމެއް.\nކޮންމެހެން ކައިޒީންއަށް ތާއީދުކުރާ ތީ އެއް ނޫން.\nތިދިދަތައް ބަންގާޅިމީހަކު ބެހިޔަސް ދިވެހިންގަންނާނެ..ވީ ލަވް ފަލަސްތީން\nމެއި 19, 2021 14:16\nނަންވީ ކައިޒީން އަށް! އެހެން މީހުން ކަންކުރީ! ކައިޒީންގެ އެންމެ ރުފިޔާ އެއްވެސް ތިކަމަށް ހަރަދު ނުކުރަން.\nައާދަންބެ 19 މެއި 2021\nމެއި 19, 2021 16:56\nބަހާލަން ދިދަ ދެވިދާނެ އެކަމަކު އޮރިޔާން ނިވާކުރަން ނުވޭބާ.\nމެއި 19, 2021 17:08\nޝުކުރިއްޔާ ކައި. ކޮންމެމީހަކު ކުރިޔަސް ރަނގަޅުކަމެއް ވާނީ ރަނގަޅުކަމަކަށް. އޭނާގެ ހިތުގާއޮތްޗެއް އަހަރެމެންނުޖެހޭ ބަލާކަށް.\nމެއި 19, 2021 18:38\nތި ބަހާ ދިދަ އަށްވުރެ މާ ރަނގަޅު ވާނެ ފަލަސްތީނުގެ ކުދިންނަށް ކާނެ ހުރިހާ ކަމެއް ކުރަން ރުފިޔާ ހަދިޔާ ކުރިއަސް.... ފްރީ ފަލަސްތީން ޖަހާގެން ދިދަ ބެހުމަށް ވުރެ ރަނގަޅު ވާނެ އެތާގައިވަ މީހުންނަށް ދުއާ ކޮއްދިނަސް.... މޮޑެލް ކޮއްފަ ދިދަ ހިފައިގެން ފޮޓޯ ނެގުމަށް ވުރެ މާ ރަނގަޅު ވާނެ އިހުލާސްތެރި ކަމާ އެކީ ދުޢާ ކުރިއަސް....\nމެއި 19, 2021 18:39\nތި ބަހާ ދިދަ އަށްވުރެ މާ ރަނގަޅު ވާނެ ފަލަސްތީނުގެ ކުދިންނަށް ކާނެ ހުރިހާ ކަމެއް ކުރަން ރުފިޔާ ހަދިޔާ ކުރިއަސް.... ފްރީ ފަލަސްތީން ޖަހާގެން ދިދަ ބެހުމަށް ވުރެ ރަނގަޅު ވާނެ އެތާގައިވަ މީހުންނަށް ދުއާ ކޮއްދިނަސް.... މޮޑެލް ކޮއްފަ ދިދަ ހިފައިގެން ފޮޓޯ ނެގުމަށް ވުރެ މާ ރަނގަޅު ވާނެ އިހުލާސްތެރި ކަމާ އެކީ ދުޢާ ކުރިއަސް.... ހުއްއއއއއއއއ\nއަބަދިވެސް އެންޑީއޭ މީހުން ބަލާނެ ކޮންމެ ރަނގަޅު ކަމެއް ބަޔަ ުކ ކުރަންޏާ އެ ކަމަ ކައް ހަޖޫޖެހޭތޯ އަދި އެ ކަމެއް ހުއްޓުވަން ކީ ކުރާނީ ތިޔަބައިގަނޑު ވަރައް ބޮޑުވެއްޖެ......ސައިންދާ އަދި ވެލްޒިނީ


Wamco muvazzafakah hamalaadhin meehaku hayyarukohfi\nވެމްކޯ މުވައްޒަފަށް ހަމަލާދޭ މަންޒަރު.\nވެމްކޯ މުވައްޒަފަކަށް ހަމަލާދިން މީހަކު ހައްޔަރުކޮށްފި\nވެމްކޯ މުވައްޒަފަކަށް ހަމަލާދިންކަމުގެ ތުހުމަތުގައި، ކޯޓް އަމުރެއްގެ ދަށުން ފުލުހުން ހޯދަމުން ދިޔަ މީހާ މިއަދު ހައްޔަރު ކޮށްފި އެވެ.\nފުލުހުން ބުނީ އޭނާ ހައްޔަރު ކުރީ، އަމިއްލަ އަށް ފުލުހުންގެ އިދާރާ އަށް ހާޒިރު ވުމުން ކަމަށެވެ. އުމުރުން 32 އަހަރުގެ ފިރިހެން މީހާ ހައްޔަރު ކުރި ނަމަވެސް، އޭނާގެ ވަނަވަރެއް ފުލުހުން ހާމައެއް ނުކުރެ އެވެ.\nވެމްކޯ ކުނި ނެގުމުގެ މަސައްކަތުގައި އުޅޭ މީހަކަށް އޭނާ ހަމަލާދޭ މަންޒަރު ފެންނަ ވީޑިއޯ އެއް ސޯޝަލް މީޑިއާގައި ވަނީ އާންމުވެފަ އެވެ. އެ ވީޑިއޯ އިން ފެންނަނީ އެސްލޯނު ހޮޅިބުރިއަކުން އޭނާގެ ގައިގާ ހައްޔަރު ކުރި މީހާ ތަޅާ މަންޒަރެވެ.\nއޭގެ އިތުރުން އޭނާ އާ ދިމާލަށް، ހައްޔަރު ކުރި މީހާ ވަރަށް ހަޑިހުތުރު ބަހުން އެއްޗެހި ކިޔާ އަޑުވެސް އެ ވީޑިއޯ އިން އިވެ އެވެ. އެކަން ހިނގަން މެދުވެރިވީ ކީއްވެގެން ކަމެއް ސާފެއް ނުވެ އެވެ.\nމާރާމާރީ ޕޮލިސް ވެމްކޯ\nތި މީހާ ބާއްވާލާ ގޮޅީގަ! ވާނުވާ ޖަހާފަ ދުވާލުގެ އަލިކަން ނުފެންނަގޮތައް ބާއްވަންވީ މިކަހަލަ ރަންބުއްދި ފިލާގެން އުޅޭ މީހުން! މާރާމާރީ ހިންގި ވީޑިއޯއިން ފެނުނުގޮތުގަ އޭނާ ހަމަލާދިނީ ބޮޑު އަނިޔާއެއް ދިނުމުގެ ގަސްދުގަ ސީދާ ވެމްކޯ މުވައްޒަފުގެ ބޮލަށް!


Quran Ge Ehme Aayatheh Adu Ahaafai Isalam Vi Japan Scientist Ehge Vaahaka - Vaguthu\nހަނދާން ކުރާތި! ނުރައްކާ ކުޑައެއް ނޫން! - 10 ގަޑިއިރު ކުރިން\n5 މަސް ކުރިން ( ޖެނުއަރީ 11, 2020 )\nޤުރުއާނުގެ އެންމެ އާޔަތެއް ބެލުމަށްފަހު އިސްލާމްވި ޑރ. އުކުޑާ\nޝައްކެއްވެސް ނެތް ގޮތުގައި އިސްލާމް ދީނަކީ ހަގީގީ ހަމައެކަނި ދީނެވެ. އިސްލާމް ދީނުގެ އަސްލުތަކާއި ކީރިތި ގުރުއާނަކީ އެހެން ދީންތަކާއި ޙިލާފަށް ވަކި މީހަކަށް ނުވަތަ ބަޔަކަށް ފައިދާ އެއް ވާގޮތަށް އޮތް ދީނެއް ކަމުގައި ނުވާއިރު އިސްލާމް ދީން ދިރާސާ ކުރާ ކޮންމެ މީހަކުވެސް މި ދީނުގެ އަސްލުތައް އެނގުމުން އިސްލާމްދީން ގަބޫލުކުރެއެވެ. ޖަޕާނުގެ މަޝްހޫރު ސައިންޓިސްޓަކަށްވެސް ވީ ހަމަ މިފަދަ ގޮތެކެވެ.\nއާއްމުގޮތެއްގައި މޮޅަށް ކިޔަވައިގެން ތިބޭ ގިނަ ސައިންޓިސްޓުންނަކީ އެއްވެސް ދީނެއް ގަބޫލު ކުރާ ބައެއް ނޫނެވެ. އެމީހުންނަށް ހީވާ ގޮތުގައި ދުނިޔެ އާއި މުޅި ދުނިޔެ އިން ފެންނަ ހުރިހާ އެއްޗަކީ މުޅިންވެސް ސައިންސެވެ. އެއްކައުވަންތަ ކަލާނގެ އެއް ވާކަމަށް ގަބޫލުކުރަން އެމީހުން ދެކޮޅު ހަދައެވެ. ޑރ. އަޓޫޝީ ކަމަލް އޮކުޑާ އަކީވެސް ކުރިން މިފަދަ މީހެކެވެ. އޭނާގެ ހަޔާތުގެ ބޮޑު ބައި ހޭދަ ކުރީ ކަލާނގެ އެއް ނުވާ ކަމަށް ގަބޫލު ކުރާ މީހެއްގެ ގޮތުގައެވެ.\nޖަޕާނުގެ ކެއިއޯ ޔުނިވާސިޓީގައި ޕޮލިޓިކަލް ސިސްޓަމްގެ ޕްރޮފެސާއެއްގެ ގޮތުގައި މަސައްކަތް ކުރަމުން އައި މި ސައިންޓިސްޓު އެ ޔުނިވާސިޓީގައި ހޭދަކުރި 6ވަނަ އަހަރު ތެރޭގައި ވަނީ އޭނާގެ ހަޔާތުގެ މަގްސަދު ހޯދުމަށްޓަކައި ތަފާތު ދީންތަށް ދިރާސާ ކުރަން ފަށާފައެވެ. އެއްދުވަހެއްގައި އޭނާ ތަފާތު ރިސާޗް ގަނޑުތައް ބަލަމުން ދަނިކޮށް ވަނީ ގުރުއާނުގެ އަޔާތެއް ފެނިފައެވެ. މި އާޔަތް ވެގެން ދިޔައީ ޑރ. އޮކުޑާގެ މުޅި ހަޔާތް ބަދަލު ކޮށްލި އާޔަތަކަށެވެ.\n﴿٢٦﴾ "وَلَقَدْ خَلَقْنَا الْإِنسَانَ مِن صَلْصَالٍ مِّنْ حَمَإٍ مَّسْنُونٍ" އަލް ޙިޖުރު ސޫރަތުގެ 26 ވަނަ އާޔަތުގައި މާތްﷲ ވަޙީ ކުރައްވާފައި ވެއެވެ. މާނަ : (تغيّر ވެފައިވާ ކަޅުކުލައިގެ ކިސަޑުން އުފެދިގެންއައި މަށިން ހަމަކަށަވަރުން، ތިމަންރަސްކަލާނގެ އިންސާނާ ހެއްދެވީމެވެ.)\nމަތީގައި އެވާ އާޔަތް ކިޔަފާއި ޑރ. އޮކުޑާ ވަނީ އިސްލާމްވެފައެވެ. އިންސާނުން ހައްދަވާފައ ވަނީ މަށިންކަން އޭގެ ކުރިންވެސް އޮކުޑާ އަށް ވަނީ އެނގިފައެވެ. އަދި އިސްލާމް ވުމަށްފަހު ޑރ. އޮކުޑާ ވިދާޅުވެފައި ވަނީ އިސްލާމް ދީނަށް ވަނުމުގެ ނަސީބު ލިބިގެން ދިއުމަކީ އޭނާ އަށް ލިބުނު އެންމެ ބޮޑު ނަސީބު ކަމަށެވެ. އިސްލާމްވުމަށް ފަހުގައި އިސްލާމް ދީނާއި ބެހޭ ގޮތުން އިތުރު މައުލޫމާތު ހޯދައި، އަރަބި ބަސް ދަސްކުރުމުގެ ގޮތުން ޑރ.އޮކުޑާ ވަނީ ސީރިޔާ އަށްވެސް ދިރިއުޅުން ބަދަލު ކޮށްފައެވެ.\n"އިސްލާމްވުމުގެ ކުރިން އަހަރެންގެ ހަޔާތް ވަރަށްވެސް ހުސް. ކިތަންމެ ކިޔަވައިގެން ހުއްޓަސް ހަގީގަތުގައި އޭރު އަހަރެންގެ ދެލޯ ދުނިޔެ އަކަށް ނުހުޅުވޭ. އޭރު އަހަރެން ވީ ޖާހިލުކަމުގެ ތެރޭގައި" އިސްލާމް ދީން ގަބޫލުކުރުމަށް ފަހު ޑރ. އޮކުޑާ ވިދާޅުވިއެވެ.\nމިއަދު ޑރ. އޮކުޑާ އަކީ ޖަޕާނުގައި އިސްލާމް ދީން ފެތުރުމަށް އެންމެ ގަދަޔަށް މަސައްކަތް ކުރަމުން އަންނަ އެކަކެވެ. އެބޭފުޅާ ވިދާޅުވެފައި ވަނީ އޭނާގެ އަމާޒަކީ މާތްﷲ އަށް އީމާންވާ މީހުންގެ އަދަދު ޖަޕާނުން ވީހައިވެސް ބޮޑަށް އިތުރު ކުރުމަށް ކަމަށެވެ.\nޑރ.އޮކުޑާގެ އިތުރުން އެހެން ބައެއް ސައިންޓިސްޓުންނާއި އާއްމުންވެސް އިސްލާމް ދީނުގެ އަސްލުތަކާއި ކީރިތި ރަސޫލާގެ ސުންނަތާއި ހަދީޘް އަދި ޙާއްސަކޮށް ކީރިތި ޤުރުއާން ދިރާސާކޮށް، އޭގެ މާނަ ބެލުމަށްފަހު އިސްލާމް ދީން ގަބޫލުކޮށްފައިވާކަން ފާހަގަކޮށްލެވެއެވެ. މިވަގުތު ދުނިޔޭގައި އެންމެ ބާރަށް ކުރިއަރަމުން އަންނަ ދީނަކީވެސް އިސްލާމް ދީނެވެ.\nޖެނުއަރީ 11, 2020 18:58\nޖެނުއަރީ 11, 2020 20:02\nޖެނުއަރީ 11, 2020 20:11\nނަމާދުނުކުރާމީހުންނަށް ނަމާދުކުރުމަށް ގޮވާލަދީބަލަ\nޖެނުއަރީ 11, 2020 20:53\nޖަޕާނު މީހުންނަށް ދަރުސްދޭން ޝޭކުން ދާން ވެއްޖެއެއްނު އަވަހަށް\nޖެނުއަރީ 11, 2020 20:54\nހައިރާންވަނީ ދުނިޔޭގައި މިއުޅޭ މޮޅެތި ސައެންސްވެރީންނަށް މިކަހަލަ ކަންތައް ވިސްނައިގަންނަން ނޭނގި މުޅި އުމުރު ހޯދަ ހޯދާ ތިބެފަ އެކޮޅަށް ކަނޑާލާތީ.\nޖެނުއަރީ 11, 2020 22:39\nއެއީ އެމީހުން ކިޔަވަނީ އަކީ ހައްގު ހޯދުމަކަށް ނޫން، ވިސްނަނީ ކަންކަން ވާ ގޮތާ މެދު، އެކަންކަން އެހާ ފުރިހަމައަށް ލައްވާފައިވާ ފަރާތެއް ވާނެ ކަމަކާ މެދު ނުވިސްނާ، އެ ފަރާތަށް ވާސިލުވެވޭނެ ގޮތެއް ހޯދަން ނޫޅޭ.\nފެބުރުއަރީ 10, 2020 06:21\nޖެނުއަރީ 11, 2020 20:58\nއެއޮތްފަދަ ޖަޕާނުންވެސް އެ ސަލާމަތްވީ މީނާ އެކަނި އަލްހަމްދު.\nމާޝާﷲ. އަހަރެމެންގެ ތެރެއަށް މޮޅު ސައެންސްވެރިޔަކު އިތުރުވެއްޖެ.\nދެން ނުބުނެވޭނެ މަމެން މީ ޖަހުލުންނެކޭ އެއް.\nޖެނުއަރީ 11, 2020 22:41\nކޮބާ އެންމެ މޮޅެތި ސައެންސްވެރީން މިހާރުވެސް ތިބީ މުސްލިމުންގެ ތެރޭގަ. އެކަމަކު ހަނދުކޭތަ ހިފާނެ އިރެއްވެސް މިއެނގެނީ3މީހުންނަށް\nޖެނުއަރީ 12, 2020 08:26\nވަރަށް އުފާވެރި ޚަބަރެއް. މާތްﷲ އަޅަމެން އިންސާނުންނަށް ހެޔޮވިސްނުން ދެއްވާށި!


Tree Top Hospital ge 'Health Camp' ah aammunge bodu tharuheebeh\nޓްރީ ޓޮޕްގެ ހެލްތު ކޭމްޕަށް އާންމުންގެ ބޮޑު ތަރުހީބެއް\nޓްރީ ޓޮޕް ހޮސްޕިޓަލުން ބޭއްވި ހެލްތު ކޭމްޕްގެ ތެރެއިން -ފޮޓޯ:ޓްރީ ޓޮޕް\nއާންމުންގެ ބޮޑު ތަރުހީބަކާ އެކު، ޓްރީޓޮޕް ހޮސްޕިޓަލުން އޭދަފުށީގައި ބޭއްވި ހެލްތު ކޭމްޕް އިއްޔެ ނިންމާލައިފި އެވެ.\nހުކުރު ދުވަހު ހެނދުނު9އިން އިއްޔެ ހަވީރު6އަށް ބޭއްވި މި ކާމިޔާބު ހެލްތު ކޭމްޕް ގައި 301 ބަލިމީހަކަށް ފަރުވާ ދިނެވެ. މި ކޭމްޕްގައި ޓްރީޓޮޕް ހޮސްޕިޓަލުގެ ތަޖުރިބާކާރު ޑޮކްޓަރުންނަށް ދެއްކުމުގެ ފުރުސަތު ހިލޭ ލިބިފައިވެ އެވެ.\nއެގޮތުން، ކަށީގެ އޮޕަރޭޝަންގެ ހާއްސަ ތިން ޑޮކްޓަރުން ކަމަށްވާ ޑރ. މުހައްމަދު ހަބީބާއި ޑރ. ހުސައިން ފައިސަލް އާއި ޑރ. އަލީ މުޒުނީ އަދި ކުޑަކަމުދާ ނިޒާމުގެ ހާއްސަ ޑޮކްޓަރު ޑރ. މެހެމަތު އޯޑަ އަށް ދެއްކުމުގެ ފުރުސަތު އޮތެވެ.\nބ. އަތޮޅު ހޮސްޕިޓަލުގެ މެނޭޖަރު ހެލްތު ސާވިސް މުހައްމަދު ރަޝީދު ވިދާޅުވި ގޮތުގައި އެ ހޮސްޕިޓަލުން މިފަދަ ކޭމްޕުތައް ބޭއްވުމުގެ އެންމެ ބޮޑު މަގްސަދަކީ، މިއަތޮޅުގެ ރައްޔިތުން މާލެގޮސް ސިއްހީ ޚިދުމަތްތައް ހޯދުމަށްޓަކައި ކުރަންޖެހޭ ހޭދަތައް ނުކޮށް، އަމިއްލަ ރަށުގައި ބައިތިއްބައިގެ އެ ޚިދުމަތް ފޯރުކޮށްދިނުމެވެ. އަދި މިއީ ރައްޔިތުންނަށް ގާތުން ޚިދުމަތް ދިނުމަށް ބާއްވާ ކޭމްޕުތަކެއް ކަމަށް ވެސް އޭނާ ވިދާޅުވި އެވެ.\nމިއީ ޓްރީޓޮޕް ހޮސްޕިޓަލާއި ބ. އަތޮޅު ހޮސްޕިޓަލު ގުޅިގެން ބޭއްވި ކޭމްޕެކެވެ.\nމި ކޭމްޕަށް ބ. އަތޮޅު ކައުންސިލާއި އޭދަފުށީ ކައުންސިލް އަދި ޖަމިއްޔަތުލް ވަފާ އާއި ފޭލި ޖަމިއްޔާގެ އިތުރުން ބައެއް އާއްމުންގެ އެހީތެރިކަން ވެސް ލިބުނުކަމަށް ބ. އަތޮޅު ހޮސްޕިޓަލުން ބުންޏެވެ.


Kofee feys maask beynun kohlamaa\nކޮފީ ފޭސް މާސްކް ބޭނުން ކޮށްލަމާ\nކޮފީއަކީ އެންމެންނަށްވެސް އިނގޭ، ކޮންމެ ގެއެއްގައިވެސް ލިބެން ހުންނާނެ އެއްޗެކެވެ. އަދި ކޮފީ އަކީ އަނގަ މީރުކޮށްލުމުގެ އިތުރުން އޭގައި އެކުލެވޭ ގިނަ އަދަދެއްގެ އެންޓިއޮކްސިޑެންސްގެ ސަބަބުން ހަންގަނޑު ސާފުކޮށްދިނުމަށާއި ލޯކައިރި ފުއްޕިފައި ހުރުމުންވެސް ދުރުކޮށްދޭ އެއްޗެކެވެ.\nކޮފީ، އޯޓްމީލް އަދި ޔޯގަޓް ފޭސް މާސްކް\nކޮފީ އާއި އޯޓްމީލްގެ ސަބަބުން ހަންގަނޑު މަރުވެފައި ހުންނަ ހަމުގެ ސެލްސް ތައް ސާފުކޮށްދީ އައު ސެލްސްތައް އިތުރުކޮށްދެއެވެ. އަދި ޔޯގަޓްގެ ސަބަބުން ހަމުގެ އުޖާލާކަން އިތުރުކޮށްދެއެވެ. ކޮފީ އާއި އޯޓްމީލް އެއްކޮށް ރަނގަޅަށް ހިމުން ވަންދެން މުގުރާލާށެވެ. އެއަށްފަހު އޯގަޓް އެއްކޮށް މޫނާއި ކަރުގަ ފޭސްޓް ހާކާށެވެ. އަދި 30 މިނެޓް ބެހެއްޓުމަށްފަހު ތާފަނާ ފެނުން ދޮވެލާށެވެ.\nކޮފީ އަދި އޮލިވްއޮއިލް ފޭސް މާސްކް\nމިއީ ހިކިފަ ކުރަކިވެފައި ހުންނަ މޫނުތަކަށް ހާއްސަ ފޭސް މާސްކް އެކެވެ. އެގޮތުން އޮލިވް އޮއިލް އަކީ ހަންގަނޑު މޮއިސްޓްރައިޒް ކޮށްދިނުމަށް އެހީވެދޭ އެންމެ ރަނގަޅު މާއްދާއެވެ. މޭޒުމަތީ ސަމުސާގެ ކޮފީ އާއި އޮލިވް އޮއިލް އަޅާ މިކްސް ކޮށްލާށެވެ. އަދި ކަރާއި މޫނުގައި ހާކާފައި3މިނެޓްފަހުން ދޮވެލާށެވެ.\nކޮފީ، އޯޓްމީލް އަދި މާމުއިތް ފޭސް މާސްކް\nމިއީ ނާޒުކު ހަންގަނޑަކަށް އެންމެ ރަނގަޅު ފޭސް މާސްކް އެވެ. އެގޮތުން އޯޓްމީލްސް ހަންގަނޑު ސާގުކޮށްދީ ހިރުވުމުން ދުރުކޮށްދޭއިރު މާމުތަކީ ހަންގަނޑުގެ ދުޅަހެޔޮކަން އިތުރުކޮށްދޭ މާއްދާ އެކެވެ. މޭޒުމަތީ ސަމުސާ މުގުރި ކޮފީ އާއި މާމުއިތް އެއްކޮށްލުމަށްފަހު2މޭޒުމަތީ ސަމުސާ މުގުރި އޯޓްމީލް އަޅާ އެއްކޮށްލާށެވެ. އަދި މޫނުގައި ހާކައިފައި 20 މިނެޓް ބެހެއްޓުމަށްފަހު ދޮވެލާށެވެ.


Goahee Eynaage Nameve. Magey Nan Baraabareve. - vNews.mv\nމަޖީދިއްޔާ ސްކޫލުގެ ތާރީޚުގެ ތެރެއަށް ފީނާ ހަމަކޮންމެ މީހަކަށް އެއްކަމެއް ޔަގީންވާނެއެވެ. ސްކޫލުގެ ބާނީއަކީ ކާކުކަމެވެ. ސްކޫލުގެ ނަން އެބޭފުޅަކަށް ނިސްބަތްކުރެވޭ އަތިރީގޭ އަބްދުލްމަޖީދު ރަންނަބަނޑޭރި ކިލެގެފާނަކީ ސްކޫލުގެ ބާނީއެއް ނޫނެވެ. ބާނީއަކީ ފަޟީލަތުއްޝައިޚު ހުސައިން ސަލާހުއްދީނެވެ. އެހެންވީއިރު ހަގީގީ ބާނީގެ ނަމަށް ނިސްބަތްނުކޮށް ހައްގުނޫން މީހެއްގެ ނަމަށް ސްކޫލުގެ ނަން ނިސްބަތްކުރެވިފައިވަނީ ކީއްވެގެންބާވައެވެ. ވަރަށް ޝައުގުވެރިކުރަނިވި ސުވާލެކެވެ. ޖަވާބުގައި ދައްކާންޖެހޭ ވާހަކަތައްވެސް ވަރަށް ގިނަ ސުވާލެކެވެ.\nމަޖީދިއްޔާ ސްކޫލުގެ ފެށުމަކީ 1914 ވަނަ އަހަރުގެ ތެރޭގައި މާފަންނު ދެކުނުގޭގައި ހުސައިން ސަލާހުއްދީން ފެއްޓެވި ކުލާހެވެ. އެ ކުލާސް ދެން ބަދަލުވީ މަދަރުސަތުލް ސަލާހިއްޔާއަކަށެވެ. މިނަމުގައި ހިންގަމުން އަންނަތާ ތޭރަސާދަ އަހަރުވީފަހުން ފަނޑިޔާރުގޭ ގޯތިތެރޭގައި މަދަރުސާ ހިންގަން ސަރުކާރުން އަންގަވައިފިއެވެ. ހުއްޖަތަކީ ސަރުކާރުން ފުރިހަމަޔަށް ޒިންމާވާ ސަރުކާރުގެ މަދަރުސާއަކަށް ހެދުމެވެ. މިގޮތުން ފަނޑިޔާރުގޭގެ ފެންޑާއަކަށް މަދަރުސާ ބަދަލުވީ 19 އެޕްރީލް 1927 ގައެވެ. މަޖީދިއްޔާގެ އުފަންދުވަހަކަށް ރަސްމީގޮތުން ބަލަނީ އެ ތާރީޚެވެ.\nއިމާރާތް ބަދަލުވިޔަސް ކިޔަވާކުދިން ބަދަލެއްނުވެއެވެ. ޕްރިންސިޕަލާއި މުދައްރިސުން ބަދަލެއް ނުވެއެވެ. ނަންވެސް ބަދަލެއް ނުވެއެވެ. ޕްރިންސިޕަލަކީ ސަލާހުއްދީނެވެ. ނަމަކީ ސަލާހިއްޔާއެވެ. ފަނޑިޔާރުގެއަށް ބަދަލުކުރުމަށްފަހުވެސް އެއްއަހަރުވާންދެން ހިންގީ ސަލާހިއްޔާގެ ނަމުގަައެވެ. ނަން ބަދަލުވީ ބޮޑުވަޒީރަކަށް ހުންނެވި އަތިރީގޭ އަބްދުލްމަޖީދު ރަންނަބަނޑޭރި ކިލެގެފާނަށް ސަލާހިއްޔާގެ ނަން ގޯސްވި ހިސާބުންނެވެ.\nފަނޑިޔާރުގޭ ގޯތިތެރޭގައި މަދަރުސާ ހިންގާތާ އަހަރެއްހައިދުވަސް ފަހުން އަބްދުލްމަޖީދު އެއްދުވަހަކު ވިދާޅުވެއްޖެއެވެ. ނަން އެއްގޮތަކަށްވެސް ކަމަކުނުދެއެވެ. ތިޔައީ ދައުލަތުން ޚަރަދުކުރާ އަދި ބަލަހައްޓާ ދައުލަތުގެ މަދަރުސާއެކެވެ. އެހެންވީމާ އެއްވެސްމީހެއްގެ ނަމަށް ނިސްބަތްކުރެވިގެން ނުވާނެއެވެ. މަދަރުސާ އުފެއްދި ބާނީކަމަށްވިޔަސް އަދި ދައުލަތް ހިންގަވާން ހުންނަވާ ރަސްކަލެއް ނުވަތަ ބޮޑުވަޒީރަކަށްވިޔަސް އިސްތިސްނާވުމެއް ނެތެވެ. ތަނުގެ ނަން ވާންޖެހޭނީ ވަކި މީހަކަށް ނިސްބަތް ނުކުރެވޭ ނަމަކަށެވެ. ކޮންމެއަކަސް އަބްދުލްމަޖީދަށް މިގޮތް ފެނިވަޑައިގެން މިނޫން އެހެންއެއްވެސް ގޮތެއް ރަގަޅުނޫންކަމަށް ނިންމެވީމާ 1928 ވަނަ އަހަރު މަދަރުސަތުލް ސަނިއްޔާގެ ނަމަށް ބަދަލުކޮށްފިއެވެ.\nސަނިއްޔާގެ ނަމުގައި ހިންގަމުން އަންނަތާ ވިހި އަހަރު ފަހުން ކޮން ސަނިއްޔާއެއްހޭ ވިދާޅުވެފައި އަތިރީގޭ މުހައްމަދު އަމީނު އަނެއްކާވެސް ނަން ބަދަލުކުރައްވައިފިއެވެ. އާނަމަކީ މަދަރުސަތުލް މަޖީދިއްޔާއެވެ. މުހައްމަދު އަމީނު މިބަދަލެއް ގެންނެވިއިރު އަބްދުލްމަޖީދު ހަމަގަދަވެ ސަލާމަތުން ދުނިޔޭގައި ހުންނެވިއެވެ. ދިވެހި ތަޚުތަށް އިންތިޚާބުކުރެވިފައިވާ މާތްވެރިޔާގެ އިއްޒަތާއި ޝަރަފުގައެވެ. އެކަމަކު މިފަހަރު ނަން ގޯހެއް ނުވިއެވެ. ނަން ގޯސްވެގެން އިއުތިރާޒެއް ނުކުރެއްވިއެވެ. ދައުލަތުގެ މަދަރުސާޔަކަށް މީހެއްގެ ނަން ކިޔައިގެން ނުވާނެއޭ އެއީ ބޮޑުވެގެންވާ ގޯހެކޭ ވިދާޅުވެ ވަކާލާތު ކުރެއްވި އަބްދުލްމަޖީދުގެ އަމިއްލަ ނަންފުޅަށް މަދަރުސާ ނިސްބަތްކުރެވުނީމާ އެކަން ބަރާބަރުވެސް ވެއްޖެއެވެ. މުހައްމަދު ކޮއްކޮ ނިންމަވާނީ ރަގަޅަށޭ ވިދާޅުވެ ތާއީދުވެސް ކުރައްވައިފިއެވެ.\nމަދަރުސާތަކަށް ނަންކިޔުމުގައި ދިވެހިން މިހާރުވެސް ކުރިއަށްދަނީ އަބްދުލްމަޖީދު ދެއްކެވި މަގުންކަމަށް ގަބޫލުކުރެވެއެވެ. އަބްދުލްމަޖީދަށްވެސް ގޯސްވީ ސަލާހުއްދީނުގެ ނަމެވެ. އެމަނިކުފާނުގެ އަމިއްލަފުޅު ނަން ބަރާބަރެވެ. މިޒަމާނުގައި ކަންކަންކުރާންތިބި މީހުންނަށްވެސް ގޯސްވަނީ ސަލާހުއްދީނުގެ ނަމެވެ. އެހެންހުރިހާ ނަމެއް ބަރާބަރެވެ. ރަދުންނަކީ ރޫހާނީ ބާރު ލިބިވަޑައިގެން ހުންނެވި ބޭފުޅެއް ނޫނޭ ވިދާޅުވިކަމަށްޓަކައި ފަނޑިޔާރުތަކުރުފާނު ހިމަރޯނުން ބަންނަވައި ތަޅުއްވައި އަނިޔާކުރެއްވި ރަސްގެފާނުގެ ނަންވެސް މަދަރުސާއަކަށް އެހެރީ ދީފައެވެ. ކޮއްކޯފުޅުގެ އިސްތަށިފުޅުގައި ދޮގު އިލްޒާމު އަޅުއްވައި އަދި މަރުއްވާފައި ރަސްކަން އަތުލެއްވި ކަމަނާގެ ނަންވެސް ވަރަށް ފައްކަލެވެ. އެނަމުގައި އެހެރީވެސް މަދަރުސާއެކެވެ.\nހުރިހާ ވައްތަރެއްގެ މީހުންގެ ނަންވެސް މަދުރަސާތަކުގެ ނަންބޯޑުން އެބަފެނެއެވެ. އެކަމަކު ދިވެހިރާއްޖޭގެ ތައުލީމުގެ ބަފާކަމަށް އެންމެންވެސް އިއްތިފާގުވާ ސަލާހުއްދީނުގެ ނަމުގައި މަދަރުސާއެއް މަކުތަބެއް ނެތެވެ. މިއީދެން އަރަތެކެވެ. ތަނަކަށް ނަން ދޭންވީމާ ބަފާ ހަނދާނެއް ނުހުރެއެވެ. ތަން ހުޅުވައި ތަގުރީރުދޭންވީމާ ހަނދާން އާވެއެެވެ. ދެންވެސް ކުށްވެރިވާނީ މިވެރިން ބޮއިއުޅެނީ ކޮންކަހަލަ ސަރުބަތެއްހޭ އަހައި ސުވާލު ކުރާމީހާއެވެ.


ލޭގެ ކެންސަރު - ވިކިޕީޑިއާ\nލިޔުކީމިޔާ (އިނގިރޭސި ބަހުން: Leukemia)އަކީ ކަށީގެ މަދަށްޖެހޭ ކެންސަރު އެވެ. ލޭގެ ހުދު ސެލް، ލޭގެ ރަތް ސެލް އަދި ޕްލޭޓްލެޓްސް އުފައްދަނީ ކަށީގެ މަދުންނެވެ. ލެޔަށްޖެހޭ ކެންސަރަށް ޢާންމުކޮށް ކިޔައި އުޅެނީ ލިޔުކީމިޔާ އެވެ. މިލަފުޒުގެ މާނައަކީ ހުދުކުލައިގެ ލެޔެވެ. ލޭގެ ކެންސަރު ޖެހިއްޖެނަމަ ކަށީގެ މަދުން އުފައްދާ ލޭގެ ސެލްތައް އުފެއްދުން މަދުވެގެން ދެއެވެ. ލިޔުކީމިޔާ ޖެހިއްޖެނަމަ ވަރަށް އަވަހަށް ބަލީގެ އަސަރުތައް ހަށިގަނޑުގެ ތެރޭގައި ބޮޑުވެގެން ދެއެވެ. މިބަލީގައި މީހުން މަރުވެގެންދަނީ ލޭމަދުވެގެން ނުވަތަ ލޭއައުން ކޮންޓްރޯލް ނުކުރެވިގެންނެވެ. ނުވަތަ ތަކުރާރުކޮށް އެކިއެކި ބަލިބަލީގެ ޖަރާސީމް ހަށިގަނޑަށް ހަމަލާދީގެންނެވެ.\nލިޔުކީމިޔާ ޖެހިއްޖެނަމަ ބައެއް ފަހަރު ބަލީގެ މުއްދަތު ވަރަށް ކުރުވެ، މަރާ ކުރިމަތިލާން ޖެހެއެވެ. އަދި އަނެއްބައި ފަހަރު އެކަށީގެންވާ ދިގުމުއްދަތެއް ބަލީގައި ހޭދަކުރަން ޖެހެއެވެ. ބަލީގެ މުއްދަތުގެ ދިގުކުރުމިން ބިނާވެފައި އޮންނަނީ ބަލީގެ ސީރިއަސްކަން ހުރި ނިސްބަތެއްގެ މައްޗަށާއި، ބަލިޖެހިފައިވާ ލޭގެ ހުދު ސެލްގެ ބާވަތުގެ މައްޗަށެވެ. ލޭގެ ތެރޭގައި ހިމެނޭ ލޭގެ ހުދު ސެލް ހަރަކާތްތެރިވަނީ ބަލިބަލިން ހަށިގަނޑު ދިފާޢުކޮށް ދިނުމުގައެވެ. ލޭގެ ހުދު ސެލްގެ ވަރަށް ގިނަ ބާވަތްތައް ލޭގެތެރޭގައި ހިމެނެއެވެ. ލެޔަށް ޖެހިފައިވާ ކެންސަރު ބަހާލެވިފައިވަނީ މައިގަނޑު2ބަޔަކަށެވެ. ފުރަތަމަ ބަޔަކީ އެކިއުޓް ލިޔުކީމިޔާ އެވެ. މިބާވަތުގެ ކެންސަރު ޖެހިއްޖެނަމަ ބަލިޖެހޭތާ ވަރަށް ކުރު މުއްދަތެއްގެ ތެރޭގައި ބަލީގެ އަސަރުތައް ބޮޑުވެ، މީހާގެ ހާލު ދެރަވެ، ފުރާނަޔަށް ނުރައްކާވާގޮތް ވެއެވެ. ދެވަނަ ބަޔަކީ ކްރޮނިކް ލިޔުކީމިޔާ އެވެ. މިބާވަތުގެ ކެންސަރު ޖެހިއްޖެނަމަ ފުރާނަޔަށް ނުރައްކާވާގޮތް ވަނީ ވަރަށް ގިނަ ދުވަހުންނެވެ.\nކުޑަކުދިންނަށް ގިނައިން ޖެހޭ ލިޔުކީމިޔާއަށް ކިޔަނީ އެކިއުޓް ލިމްފޯބްލާސްޓިކް ލިޔުކީމިޔާ އެވެ. މިއީ ލޭގެ ހުދު ސެލްގެ ތެރޭގައި ހިމެނޭ ލިމްފޮސައިޓް އަށް ޖެހޭ ކެންސަރެކެވެ. ކުޑަކުދިންނަށް ޖެހޭ ކެންސަރުގެ 3/1 އަކީ މިބާވަތުގެ ކެންސަރެވެ. މިއީ އުމުރުން 7-2 އަހަރާއި ދެމެދުގެ ކުދީންނަށްޖެހޭ ކެންސަރުގެ ބާވަތެކެވެ. އުމުރުން 15 ވުމަށްފަހު މިބާވަތުގެ ކެންސަރު ޖެހުމަކީ ވަރަށް ނާދިރު ކަމެކެވެ. ބޮޑެތި މީހުންނަށް ޖެހޭ ލޭގެ ކެންސަރުގެ އެންމެ އާންމު ވައްތަރަކީ ލޭގެ ހުދު ސެލްތަކުގެ ތެރޭގައި ހިމެނޭ މައިލޮއިޑް ސެލްއަށްޖެހޭ ކެންސަރުއެވެ. މިބާވަތުގެ ކެންސަރު ޖެހުމަށް ކިޔަނީ އެކިއުޓް މައިލޯޖިނަސް ލިޔުކީމިޔާ އެވެ.\n2 އެކިއުޓް ލިޔުކީމިޔާ\n3 ކްރޮނިކް ލިޔުކީމިޔާ\n6 ކަށީގެ މަދު ބަދަލުކުރުން\nވަކި ސަބަބެއް އަދި ހޯދިފައެއް ނުވެއެވެ. ނަމަވެސް ލިޔުކީމިޔާ އުފެދުމާއި ގުޅުންހުރިކަމަށް ބެލެވޭ ކަންތައްތަކެއްވަނީ ފާހަގަ ކުރެވިފައެވެ. އޭގެ ތެރޭގައި:-\nރޭޑިއޭޝަން ( އެކްސްރޭ ނަގާއިރު ފޮނުވައިދޭ ރޭޑިއޭޝަންގެ ބާވަތްތަކާއި، ދެވަނަ ބޮޑު ހަނގުރާމައިގެ ދުވަސްވަރު ޖަޕާންގެ ހީރޯޝީމާ އަދި ނަގަސާކީ އަށް އެޅި ބޮމުން އުފައްދައި ދިންފަދަ، ރޭޑިޔޯއެކްޓިވް މާއްދާތައް މީގެ ތެރޭގައި ހިމެނެއެވެ. )\nދިގުމުއްދަތަކަށް ކެންސަރުގެ ބޭސް ބޭނުންކުރަންޖެހުން\nބެންޒިން ކިޔާ ކެމިކަލް\nއެކިއުޓް ލިޔުކީމިޔާ އަކީ ބަލިޖެހޭތާ ކުޑަ ދުވަސްކޮޅެއްގެ ތެރޭގައި ބަލިމީހާގެ ހާލަތު ފުރާނަޔަށް ނުރައްކާވާ ހިސާބަށް ގެންގޮސްދޭ ކެންސަރުގެ ބާވަތެކެވެ.\nއެކިއެކި ބަލިބަލި އަވަސް އަވަހަށްޖެހުން\nބަލިޖެހޭތާ ކުރީކޮޅުގައި ހުންފާޑުވެފައި ހުރުމާއެކު ވަރުބަލިވުން\nނޭފަތުންނާއި ހިރުގަނޑުން، ހަމުގެ ދަށުން އަދި ހަށިގަނޑުގެ އެކި ތަންތަނުން ލޭއައުން (މިހެން ދިމާވަނީ ލޭގަނޑުވުމަށް ބޭނުންވާ ޕްލޭޓްލެޓްސް ލޭގެތެރޭގައި މަދުވުމުންނެވެ.)\nމިބާވަތުގެ ޓެސްޓް ދެނެގަތުމަށް ލޭގެ ޓެސްޓް، ކަށީގެ ޓެސްޓް، އަދި އެކްސްރޭ ނަގައިގެން ބަލައެވެ.\nބަލީގެ އަސަރުކޮށްފައިވާ މިންވަރެއްގެ މައްޗަށް ބަލައި ފަރުވާ ކުރިޔަށް ގެންދާނެ ގޮތެއް ކަނޑައަޅާނީ ފަރުވާދޭ ޑޮކްޓަރެކެވެ. ރޭޑިއޭޝަންގެ ފަރުވާދެނީ މައިބަދަ އަދި ސިކުނޑިއަށް އަސަރުކޮށްފައިވާނަމަ އެވެ\nކްރޮނިކް ލިޔުކީމިޔާގައި ފުރާނަޔަށް ގެއްލުންވާ ހިސާބަށް ނުގޮސް ގިނަ ދުވަސްތަކެއް ހޭދަވެގެން ހިގައިދާނެއެވެ. ކްރޮނިކް ލިޔުކީމިޔާ ދެބަޔަކަށް ބަހާލެވެއެވެ. އެއީ ކްރޮނިކް ލިމްފޮސައިޓް ލިޔުކީމިޔާ އަދި ކްރޮނިކް މައިލޮއިޑް ލިޔުކީމިޔާ އެވެ.\nހުންކޮށި ބޮޑުވުމުގެ ސަބަބުން ބަނޑުގައި ރިހުން\nހިރުގަނޑުންނާއި ނޭފަތުން އަދި ހަށިގަނޑުގެ އެކިތަންތަނުން ލޭއައުން\nއޮޕަރޭޝަން ކުރުން : އޮޕަރޭޝަންކުރަނީ ހަމައެކަނި ހުންކޮށި ބޮޑުވެ، ރިހޭގޮތްވުމުން ހުންކޮށި ނެގުމަށެވެ.\nރޭޑިއޭޝަން ދިނުން : ރޭޑިއޭޝަން ދެނީ ހުންކޮށި ބޮޑުވުމާއި ގުޅިގެން ހުންކޮށި އޮންނަ ހިސާބަށެވެ. މިކަމުގެ ސަބަބުން ހުންކޮށި ކުޑަވެއެވެ. އަދި ލޭގައި ލިޔުކީމިޔާގެ އަސަރު ހުންނަ ސެލްގެ އަދަދު މަދުވެއެވެ.\nކީމޯތެރަޕީ ދިނުން : ކީމޯތެރަޕީ ދިނުމުން ހަށިގަނޑުގައި ހުންނަ ލިޔުކީމިޔާގެ އަލާމާތްތައް ފިލައިދެއެވެ. ބަލީގެ އަލާމާތްތައް ނުފެނި ގިނަ ދުވަސްތަކަކަށް ދެމިހުރެއެވެ. ހުންކޮށި ބޮޑުވެފައިވާނަމަ އޮޕަރޭޝަން ކުރުމުގެ ކުރިން ބައެއް ފަހަރު ކީމޯތެރަޕީ ދެވެއެވެ. މިއީ އޮޕަރޭޝަން ކުރުމަށްޓަކައި ކެންސަރުގެ އަސަރު ކުޑަކުރުމަށް ކުރާ ކަމެކެވެ\nކަށީގެ މަދު ބަދަލުކުރުންEdit\nކަށީގެ މަދު ބަދަލުކުރުމަކީ ލިޔުކީމިޔާ ޖެހިފައިވާ ކުޑަކުދިންނަށް ފަރުވާ ކުރުމުގައިކޮށްއުޅޭ ކަމެކެވެ. ކަށީގެ މަދުބަދަލުކުރަނީ ބަލިމީހާ އާއި ޢާއިލީ ގޮތުން ގުޅުންހުރި މީހެއްގެ ކަށީގެ މަދުން ދިޔަ ނަގައިގެން އެދިޔަ ނާރުގެ މަގުން ބަލިކުއްޖާގެ ލޭގެ ތެރެއަށް ފޮނުވާލައިގެންނެވެ. މިފަރުވާ ދިނުމުގެ ކުރިން ބަލިކުއްޖާ ޚާއްޞަ ގޮތްތަކަކަށް ތައްޔާރުކުރަން ޖެހެއެވެ. ޑޯނަރއެއްގެ ގޮތުގައި ޚިޔާރުކުރަން އެންމެ ރަގަޅީ ބަލިކުއްޖާގެ އެއްބަނޑު އެއްބަފައި، އެއްބަފައި، ނުވަތަ އެއްބަނޑު ކުއްޖެކެވެ. ކަށީގެ މަދު ބަދަލުކުރުމުގައި ބަލިކުއްޖާގެ ލޭގެތެރެއަށް ފޮނުވާލެވޭ ދިޔައިގައި އެކުލެވޭ ސެލްތައް ގާތްގަނޑަކަށް ދެތިން ހަފްތާގެ ތެރޭގައި އެކުއްޖެއްގެ ކަށީގެ މަދާއި ހަމައަށް ދަތުރުކޮށް، އެކުއްޖަކަށް ބޭނުންވާ މިންވަރަށް ލޭގެ ރަތްސެލް، ލޭގެ ހުދުސެލް އަދި ޕްލޭޓްލެޓްސް އުފައްދަން ފަށައެވެ.\nLast edited on 19 ފެބްރުއަރީ 2022, at 08:05\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 19 ފެބްރުއަރީ 2022، 08:05 ގައެވެ.


ރިސޯޓްތަކުގެ %25 މުވައްޒަފުން ވެކްސިންގެ ދެ ޑޯޒް ފުރިހަމަކޮށްފި ރިސޯޓްތަކުގެ %25 މުވައްޒަފުން ވެކްސިންގެ ދެ ޑޯޒް ފުރިހަމަކޮށްފި\nރިސޯޓްތަކުގެ %25 މުވައްޒަފުން ވެކްސިންގެ ދެ ޑޯޒް ފުރިހަމަކޮށްފި\nބަނޑޮސް މޯލްޑިވްސް ރިސޯޓްގައި ވެކްސިން ދިނުމުގެ ހަރަކާތުގެތެރެއިނ، ފޮޓޯ- ޓޫރިޒަމް މިނިސްޓްރީ\nރިސޯޓްތަކުގައި މަސައްކަތްކުރާ މުވައްޒަފުންގެ ތެރެއިން 25 އިންސައްތަ މުވައްޒަފުން ވެކްސިންގެ2ޑޯޒް ފުރިހަމަކޮށްފައިވާ ކަމަށް ޓޫރިޒަމް މިނިސްޓްރީން ހާމަކޮށްފިއެވެ.\nރާއްޖޭގައި ކޯވިޑް ވެކްސިން ދިނުމުގެ ޤައުމީ ޕްރޮގްރާމް ފަށާފައިވަނީ މިދިޔަ ފެބްރުއަރީ މަހުގެ 1 ވަނަ ދުވަހުއެވެ. ފަތުރުވެރިކަމުގެ ދާއިރާގައި މަސައްކަތްކުރާ މީހުންނަކީ ރާއްޖެ އަންނަ ފަތުރުވެރިންނާއި އެންމެ ގާތުން މަސައްކަތްކުރާ ބަޔަކަށްވުމުން ވެކްސިން ޕްރޮގްރާމް ފެށުމާއެކު ޚާއްސަ ސަމާލުކަމެއް މިސިނާއަތަށް ވަނީ ދީފައެވެ. އެގޮތުން ވެކްސިން ޕްރޮގްރާމް ފެށިތާ ތިން ދުވަހުގެ ތެރޭގައި ފަތުރުވެރިކަމުގެ ދާއިރާގެ ފްރަންޓްލައިންގައި މަސައްކަތް ކުރާ މުވައްޒަފުންނަށް ވެކްސިން ދޭންވަނީ ފަށާފައެވެ.\nޓޫރިޒަމް މިނިސްޓްރީން ވިދާޅުވީ ރިސޯޓް މުވައްޒަފުންގެ ތެރެއިން 99 އިންސައްތަ މުވައްޒަފުންނަށް މިހާރު ވެކްސިންގެ ފުރަތަމަ ޑޯޒް ދީފައިވާ ކަމަށެވެ. އަދި ކޯވިޑުން ރައްކާތެރިވުމަށް ރާއްޖެއިން އަޅާފައިވާ ފިޔަވަޅުތަކާއެކު ރާއްޖެއަކީ ފަތުރުވެރިންނަށް ރައްކާތެރި މަންޒިލެއް ކަމަށް ޓޫރިޒަމް މިނިސްޓްރީން ވިދާޅުވެއެވެ.\nވެކްސިން ޖަހާފައިވާ ބަޔަކު އުޅޭ މަންޒިލަކަށް ރާއްޖެ ހެދުމަށް "އަހަރެން ވެކްސިން ޖަހައިފިން" ނުވަތަ "އައިއޭމް ވެކްސިނޭޓެޑް" ގެ ނަމުގައި ކެމްޕެއިނެއްވެސްވަނީ ދާދިފަހުން ފަށާފައެވެ.\nމި ކެމްޕެއިނަކީ މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން، އެމްއެމްޕީއާރުސީން އިސްނަގައިގެން ޓޫރިޒަމް މިނިސްޓްރީއާއި ގުޅިގެން ފަށާފައިވާ ކެމްޕެއިނެކެވެ. މިިިކެެމްޕެއިންގެ މަޤްސަދަކީ ރާއްޖޭގެ ފަތުރުވެރިކަމުގެ ސިނާއަތުގައި މަސައްކަތްކުރާ ހުރިހާ ފަރާތްތަކަށް ވެކްސިން ޖަހައި މުޅި ދުނިޔޭންވެސް އެންމެ ފުރަތަމަ "ފުލީ ވެކްސިނޭޓެޑް" ޓޫރިޒަމެއް ޤާއިމްކުރާ ޤައުމަށް ރާއްޖެ ހެދުމެވެ.\nއައިއޭމް ވެކްސިނޭޓެޑް ކެމްޕެއިމް ޕްރޮމޯޓްކުރުމަށް ވެކްސިން ފުރިހަމަކުރުމުން ވިޒިޓް މޯލްޑިވްސް ވެބްސައިޓްގައި ޤާއިމްކޮށްފައިވާ މައިކްރޯސައިޓުން، ފަތުރުވެރިކަމުގެ ދާއިރާގައި ވެކްސިން ފުރިހަމަކުރާ ރިސޯޓް، ގެސްޓްހައުސް އަދި ސަފާރީ ފަދަ ތަންތަނުގެ މައުލޫމާތާއި ފޮޓޯ ގެނެސްދޭނެއެވެ.


Story: Emme molhu economics teacher Zem - part 26\nއަޙްމަދު ޒަކީ | 06 ޖޫން 2020\nރަސްމީ މަސައްކަތްތަކުގައި އަވަދިނެތިކޮށް އުޅެމުން ވެސް ދަނޑުވެރިކަމަށް ސަމާލުކަން ދިނީމުއެވެ. އެގޮތުން ދަނޑުގައި އިންދި ފަތްކެޔޮގަސްތަކާއި، އަލަގަސްތަގާއި، އަނބުގަސްތައް ވަރަށް ރީތިވެއްޖެއެވެ. އަދި މިމަންޒަރުފެނި އިތުރު އެހެންމީހުން ވެސް ޝައުޤުވެރި ވެއްޖެއެވެ. އަދި އެކުގައި ދަނޑަށްދާނެ ބައިވެރިން ވެސް ލިބެންފަށައިފިއެވެ. ހުސްވަގުތަކީ މިހާރު ގިނަ އެއްޗެއް ނޫނެވެ. ހަމައެކަނި ލިބޭ ހުސްދުވަހަކީ ހުކުރުދުވަހެވެ. އެދުވަހަކީ ގޭތެރޭގައި ހުންނަ ބައެއް މަސައްކަތްތަކާއި، ފޮޅާ ސާފުކުރާ ދުވަހެވެ. އެހެންކަމުން ހުކުރުދުވަހަކީ ވެސް މުޅިން ހުސް ދުވަހެކޭ ނުބުނެވޭނެތެވެ. ރަށުގެ މާޙައުލަށާއި ކުރިމަތިވެފައި އޮތް ޙާލަތަށް މީހާ މުޅިން ކައްކާވެއްޖެއެވެ. އެހެނަސް، މޮޅު އިކޮނޮމިކުސް ޓީޗަރަކަށް ވުމަށް ކުރަމުންދާ އުންމީދަށް ކުޑަ ވެސް ބަދަލެއް ނާދެއެވެ. ދަރިވަރުންނާއި ބެލެނިވެރިންގެ ލޮއެއްބާއި އިޙުތިރާމް ލިބޭ މޮޅު މުދައްރިސަކަށް ވުމަކީ ކުޑައިރުއްސުރެ ދެކެމުން އަންނަ ހުވަފެނެކެވެ. މިހުވަފެން ޙަޤީޤަތަކަށް ވާނެ ދުވަހެއްގެ އިންތިޒާރުގައި ހުރީމެވެ.\nއެއްދުވަހެއްގެ މެންދުރުފަހުގެ ވަގުތެކެވެ. ޚިޔާލީ ކޮންމެވެސް އިސްޓޯރަކުން ޕޯސްޓުކާޑެއް ލިބިއްޖެއެވެ. އަސްތާ ފަރިކަމަނާގެ ސިޓީއެކެވެ. އެންމެ ލޯބިވާ ޒެމްއަށެވެ. އަބަދުވެސް ހެޔޮޙާލުގައި ވުމަށް އެދޭ ޙާލުގައި ލިޔަމެވެ. ޒެމްގެ ސިޓީ ލިބުނެވެ. އަދި ހުރިހާކަމެއް އެހާސާފުކޮށް ކިޔައިދިނީތީ ޒެމްއަށް ކުރާ އިޙުތިރާމާއި ލޯބި އިހުނަށްވުރެ ވެސް އިތުރުވެއްޖެއެވެ. ތިޔައީ ލިބޭނެކަމަށް އުންމީދު ވެސް ނުކުރާހާ ލޯބިމީހެކެވެ. ކުއްލިއަކަށް ރަށުން ވަޒީފާއެއް ލިބުމަކީ ޚުދު އަހުރެން ވެސް އެކަމަށްޓަކައި އުފާކުރާކަމެކެވެ. މެލޭޝިޔާ ދަތުރު ނިންމާފައި މާލޭރާއްޖެއަށް އާދެވުނު ދުވަހު ޒެމް ނެތުމުން ވަރަށް ދެރަވިއެވެ. ނާއުންމީދު ވެސް ވިއެވެ. ކޮޓަރިން ނިކުންނަހިތްނެތިފައި ރޯން އޮތީމެވެ. ހިތުގައި އެޅި ވޭނާއި ތަޙައްމަލުކުރަންޖެހުނު އިޙުސާސްތައް ބަޔާންކޮށްދޭނެ ގޮތެއް ވެސް ނޭނގެއެވެ. ވަރަށް ރުއީމެވެ. ޒެމް އުމުރަށް ގެއްލުނީކަމުގައި ހީކުރެވުނެވެ. އެހެނެއްކަމަކު އަކީކޯގެ ޒެމް އަކީ އެޔަށްވުރެ މާބޮޑަށް ވިސްނޭ މީހެކެވެ. އަކީކޯގެ ހިތް އުފަލުން ފުރާލަދީފިއެވެ. ޒެމް ބޭނުންވާ ގޮތަށް ޑިސެމްބަރު މަހު އަހަރެމެންގެ އުފާވެރި ކައިވެނި ބޭއްވުން އެންމެރަގަޅެވެ. އެގޮތުން އަކީކޯގެ މިގެންދަނީ ބަޔެއް ތައްޔާރީތައް ވަމުންނެވެ. މިސިޓީއާއި އެކު އެވާޑިޒައިންތައް ކަމުދޭހެއްޔެވެ. އުންމީދު ކުރަނީ ކޮންމެވެސް އެއްޑިޒައިން ޒެމްއަށް ރީތިވާނެކަމަށެވެ. އަކީކޯ ބޭނުންވަނީ ޒެމްއަށް ރީތި ކާޑެއް ހައްދާށެވެ. ޒެމް އުފާވުމަކީ އަހަރެން އުފާވާނެ ކަމެކެވެ. އަދި، ހެނދުމުގެ ޑިޒައިންތައް ލިބުމުން ޕޯސްޓުކުރާނަމެވެ. ހެނދުން ފަރުމާކުރާ މީހަކާއި ޙަވާލުކޮށްފީމެވެ. މަހެއްހާ ދުވަހުގެ ތެރޭގައި ރަގަޅު ޑިޒައިންތަކެއް ލިބޭނެއެވެ. ދެމީހުން މަޝްވަރާކޮށްފައި އެއްޗެއް އިޚުތިޔާރު ކުރާނީއެވެ. ޒެމްގެ ސިޓީ މަންމަ ދިންދުވަހު ވަރަށް އުފާވިއެވެ. އަދި ހަމަ އެދުވަހު މަސައްކަތްތައް ފެށީމެވެ. މަންމަ ވަރަށް ދިމާވެސް ކުރިއެވެ. އަދި ޒެމްގެ ވާހަކަ ވަރަށް ދެއްކިއެވެ. އިރާދަކުރެއްވިއްޔާ ވަރަށް އަވަހަކަށް ޒެމްގެ ރަށަށް ދަތުރެއް ވެސް ކުރާނަމެވެ. އެހާވެސް ލޯބިވަމެވެ. އަދި މިސިޓީގެ ޖަވާބެއްގެ އިންތިޒާރުގައި ހުންނާނަމެވެ. (އަކީކޯ)\nސިޓީ ކިޔާ ނިމުނުއިރު މުޅިމީހާ އުދާސްވެއްޖެއެވެ. ސިޓީއަށް ޖަވާބެއް ވެސް ދޭންޖެހެއެވެ. އަދި ޙަޤީޤަތް ވެސް މިއޮތީ މުޅިން އޮޅި ހަފުސްވެފައެވެ. މިއީ ކޮންފަދަ ބޮޑު އޮޅުވާލުމެއް ހެއްޔެވެ. ސޭޓުބެ އާއި ސިޓީ ޙަވާލުކުރީ ވަރަށް ބޮޑަށް އިތުބާރުކޮށްފައެވެ. ސޭޓުބެ މިކަމުގެ ތެރެއަށް ވަނުމުގެ ބޭނުމަކީ ފަހެ ކޮބާހެއްޔެވެ. ސޭޓުބެ އަށް ލިބޭނީ ކޮން މޮޅެއް ހެއްޔެެވެ. ހާދަ ދެރައެވެ. ފަރިކަމަނާ އަންނާނެއެވެ. ހަމަ ޔަޤީނުން ވެސް އަންނާނެއެވެ. އެކަމަނާފުޅަށް ހަމަ އެއްވެސް އެއްޗެއް ނޭނގެއެވެ. މިދިމާވީ ކޮންފަދަ ބޮޑު މުޞީބާތެއް ހެއްޔެެވެ. ސޭޓުބެ ދެކެ ރުޅިވެސް އާދެވިއްޖެއެވެ. އެކަމަކު އެއްޗެކޭ ބުނާނީ ބާއެވެ. އަކީކޯއަށް ޙަޤީޤަތް އެނގި އަހުރެން ނެތް ޙާލުގައި ގޯހެއް ނަހަދާނެ ބާވައެވެ. ހަތަރު އުދަރެސް ފެނުޖެހިއްޖެ ކަހަލައެވެ. މަޝްވަރާކޮށްލާނެ ދެވަނަ ފަރާތެއް ނުހަނު ބޭނުން ވެއްޖެއެވެ. އެފަދަ މީހަކީ ކާކު ހެއްޔެވެ. އަހުރެންގެ މިޙާލަތު ވިސްނޭނީ ވެސް ފަހެ ކާކަށް ހެއްޔެވެ. ބޯ ހަމަ ގޮވައިފިއެވެ. އަކީކޯގެ ސިޓީއާއި އެކު ފޮނުވާފައިވާ ދަޢުވަތު ކާޑުތަކުގެ ރީތި ނަކަލުތަކަށް ބަލަން އިނދެ ފިކުރު ހުސްވެއްޖެއެވެ. ހާދަ ރީތި ދަޢުވަތު ކާޑުތަކެކެވެ. އަތާއި އަތް ޖޯޑުކޮށްފައެވެ. ހިތާއި ހިތް ގުޅުވާފައެވެ. ފިނިފެންމަލާއި އޯކިޑުމާ ފޮޅުވާފައެވެ. ހިތުލީކުއްޖާއާއި ކާވެނިކުރެވޭ ދުވަހަކުން ވެސް މިފަދަ ރީތި ދަޢުވަތުކާޑެއް ހެދުމަށް ޢަޒުމުކަނޑައެޅީމެވެ. މުޅި ޙަޔާތުގައި ވެސް ކުރަމުން އަންނަ އެންމެބޮޑު އުންމީދަކީ ހިތުލީކުއްޖާއާއި އެކު ޒަވާޖީ ޙަޔާތެއް ފެށުމެވެ. އެކަމަށްޓަކައި ކުރަމުންދާ އިންތިޒާރުގެ މަތިން ހަނދާންވެ ފިކުރު ގެއްލިފައި އިންދާ މީހަކު ގޮވާލިއެވެ.\nއަލީ: " ޒެމްބެ ހާދަބޮޑު ފިކުރެއްގައި އިންހެން ހީވެއޭ! ކަމެއް ގޯސްވީ ހެއްޔެވެ؟ "\nޒެމް: " ފާޑެއްގެ ކަމެއް ދިމާވެސް ވެގެން މިއުޅެނީ! އެކަމާއި މިވިސްނެނީ! "\nއަލީ އަކީ ގާތްތިމާގެ ކުއްޖަކަށް ވުމުގެ އިތުރުން އަހުރެންގެ އެންމެ ގާތް އެކުވެރިޔާއެވެ. އަކީކޯ އާއި ބުލްބުލްގެ ވާހަކަ ފިޔަވައި ހުރިހާކަމެއް އެނގޭނެ މީހެކެވެ. ދެމީހުންގެ ރަޙުމަތްތެރި ގުޅުމަކީ ވަރަށް ވެސް ވަރުގަދަ ގުޅުމެކެވެ. އެކަކު އަނެކެއްގެ ސިއްރުތައް ހިފަހައްޓާނެއެވެ. އެހެންކަމުން ދެމީހުންނަށް ވެސް އެކަކު އަނެކަކަށް އެއްވެސް ޝައްކަކާއި ނުލާ އިތުބާރުކުރާނެތެވެ. އަދި ސަމާސާކުރުންތައް ވެސް ވަރަށް އޮންނާނެތެވެ.\nއަލީ: " ބިޓު ކެޓީ ދޯ؟ "\nޒެމް: " ނޫން. ދެމީހުންދެކެ އެއްފަހަރާ ހިތާވެވިގެން! "\nއަލީ: " ކަންތަކާ ޖެހުނީތާ! " ސަމާސާ ރާގަކަށް ދިމާކޮށްލިއެވެ. ކަންހިނގާދިޔަ ގޮތް ވަރަށް ތަފުޞީލުކޮށް ކިޔައިދިނުމަށްފަހު ޚިޔާލަކީ ކޮބައިތޯ ސުވާލުކުރީމެވެ. އަލީއަށް ވިސްނޭގޮތުގައި އަހުރެންގެ ޙަޔާތަށް ގެންނަން އެންމެރަގަޅީ އަކީކޯއެވެ. އަދި ސަބަބުތައް ވެސް ކިޔައިދީފިއެވެ. އެހެނަސް ގޮތެއް ނިންމަންވާނީ ސީދާ އަމިއްލަ މީހާކަމުގައި ފަށްފަށުން ތަކުރާކޮށް ބުނެފޫއެވެ. އެންމެރަގަޅުތާއެވެ. އޭނާގެ ޚިޔާލު އޭނާ ދިނީތާއެވެ. އެހެނަސް އަދި ގޮތެއް ނިންމާނީ އިތުރަށް ވިސްނާފައެވެ. އަހުރެން ހިތުގައި ދެމީހުންނަށް ވެސް ލޮއެއްބާ އިޙުތިރާމް އެބައޮތެވެ. އެއްވެސް މީހަކު ދޫކޮށްލާކަށެއް ބޭނުމެއްނޫނެވެ. އެގޮތަށް ހުށަހެޅުމަށް އެތަކެއް ފަހަރަކު މަސައްކަތް ވެސް ކުރެވިއްޖެއެވެ. އަކީކޯއަށް ލިޔުނު ސިޓީ ވެސް ގަޑުބަޑުވީއެވެ. ބުލްބުލްއަށް ހުށަހަޅަން ފުރުޞަތެއް އަދި ނުލިބެއެވެ. އަދި ޙަޤީޤަތުގައި އެފަދަ ހިތްވަރެއް ވެސް ނެތީއެވެ. ވީމާ ދެންމިކަމާއި މަޝްވަރާ ކުރާނީ ވެސް ވަކި ކާކާ ހެއްޔެވެ. އަނެއްކާ ވެސް ވިސްނުންތަކާއި ފިކުރުތައް ގިނަވެއްޖެއެވެ.\nޖެހިގެން އައި ދުވަހުގެ ހަވީރު ދަނޑަށް ވެލިއަޅަންދާން ތައްޔާރުވަމުންދިޔަ ވަގުތެވެ. ކުއްލިއަކަށް ސޭޓުބެ ގުޅާތީ ފޯނުނެގީމެވެ. އަދި ސިޓީގެ ކަންތައް ހިނގާދިޔަގޮތް ކިޔައިދީފިއެވެ. އަދި އެކަމަށް ފަޢާފަށް އެދޭކަމަށް ވެސް ބުންޏެވެ. އަކީކޯއާއި ސިޓީ ޙަވާލުކުރަން ކޮޓަރީގައި ޓަކިޖެހި އަޑަށް މަންމާފުޅު ނިކުމެ އަކީކޯ ގޭގައި ނެތްކަމަށާއި ކީއްކުރަންތޯ ސުވާލުކުރިއެވެ. އަދި ޒެމްގެ ސިޓީއެއް ޙަވާލުކޮށްލަން ކަމަށް ބުނުމުން ސިޓީ ދިނުމަށް އެދުނެވެ. އަދި އަކީކޯއާއި ޙަވާލުކޮށްދޭނެ ކަމަށެވެ. ހިތްހަމަނުޖެހި ހުރެނަމަވެސް މަންމާފުޅު އެދުމުން އެހެންގޮތެއް ނެތްކަމަށް ބަލާފައި ދިނީއެވެ. މިހުރިހާކަމެއް ހިނގާދިޔަކަމުގައި ވިޔަސް ސިޓީ ބަދަލުކޮށްފައި އޮތްކަމެއް ސޭޓުބެ އަކަށް ނޭނގެއެވެ. އެހެންކަމުން އެވާހަކަ ބުނާކަށް ވެސް ބޭނުމެއް ނުވިއެވެ. އެހެނަސް އެކަންކުރީ ސޭޓުބެ ނޫންކަމަށާއި، މަންމާފުޅުކަން ޔަޤީންވެއްޖެއެވެ. މަންމާފުޅުގެ ބޭނުމަކީ ކޮބައިބާވައެވެ؟ (ނުނިމޭ...)


Kuru Vaahaka: Sirrukohdheysheve! | ThePress\nކުރު ވާހަކަ: ސިއްރުކޮށްދޭށެވެ!\n28 April 2020, 09:35\nދެހާހުގެ އަހަރުތަކުގެ ކުރީކޮޅެވެ. ރެޔަކީ ކަޅުފޮއި ރޭތަކުގެ ތެރެއިން ރެޔެކެވެ. އުޑުމަތި ހީވަނީ ކަޅު ފަރުދާއަކުން ނިވާކޮށްލެވިފައި ވާހެންނެވެ. ގަޑިން ރޭގަނޑު ދިހަގަޑި ބައި ވީއިރު ރަށުތެރެއިން މީހެއްގެ ހިލަމެއްވެސް ނުވެއެވެ. ގޭގޭގެ ދޮރުތައްވަނީ ލައްޕާ، ހުދު އަލީގެ ހޮޅިބުރިތައް ނިދާ ބޮތްކަށް ބަދަލުކުރެވިފައެވެ. އަހަރެންވެސް އޮފީހުގައި ކުރަންވެފައި ހުރި ބައެއް މަސައްކަތްތައް ނިންމާލުމަށް ފަހު އައިސް، ކައިގެން، ނިދުމުގެ ކުރިން އިނީ ގޭ ފެންޑާގައި އެލުވާފައި ހުރި އުނދޯލީގައި ދުފާލާށެވެ. އަހަރެންނަށް ކާން ހަދާދިނުމަށް ފަހު އޭރު މަންމަ ނިދަން ވަދެއްޖެއެވެ.\nރަށަކީ ތިންސަތޭކައެއްހާ މީހުން ދިރިއުޅޭ، އާބާދީ ކުޑަ، ދީންވެރި ރައްޔިތެއް އުޅޭ ރަށެކެވެ. ރަށުގައި ތަޢުލީމީ ފެންވަރު ރަނގަޅު ނުވުމާއި ވަޒީފާގެ ފުރުޞަތު މަދުކަމުން ގިނަ ބަޔަކު ދިރިއުޅެމުން ދަނީ މާލެއާއި އަތޮޅުގެ އެހެން ރަށްރަށުގައެވެ. ރަށުގެ ބޮޑުބަޔެއް ވަނީ ފަޅުވެފައެވެ. ފަޅު ގެތައް ވަރަށް ގިނައެވެ.\nބައްޕަ ނިޔާވިފަހުން ގޭގައި އުޅެނީ އަހަރެންނާއި މަންމަ އެކަންޏެވެ. ދެބައި އުމުރަށް އެޅިފައި ވާއިރު އަދިވެސް އަހަރެން މީހަކާ ނުއިނދެ ހުންނާތީ މަންމަ އެކަމާ ވަރަށް ޝަކުވާ ކުރެއެވެ. ނަމަވެސް އަހަރެން ގަބޫލު ކުރާ ގޮތުގައި ކައިވެންޏަކީ މީހަކު ބުނެގެން މީހަކަށްޓަކައި ކޮށްދެވޭނެ ކަމެއް ނޫނެވެ. މަންމަގެ އުމުރު ފަންސާހުން މައްޗަށް ގޮސްފައި ވާއިރު ދުވަހެއް ދުވަހަކަށް ގައިގެ ބާރު ދެރަވާކަން އެނގިހުރެ، އަހަރެން ބޭނުންވަނީ މަންމައަށް ފަސޭހަ ކޮށްދޭނެ، އަހަރެންނަށްވެސް އަޅާލާނެ، ޚުލްޤު ހެޔޮ ބައިވެރިއެކެވެ. އެކަހަލަ ކުއްޖަކާ އަދި ދިމާ ނުވަނީއެވެ. ރަށު ސްކޫލުން ގްރޭޑް ދިހައެއް ނިންމުމަށް ފަހު ރަށު އޮފީހުގައި އެޑްމިނިސްޓްރޭޓިވް އޮފިސަރެއްގެ މަޤާމަށް ވަޒީފާއަށް ވަނީއްސުރެ އަހަރެން އަދިވެސް މިހުރީ އެ މަޤާމުގައެވެ. އިތުރަށް ކިޔަވަން ދާން ބޭނުންވި ނަމަވެސް މަންމަ އެކަނި ބަހައްޓާފައި ދާކަށް އަހަރެން ބޭނުމެއް ނޫނެވެ.\nދިރިއުޅުމާމެދު ޚިޔާލުކުރަން އިނުމަށް ފަހު ގަޑިން އެގާރަ ޖެހުމާ އެކު މައި ދޮރޯށްޓާއި ގޭ ދޮރު ތަޅުލުމަށް ފަހު އަހަރެން ނިދަން އޮށޯތީމެވެ. އަހަންނަކީ ވަރަށް ނިދި ދޫ މީހެކެވެ. ލޯ މެރުނުތާ މާ ގިނަ އިރެއް ނުވާނެއެވެ. ހޭލެވުނީ ބޭރުން އަޑެއް އިވޭހެން ހީވެގެންނެވެ. އެއީ އެއްވެސް ވަރަކަށް ވައި ޖެހޭ ރެޔަކަށް ނުވާތީ ވަރަށް ސާފުކޮށް އެއަޑު އަހަންނަށް އިވެއެވެ. އަޑު އަންނަ ދިމާއެއް ދެނެގަންނަން އިރުކޮޅަކު ވިސްނަން އޮތީމެވެ. އޭރު ގަޑިން ދަންވަރު ބާރަ ޖަހައިފިއެވެ. އަޑު އަންނަނީ ގޯތި ތެރެއިންނެވެ. މަންމައަކީ ގަސް ހައްދަން ފޯރިހުންނަ މީހެއްކަމުން ގޭ މައި ދޮރުން ގޯތިތެރެއަށް ވަންނަ އިރު، ހިނގުމަށްޓަކައި މެދަށް ހަނި މަގެއް ދޫކޮށްފައި ދޮރާށީގެ ދެފަރާތުގައިވެސް ހުންނަނީ އެކި ކަހަލަ ގަސް ހައްދާފައެވެ. ދޮންކެޔޮ، ބަނބުކެޔޮ، އަނބު، ޖޭމު، ބަށި، މިރުސް މިހެން ގޮސް ނަން ހުސްކޮށް ބޮޑެތި ގަސް ހުރެއެވެ. ފެންޑާގައި ބޮތްކެއް އިންނަމަވެސް ރޭގަނޑު ގަސްތަކުގެ ތެރެއަށް އެއްވެސް ވަރަކަށް އަލިކަމެއް ނުފޯރައެވެ.\nފަނަރަވަރަކަށް މިނެޓު ވީއިރުވެސް އެއަޑު ނުކެނޑުމުން އަހަރެން މަޑުމަޑުން ތެދުވީމެވެ. އަހަންނަކީ ފިރިހެނަކަށް ވީނަމަވެސް ކަންކަމާ ވަރަށް ޖެހިލުންވާ މީހެކެވެ. ނަމަވެސް ކުރުސިއާ، އެނގުނު ހެޔޮ އެއްޗެއް ކިޔަމުން ހިތްވަރު ކޮށްލާފައި ތެދުވެ ބޭރު ދޮރު ހުޅުވީމެވެ. އޭރުވެސް އެއަޑު އިވިއިވި ހުއްޓެވެ. ރަށަކީ އަޚުލާޤު ރަނގަޅު ބަޔަކު އުޅޭ ރަށެއް ކަމުން ވަށްކަމުގެ ކަންކަން އެއްވެސް ވަރަކަށް ނޯވެއެވެ. ގޭގޭގެ ވަށާ ފާރުވެސް ހުންނަނީ ވަރަށް ތިރިކޮށެވެ. އަހަރެންގެ ގޭގެ ވަށާފާރުވެސް ތިރި ނަމަވެސް ގަސްތަކާހެދި އޮންނަނީ ފޮރުވިފައެވެ. އަހަރެން ދޮރު ހުޅުވާލި އަޑު އިވިގެން ކަންނޭނގެއެވެ. އިވެމުން ދިޔަ އަޑު ކުއްލިއަކަށް ކެނޑުނެވެ. އިރުކޮޅަކު ފެންޑާގައި މަޑުކޮށްލުމަށް ފަހު އަހަރެން އަނެއްކާވެސް ދޮރު ތަޅުލާފައި ގޮސް އޮށޯތީމެވެ. އެތައް އިރެއް ވީއިރުވެސް އެރޭ ދެން އެއަޑެއް ނުއިވެއެވެ.\nދުވަސްތައް އާދައިގެ މަތިން ކުރިއަށް ދިޔައެވެ. އެރޭ އިވުނު އަޑު ފަހުން އަހަރެންނަކަށް ނުއިވެއެވެ. މަންމަ ބިރުގަނެފާނެތީ މަންމަ ކައިރީ އަހަރެން އެވާހަކައެއް ނުދައްކަމެވެ. ހަފްތާއެއް ފާއިތުވެގެން ދިޔައިރު އަހަރެން ހުރީ އެކަން މަތިން ހަނދާންވެސް ނެތިފައެވެ.\nޖެހިގެން އައި ހަފްތާގެ ހުކުރު ވިލޭރެއެވެ. އާދައިގެ މަތިން އެގާރަ ޖެހުމުން އަހަރެން ނިދަން އޮށޯތީމެވެ. ދެބަނިދީގައި އޮއްވާ އެއްކަލަ އަޑު އިވެން ފެށިއެވެ. ހީވަނީ އިސްތަށްޓެއްގެ ދެކޮޅުގައި ހިފުމަށްފަހު މެދުގައި ކޮށްޓާލުމުން އިވޭ ކަހަލަ އަޑެއް ހެންނެވެ. އަޑު އައީ ވަރަށް މަޑުންނެވެ. އިރުކޮޅަކު އަޑު އަހަން އޮތުމަށްފަހު އަހަރެން ތެދުވީމެވެ. ހިތަށް އައި ހުރިހާ ހެޔޮ އެއްޗެއް ކިޔަމުން ވަރަށް މަޑުމަޑުން ގޭ ދޮރު ހުޅުވާލީމެވެ. އަޑު އަންނަނީ މައި ދޮރޯށީގެ ވާތް ފަޅިން، ގަސްތަކާ ދިމާއިންނެވެ. ކިތަންމެ ބިރުން ހުރިނަމަވެސް އަހަރެން މަޑުމަޑުން ގޮސް ގަސްތަކާ ކައިރިވެލީމެވެ. އޭރުވެސް އެއަޑު ނުކެނޑެއެވެ. ގަސްތަކުގެ ތެރެއަށް އަލިކޮށްލަން ބަލާލިއިރު ޖީބުގައި ފޯނެއް ނެތެވެ. ކޮންމެ ގޮތެއްވިޔަސް ހެޔޮކަމަށް ކުރުސި ކިޔަވާފައި މަޑުމަޑުން ގަސްތަކުގެ ތެރެ ހާވާލީމެވެ. ގަސްތައް ފޭވާ އަޑު ހަމަ އިވުމާއެކު ކުއްލިޔަކަށް އެއްކަލަ އަޑު ކެނޑުނެވެ. ނަމަވެސް އަހަރެންގެ މަސައްކަތް ކުރިއަށް ގެންދިޔައީމެވެ. އެހެން ނަމަވެސް ދެން ވީ މާ ބިރުވެރި ކަމެކެވެ. ކުއްލިޔަކަށް ބާރު ބާރަށް އެތެރޭގައި ހުރި ގަސްތައް ތެޅިގަތުމަށް ފަހު "ބަން" ލާފައި ގޭ ބޭރުން އަޑެއް އިވިގެން ދިޔައެވެ. އަޑު އިވުމާއެކު އަހަރެންވެސް ބަލަން ނުހުރެ މައި ދޮރޯށްޓާ ދިމާއަށް ދުއްވައިގަތީމެވެ. އެދިޔަގޮތަށް ގޮސް ދޮރު ހުޅުވާލުމަށް ފަހު ދެފަރާތް ހޯދަން ފެށީމެވެ. ނަމަވެސް އެއްވެސް ކަމެއްގެ ނިޝާނެއް ފެންނާކަށް ނެތެވެ. ވަށައިގެން ވީ ކަނު އަނދިރިކަމެވެ. ގެއާ ޖެހިގެން ދެފަރާތުގައި ވެސް ހުންނަނީ ފަޅު ދެ ގެއެވެ. ދަންވަރުގެ އެ ހަމަހިމޭން ކަމުގައި އެތާ މާ ގިނަ އިރު މަޑުކުރާކަށް އަހަންނަކަށް ނުކެރުނެވެ. އެހެންކަމުން އަވަހަށް ގެއަށް ވަދެ ދޮރުތައް ތަޅުލާފައި ގޮސް އޮށޯތީމެވެ.\nއަހަންނަކީ ބަރާބަރަށް ނަމާދުކޮށް، ޤުރުއާން ކިޔަވާ، ވީވަރަކުން މީހުންނަށް އެހީވެ ދީ، ހެޔޮ ކަންކަން ކުރުމަށް އިސްކަންދޭ މީހަކީމެވެ. ކުއްލިއަކަށް އަހަންނަށް މި ދިމާވާން ފެށި ކަމަކާ ހެދި ސިކުނޑި ސުމަކަށް ދާވަރު ވިއެވެ. އަހަރެންގެ މާގިނަ ރައްޓެހިންތަކެއް ނުތިބެއެވެ. މިކަހަލަ ކަމެއް ހިއްސާކޮށްލާހާ ގާތް މީހަކު ނުހުރެއެވެ. މިކަމާ ކުރިމަތިލާން މިހުރީ ހަމަ އަހަރެން އެކަންޏެވެ. ކިތަންމެ ބިރުގަތް ނަމަވެސް މިކަން ހޯދުމަށް އަހަރެން ޢަޒުމް ކަނޑައެޅީމެވެ. މަންމައާއި އަހަރެންގެ ރައްކަލަކަށްޓަކައެވެ.\nޖެހިގެން އައި ކޮންމެ ރެއަކުވެސް ދަންވަރު ބާރަ ޖަހަންދެން އަހަރެން ހޭލާ ހުރީމެވެ. ރޭވުމާއި އެއްގޮތަށް ޢަމަލުކުރުމަށްޓަކައި ވާންޖެހޭ ހުރިހާ ތައްޔާރީއެއް ވީމެވެ. ރައްކަލަކަށްޓަކައި ގޭގޭގެ ފާރުގައި ކުރުސި ލިޔެފައިވާ ފްރޭމް ހަރުކޮށްފައި ހުންނާތީ ފެނެއެވެ. އެހެންކަމުން ކުރުސި ލިޔެފައިވާ ގަނޑުކޮޅެއް ޖީބަށްލާ، ޓޯޗެއް ވެސް އަބަދު ކައިރީގައި ބޭއްވުމަށް އަހަރެން އިސްކަން ދިނީމެވެ. ނަމަވެސް ހަފްތާއެއްވެގެން ދިޔައިރުވެސް އެކަމުގެ އެއްވެސް ޢަލާމާތެއް ނުވިއެވެ. އެހެން ނަމަވެސް އަހަރެން ކޮންމެ ރެޔަކުވެސް ނިދަނީ ސިކުނޑި އެކަމަށް ތައްޔާރު ކޮށްގެން އޮވެއެވެ.\nޖެހިގެން އައި ހަފްތާގެ ހުކުރު ވިލޭރެއެވެ. އެ ކަންތައްގަނޑުގެ އެއްވެސް ހިލަމެއް ނުވާތީ އާދައިގެ މަތިން އެގާރަ ޖެހިއިރު އަހަރެން ނިދަން އޮށޯތީމެވެ. ނިދިގެން މާގިނައިރެއް ނުވެ ކުއްލިއަކަށް ސިއްސައިގެން ގޮސްފައި އަހަންނަށް ހޭލެވުނީ އެއްކަލަ އަޑު މާ ގަދައަށް އިވެން ފެށުމުންނެވެ. ބަލާކަށް ނޯވެ ތެދުވެ ޓޯޗު އަތަށް ހެޔޮވަރު ކޮށްލާ، ސޯޓުގެ ޖީބުގައި ކުރުސި ލިޔެފައިވާ ގަނޑުކޮޅު އޮތްތޯ ޗެކުކޮށްލީމެވެ. އަދި ފައިވާނަށް ވެސް ނާރާ ފިޔަވަޅުގެ އަޑު އަމިއްލައަށްވެސް ނުއިވޭހާ މަޑުން ނުކުމެ ދޮރު ހުޅުވާ، ގަސްތަކާއި ދިމާއަށް މިސްރާބު ޖެހީމެވެ. އެހެން ރޭރެއަށް ވުރެ ގަދައަށް އެއަޑު އިވޭތީ އަހަރެންގެ މޭގަނޑު ހީވީ އަނގަޔަށް އައިސްދާނެހެންނެވެ. ނަމަވެސް ކުރުސި، ސޫރަތުލް ފާތިޙާ، ފަލަޤް، ނާސި އަދި އިޚްލާޞް މެދު ނުކެނޑި ކިޔަވަމުން މަޑުމަޑުން ގަސްތަކުގެ އެތެރެއަށް ވަންނަން ފެށީމެވެ. އަހަރެންގެ ޢަޒުމަކަށް ވީ ވީހާވެސް މަޑުމަޑުން ވަނުމެވެ. އަޑު އަންނަ ދިމާ ޔަޤީންވުމާއެކު އަހަރެން ކުއްލިއަކަށް އަތުގައި އޮތް ޓޯޗުން އަލިކޮށްލީމެވެ.\nފެނުނު މަންޒަރުން އަހަރެން ސިއްސައިގެން ގޮސް ފަހަތަށް ނުވެއްޓުނީ ކިރިޔާއެވެ. ގަސްތަކުގެ ތެރޭގައި ލޯމަރާލައިގެން ގިޓައެއް ހިފައިގެން ކުޅެން ހުރީ އަވަށްޓެރި ހައްވައްތަގެ ދަރިފުޅު މުބީނެވެ.\nކަންތައް ވީގޮތް ރަނގަޅަށް ބެލިއިރު މިވީ ވަރަށް ވެސް ހީނުކުރާ ގޮތެކެވެ. މުބީނަކީ ސާދަ އަހަރުގެ ކިޔަވާ ކުއްޖެކެވެ. ރަށަކީ މާބޮޑަށް ތަރައްޤީވެފައި އޮތް ރަށަކަށް ނުވެފައި، މިޔުޒިކަކީ ރަށު ރައްޔިތުން މާ ގަޔާވާ ކަމެއް ނޫނެވެ. ނަމަވެސް މުބީނަކީ ގިޓާ ކުޅެ، ލަވަ ކިޔުމަށް މާ ޝައުޤުވެރިވާ ކުއްޖެކެވެ. މުބީންގެ ގޭގައި މުބީންގެ ހަގަށް އަދި ފަސް ކުދިން ތިބެއެވެ. ގިޓާ ކުޅެ ލަވަ ކިޔުމަކީ މަންމަމެން ހިތްހަމަ ޖެހޭ ކަމަކަށް ނުވެފައި ގޭގައި ކޮއްކޮމެންގެ އުނދަގުލާ ހެދި މުބީނަށް ގިޓާކުޅެލުމުގެ ފުރުޞަތު އެއްގޮތަކަށްވެސް ނުލިބެއެވެ. އަދި މަގުމަތީގައި މިކަން ކުރުމަކީވެސް ރަށު ރައްޔިތުންގެ ބަދުބަސް ލިބޭ ކަމަކަށް ވަނީ ވެފައެވެ. ވީމާ، ރައްޓެއްސެއްގެ އަތުން ގިޓައެއް ގެނެސް އެކަނި ހުރެ ގިޓާ ކުޅެލަން އޭނާއަށް ފެނުނު އެންމެ ރަނގަޅު ތަނަކަށް ވީ އަހަރެމެން ގޭ ގަސްތަކުތެރެއެވެ. ފަޅު ގޭގެއަށް ވަދެ ހުންނަން ޖެހިލުން ވާތީ، ގިޓާ ލިބޭ ދުވަސް ދުވަހުގެ ރޭގަނޑު އެންމެން ނިދުމުން އޭނާ ސިއްރު ސިއްރުން ފާރު މަތިން އަރައިގެން ވަންނަނީއެވެ. އަހަންނަށް މި ވާހަކަތައް ކިޔައިދިން އިރު މުބީން ހުރީ ލަދުން މިލާ މޯޅިވެފައެވެ. ތަކުރާރުކޮށް މިވާހަކަ ސިއްރުކޮށްދިނުމަށް އޭނާ އަހަރެންގެ ކިބައިން އެދުނެވެ. މިއަދާ ހަމައަށް އަހަރެން މި ސިއްރު ސިއްރެއްގެ ގޮތުގައި ބޭއްވީމެވެ. ވީމާ ތިޔަ ބޭފުޅުންވެސް މިވާހަކަ ސިއްރުކޮށްދޭށެވެ!\nމިއީ "ދަ ޕްރެސް" އިން މި ރޯދަމަހަށް ހާއްސަކޮށް ހުޅުވާލި #ThePressRoadhaVaahaka މުބާރާތަށް ސަމާ އިސްމާއީލް ލިޔެފައިވާ ވާހަކަ އެކެވެ.\nLast updated on 02 Jun 2020, 14:55. Article was published on 28 Apr 2020, 09:35


September 27, 2018 87\nއިންތިޚާބު ވީމާ ވެސް ހަވާލު ނުކުރަންތޯ ތި އުޅުއްވަނީ؟\nމިދިޔަ އާދީއްތަ ދުވަހު ރާއްޖޭގައި ބޭއްވި ރިއާސީ އިންތިޚާބުގައި ދިވެހިން އެވަނީ ރައީސް ޔާމީންގެ ސިޔާސަތާ މެދު ދެކޭ ގޮތް ވަރަށް ސާފު ބަހުން ބުނެދީފަ އެވެ. އެ ދުވަހު ވޯޓު ލީ އިރު، ރާއްޖޭގައި ތިބި، އުމުރުން 18 އަހަރުން މަތީގެ 262,135 މީހުންގެ ތެރެއިން 134،616 (58.4 ޕަސެންޓް) މީހުން ބުނީ ރައީސް ޔާމީންގެ ވެރިކަން ބޭނުން ނުވާ ކަމަށެވެ.\nSeptember 26, 2018 35\nނޮވެމްބަރު 11 ގައި ރިއާސީ ދައުރު ނުފެށޭނެތަ!\nރާއްޖޭގައި 1968 އިން ފެށިގެން ރިއާސީ ދައުރު ފެށެނީ ނޮވެމްބަރު 11 ގަ އެވެ. އެކަމަކު 2013 ގެ ރިޔާސީ އިންތިހާބުގެ ފުރަތަމަ ބުރުގެ ސުޕްރީމް ކޯޓުން ބާތިލްކުރުމުން، ދެން އަލުން އިންތިހާބު...\nSeptember 26, 2018 124\nޕީއެސްއެމްގެ ކުއްލި ބަދަލުން ހައިރާންކަމާއި ރުޅި!\nރައީސް އަބްދުﷲ ޔާމީންގެ ސަރުކާރާއި ވެރިކަންކުރާ ޕީޕީއެމްގެ ޕްރޮޕެގަންޑާ ފަތުރަމުން އަދި އެ މަނިކުފާނަށް ދެވަނަ ދައުރެއް ހޯދައިދޭން ކެމްޕެއިންކުރަމުން ގެންދިޔަ ޕަބްލިކް ސާވިސް...\nSeptember 25, 2018 346\nރައީސް ޔާމީނަށް ނާކާމިޔާބުވި ހަގީގަތް!\nއެއްވެސް މީހަކު ދެބަހެއް ނުވާނެ އެވެ؛ ތަރައްގީ ގެންނެވުމުގައި ރައީސް އަބްދުﷲ ޔާމީނަކީ ނަމޫނާއެކެވެ. އޭގެ ކުރިން ރާއްޖޭގެ އެއްވެސް ރައީސެއްގެ ފަސް އަހަރުގެ ދައުރުގައި ހިންގާފައި...\nSeptember 25, 2018 57\nއުއްމީދުން ފުރިގެން އިބޫ އަށް ހަނދާންކޮށްދޭ ޒިންމާ\nކާމިޔާބީގެ އުފަލެވެ. މިނިވަންކަމުގެ އިހުސާސެވެ. އުއްމީދުން ފުރި ބަންޑުންވަމުންދާ ހިތްތަކެވެ.\nSeptember 13, 2018 65\nފުލުހުން ވެސް ކެމްޕޭންގައިތަ؟\n"ރައީސް ވަޑައިގަންނަވާތީ، ކޮލަމާފުށީގައި ހުރި އެމްޑީޕީގެ ދިދަތައް ފުލުހުން ނަގައިފި"، "ކުރެންދު އަށް ރައީސް ވަޑައިގަންނަވާތީ އެމްޑީޕީ ހަރުގެ ބަންދުކޮށް ދިދަތައް ނަގައިފި"، "ނަޝީދުގެ ކަރު ބުރިކޮށްލަން ގޮވާލި މައްސަލަ އަށް ފުލުހުންގެ ބަހެއް ނެތް"، "އިންތިހާބަށް ހުރަސް އަޅަން ނުރައްކާތެރި ހަމަނުޖެހުން ހިންގަން އެބައުޅޭ: ފުލުހުން"\nSeptember 06, 2018 1\nދެވަނަ ސަސްޕެންޝަން ނިމި، ކައުންސިލަރުން އޮފީހަށް\nދެ ކައުންސިލަރުން މަހަށެވެ. އަނެއް ކައުންސިލަރު ވިޔަފާރީގަ އެވެ. ކައުންސިލްގެ ނައިބް ރައީސް އުޅުއްވަނީ ވަޑާން ކުރައްވާށެވެ. ކައުންސިލް ރައީސްގެ ދިރިއުޅުމުގެ ބައެއް ކަންކަން ހަމަޖައްސަވަނީ އާއިލާގެ އެހީތެރިކަމާ އެކު އެވެ.\nއިންކަމް ޓެކްސް ނަގައިދޭނެ މީހަކު އެބަ ހުރިބާ؟\nބޮޑެތި އާމްދަނީ ލިބޭ މީހުންނާއި މުއްސަނދިންގެ އަތުން އިންކަމް ޓެކްސް ނަގަން އާއްމުން ކިތަންމެހާ ވެސް ބޭނުމެވެ. އެކަމަކު ރާއްޖޭގައި އެކަން ކޮށްފާނެ ހެއްޔެވެ؟ މާޒީގެ ތަޖުރިބާ އަށާއި މި ރިޔާސީ އިންތިޚާބުގެ ކެމްޕެއިނަށް ބެލިޔަސް އެނގެނީ އިންކަމް ޓެކްސްއާ މެދު އުއްމީދެއް ނެތް ކަމެވެ.\nAugust 16, 2018 39\nބޭނުމީ ދޮޅު އަހަރުތަ؟ ނޫނީ ފަސް އަހަރުތަ؟\nގާނޫނުއަސާސީ ބުނާ ގޮތުން ރިއާސީ ދައުރެއްގެ ދިގުމިނަކީ މީލާދީ ފަސް އަހަރެވެ. ވެރިކަމަށް މީހަކު ކުރިމަތިލަނީ އަދި މީހަކު އިންތިޚާބު ކުރަނީ ވެސް އެ މުއްދަތު ފުރިހަމަ ކުރާށެވެ. އެ މުއްދަތުގެ ތެރޭގައި ވެރިކަމުގައި ހުރި މީހާ މަގާމުން އިސްތިއުފާ ދީފި ނަމަ، ނުވަތަ އެ ނޫން ގޮތަކުން މަގާމުން ވަކިވެއްޖެ ނަމަވެސް ކަންތައް ކުރާންވީ ގޮތް...\nAugust 05, 2018 112\nއިބޫގެ އެއްބަނޑު އެއްބަފާ، ލޯފަން ތިން ހާފިޒުން!\nހިތްވަރާއި ކެރުންތެރިކަމެވެ. އެކަކު އަނެކަކަށް އަޅާލުމާއި އޯގާތެރިކަމެވެ. މި ސިފަތަކާ އެކު، އިދިކޮޅުގެ ރިޔާސީ ކެންޑިޑޭޓް، އިބްރާހިމް މުހައްމަދު ސޯލިހް (އިބޫ)ގެ އާއިލާ އެތައް ގޮތަކުން ތަފާތެވެ؛ އެއްބަނޑު އެއްބަފާ 12 ބޭފުޅުން ތިބި އެއީ ގައުމަށް ޚިދުމަތްތެރި ބައެކެވެ. މީގެ ތެރެއިން ވެސް އެންމެ ޚާއްސައީ، ލޯފަން، ތިން ހާފިޒުންގެ...\nJuly 29, 2018 44\nވައުދުތަކުގެ ދުވަސްވަރު، ވިސްނާލުން ރަނގަޅު!\nއަނެއްކާވެސް މިއޮތީ "ކަޑަ ޖަހާ" ދުވަސްވަރު އައިސްފަ އެވެ. ރިޔާސީ އިންތިހާބަށް ދެ މަހަށް ވުރެ ކުޑަތަން ވެފައިވާއިރު ވައުދުވުމުގެ މޫސުން މިވަނީ ފެށިފަ އެވެ. އެއީ ރައްޔިތުންގެ ވޯޓުން ވެރިޔަކު އިންތިހާބު ކުރާ ހުރިހާ ގައުމެއްގައި ވެސް އޮންނަ އުސޫލެވެ. ނަމަވެސް އެކަންކަން މިނެކިރުމުގައި ދުނިޔެއަށް ހޭލުންތެރި އަދި ތައުލީމީ މީހުން...\nJuly 19, 2018 62\nބާއްވަން މި އުޅެނީ ކޮން ކަހަލަ އިންތިޚާބެއް؟\nރައްޔިތުންގެ މައްޗަށް ބަސް ކިޔައި އަމުރު ހިންގާނޭ ބަޔަކު، އެ ރައްޔިތުންގެ ތެރެއިން، އެ ރައްޔިތުން އަމިއްލަ އަށް އިޚްތިޔާރު ކުރުމަކީ ޑިމޮކްރެސީގެ އެންމެ އަސާސީ ސިފަ އެވެ. އަސާސީ ހައްގުތަކުގެ ތެރެއިން ވެސް އެންމެ މުތުލަގު މިނިވަންކަމާ އެކު ކަށަވަރު ކޮށްދޭން ޖެހޭ ހައްގެވެ. ވިރާސީ ރަސްކަންތަކާއި ޚުދުމުޚުތާރު އަނިޔާވެރިކަމާއި...\nJuly 13, 2018 14\nއެންމެން ވެސް ރަނިން މޭޓުގެ އިންތިޒާރުގައި\nއަންނަ ސެޕްޓެމްބަރު 23 ގައި ރާއްޖޭގައި އޮންނަ ރިއާސީ އިންތިޚާބުގައި، މިހާރުގެ ރައީސް އަބްދުﷲ ޔާމީންގެ ވެރިކަން ބަދަލު ކޮށްލުމަށް އިދިކޮޅު ހުރިހާ ޕާޓީތައް ގުޅިގެން މަސައްކަތް ފެށުމާ އެކު، ވެރިކަން ކުރާ ޕާޓީން ބުނަމުން އައީ، އެ ޕާޓީތަކުގައި ހުރި އެއްބަސްވެވޭ ކަންތަކަށް ވުރެ އެއްބަސް ނުވެވޭ ކަންތައް ގިނަ ކަމަށެވެ. އަދި އަމުދުން...\nJuly 08, 2018 51\nހަމަހަމަ ފުރުސަތެއް ނެތް ކެމްޕެއިންއަކަށް!\nކުޑަ މިސާލެކެވެ. އިދިކޮޅު އެންމެ ބޮޑު ޕާޓީ އެމްޑީޕީގެ ކޮންގްރެސް ބާއްވާނެ ތަނެއް މާލެއިން ނުދިނުމުން ކޮންގްރެސް ބޭއްވީ އއ. އުކުޅަހުގަ އެވެ. ކޮންގްރެސްގައި ބައިވެރިވާން އެމްޑީޕީގެ މެމްބަރުން ރަސްމީ ފާލަން ކައިރިން ފުރަން އުޅުމުން ފުލުހުންގެ ތަރުޖަމާން އަހުމަދު ޝިފާން ވިދާޅުވީ "ގްރީން ޒޯން" ގައި ސިޔާސީ ހަރަކާތެއް ހިންގުމުގެ...\nJuly 03, 2018 122\nރަނިން މޭޓު ނުދެއްކި ލަސްވަނީ!\nސިޔާސީ ގޮތުން ކިތަންމެހާ ވެސް އުނދަގޫ، ބޮޑެތި ބަދަލުތަކެކެވެ؛ ކުރީގެ ރައީސް މުހައްމަދު ނަޝީދު، ރިޔާސީ ކެންޑިޑޭޓު ކަން ދޫކޮށްލެއްވުމެވެ. ގުޅިފައިވާ ޕާޓީތަކުގެ ރިޔާސީ ކެންޑިޑޭޓުގެ ގޮތުގައި، އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ނެރެން ހަމަޖެއްސުމެވެ. އެއާއެކު، ޖުމްހޫރީ ޕާޓީގެ ރަނިން މޭޓަކު...\nJune 30, 2018 28\nއެމްޑީޕީ ކޮންގްރެސް: އުކުޅަހަށް ބޮޑު އީދެއް\nއއ. އުކުޅަހުގެ ރައްޔިތުން އެއްބަސްވާ އެއް ކަމަކީ މިއެވެ؛ އެރަށުގައި މިއަދު ފަށާ އެމްޑީޕީގެ ކޮންގްރެސްއަކީ ތާރީހީ ބައްދަލުވުމެކެވެ. ކޮންގްރެސް ބޭއްވުމަށް ކުރަން ކުރަން ޖެހޭ މަސައްކަތްތައް އެމީހުން ފެށީ "ގައުމީ ކަމެއް"ގެ ގޮތުގައި ދެކި "ގައުމީ ރޫހެއްގަ" އެވެ. ފޯރި އާއި ޖޯޝުގައި އެރަށު މީހުން ނިކުމެ، އެމީހަކަށް ކުރެވުނު މަސައްކަތެއް...\nJune 29, 2018 87\nނަޝީދު ނިންމަވައިފި، ދެން ވާނީ ކިހިނެއް؟\nމި އަހަރުގެ ރިޔާސީ އިންތިޚާބަށް ކުރިމަތި ނުލެއްވުމަށް ކުރީގެ ރައީސް އަދި އެމްޑީޕީގެ ރިޔާސީ ކެންޑިޑޭޓް މުހައްމަދު ނަޝީދު ނިންމެވުމަކީ ތާރީޚީ އަދި ބޮޑު ނިންމެވުމެކެވެ. އެމަނިކުފާނުގެ ސަޕޯޓަރުންނަށް އެއީ ގަބޫލުކުރަން ދަތި ކަމަކަށް ވާނެ އެވެ. ޚާއްސަކޮށް، މި އަހަރުގެ ރިޔާސީ އިންތިޚާބަށް ކުރިމަތިލެއްވުމަށް ސިޔާސީ ގޮތުން ކުރެއްވުނުހާ...\nJune 26, 2018 56\nރައީސް ޔާމީނަށް ކެމްޕޭނުގެ ހުރިހާ ފުރުސަތެއް!\nރިޔާސީ އިންތިޚާބަށް ދެ މަހަށް ވިއިރު ވެސް ރާއްޖޭގެ ހާލަތަކީ މި އެވެ؛ ވެރިކަން ކުރާ ޕީޕީއެމުން އިމެއް ނެތި، ސިޔާސީ ހަރަކާތް ހިންގަންވީ އެވެ. ޖަލްސާތަކާއި އެއްވުންތަކާއި ސައިކަލް ބުރުތައް ބާއްވައި އެ ޕާޓީގެ ރިޔާސީ ކެންޑިޑޭޓް ރައީސް އަބްދުﷲ ޔާމީން ޕްރޮމޯޓް ކުރަން ކުރެވުނު ކަމެއް ކުރަންވީ އެވެ. ހުރިހާ ކަމެއް ވެސް ހުއްދަ އެވެ.\nJune 11, 2018 94\nއިދިކޮޅުގެ ސާފު ކެންޑިޑޭޓަކަށް ވާނީ ކޮން ބޭފުޅެއް؟\nއެންމެން ވެސް ކުރީ މި ސުވާލެވެ؛ ތަފާތު ފިކުރުގެ ޕާޓީތަކުން ރިޔާސީ އިންތިޚާބަށް އެއް ކެންޑިޑޭޓަކު ނެރެވިދާނެ ހެއްޔެވެ؟ ރައީސް އަބްދުﷲ ޔާމީން ބަލިކުރަން "އަޅުގަނޑުމެން މިތިބީ އެކުގައި" ކަމަށް ޖޯޝާއި ފޯރީގައި އިދިކޮޅު ޕާޓީތަކުން ބުނަމުން އައީ ހަގީގަތް ސިއްރުކޮށްފަ އެވެ.


Maldive Gas Euro challenge: Inaamu thakuge thereygai iPhone 12 Pro Max akaai 65 Inch Tv eh - One Online\nމޯލްޑިވް ގޭހުގެ ޔޫރޯ ޗެލެންޖުގެ ރަސްމީ ޕޯސްޓަރު ---\nމޯލްޑިވް ގޭސް ޔޫރޯ ޗެލެންޖު: އިނާމުތަކުގެ ތެރޭގައި އައިފޯން 12 ޕްރޯ މެކްސްއަކާއި 65 އިންޗީގެ ޓީވީއެއް\nޔޫރަޕުގެ އެންމެ ބޮޑު އަދި މުޅި ދުނިޔޭގެ ދެވަނައަކަށް އެންމެ ބޮޑު ފުޓުބޯޅަ މުބާރާތް، ޔޫރޯއާ ދިމާކޮށް، މޯލްޑިވްސްގެ ގޭހުގެ ޔޫރޯ ޗެލެންޖް އިއުލާން ކޮށްފިއެވެ.\nމުޅި ރާއްޖެއަށް ހުޅުވާލައިގެން މޯލްޑިވް ގޭހުން އިއުލާން ކޮށްފައިވާ ހާއްސަ ޗެލެންޖުތަކުގައި މައިގަނޑު ދެ ޗެލެންޖެއް ހިމެނެއެވެ. ފުރަތަމަ ޗެލެންޖަކީ މެޗުތަކުގެ ސްކޯ ދިމާކުރުމުގެ ޗެލެންޖެކެވެ. މުބާރާތް ފެށުމާ ހަމައިން މުބާރާތް ނިމެންދެން ހުރިހާ މެޗެއްގެ ސްކޯ ދިމާކުރުމަށް މޯލްޑިވް ގޭހުން ހުޅުވާލާފައިވާ އިރު، އެ ޗެލެންޖުގެ ގްރޭންޑް އިނާމަކީ އައިފޯން 12 ޕްރޯ މެކްސް، 128 ޖީބީގެ ފޯނެކެވެ. އޭގެ އިތުރުން ކޮންމެ ދުވަހެއްގެ މެޗުތަކުގެ ސްކޯ ދިމާ ފަރާތެއް ހޮވައި، އެ ފަރާތަކަށް މޯލްޑިވް ގޭހުގެ ލުއި ފުޅިއެއް ދޭ ގޮތަށް ވަނީ ހަމަޖައްސައިފައެވެ.\nމޯލްޑިވް ގޭސް ޔޫރޯ ޗެލެންޖުގެ ދެވަނަ ޗެލެންޖަކީ "ޕްލޭޔާ ގެސިން" ޗެލެންޖެކެވެ. ފޭސްބުކް ޕޭޖަށް އަޕްލޯޑް ކުރާ ފޮޓޯގައިވާ ކުޅުންތެރިޔަކު ދިމާކޮށް ކޮމެންޓް ކުރުމަށް ފުރުސަތު ހުޅުވާލާފައިވާ އިރު، އެ ޗެލެންޖުގެ ގްރޭންޑް އިނާމަކީ 65 އިންޗީގެ ޓީވީއެކެވެ. އެ ޗެލެންޖުގެ ނަތީޖާ ދިމާކުރާ ފަރާތްތަކުގެ ތެރެއިންވެސް ގުރުއަތުން ހޮވޭ ފަރާތަކަށް ކޮންމެ ދުވަހަކު މޯލްޑިވް ގޭސްގެ ލުއި ފުޅިއެއް ލިބިގެންދާނެއެވެ.\nދެ ޗެލެންޖުވެސް ކުރިއަށް ގެންދާނީ މޯލްޑިވް ގޭހުގެ ފޭސްބުކް ޕޭޖުގައެވެ. ޗެލެންޖުތަކުގައި ބައިވެރިވުމަށް ޖެހޭނީ ޕޯސްޓަށް ކޮމެންޓް ކުރާށެވެ. ދެ ޗެލެންޖުގެ ގްރޭންޑް ޕްރައިޒް އިއުލާން ކުރާނީ މުބާރާތް ނިމުމުންނެވެ. މުބާރާތުގެ ޗެލެންޖުތަކަށް ލުއި ފުޅި ދިނުމަށް ކޮންމެ ދުވަހަކު އޮންނަ މެޗުތަކަށް ވަކިން ބަލައި ގުރުއަތު ނަގާނެއެވެ.\nޔޫރޯ މުބާރާތް މިރޭ ފެށޭނެއެވެ. މުބާރާތުގައި 24 ޓީމަކުން ވާދަކުރާ އިރު، މިފަހަރުގެ މުބާރާތް އޮންނާނީ ޔޫރަޕްގެ 11 ސިޓީއެއްގައެވެ. މުބާރާތުގައި ދުނިޔޭ ފުޓުބޯޅައިގެ ނަން މަޝްހޫރު ފުޓުބޯޅަ ތަރިން ފެންނާނެއެވެ. މިއީ މިހާތަނަށް އެންމެ ގިނަ ގައުމުތަކުގައި ބޭއްވޭ ޔޫރޯއެވެ. މުބާރާތް ވެގެންދާނީ ފުޓުބޯޅައިގެ އީދަކަށެވެ.\nގުޅޭ ޓެގު މޯލްޑިވް ގޭސް ޔޫރޯ 2020\nއެމްޓީސީސީ އޭޖީއެމް: ސަރުކާރުގެ ޑިރެކްޓަރުންނަށް އިތުރު ދައުރެއް، އާންމުންގެ ފަރާތުން އިމްރާނާއި ނަސްރަތު\nކައުންސިލުތަކުން ކުންފުނި އުފައްދައިގެން ވިޔަފާރި ކުރެވޭގޮތް ހަދައިފި


މަޝްހޫރު ވިޔަފާރިވެރިޔާ މަންޑޭވެސް ދެވަނަ ކައިވެންޏެއް ބައްލަވައިގެންފި – Dhen.mv\nމަޝްހޫރު ވިޔަފާރިވެރިޔާ މަންޑޭވެސް ދެވަނަ ކައިވެންޏެއް ބައްލަވައިގެންފި\nޢާލިމް އަބްދުއްލަތީފް October 29, 2020 - 3:22 pm\nޒުވާން މަޝްހޫރު ވިޔަފާރިވެރިޔާ ހަސަން މަމްދޫހު (މަންޑޭ) އިތުރު ކައިވެންޏެއް ބައްލަވައިގެންފިއެވެ.\nމަންޑޭ ދެވަަނަ ކައިވެންޏެއް ކުރައްވާފައި މިދިޔަ ޖޫން މަހުއެވެ. ނަމަވެސް މީސްމީޑިއާގައި އާންމުވެފައިވާ ގޮތުގައި އޭނާ ކައިވެނި ކުރެއްވީ މިދިޔަ ހަފްތާގައެވެ.\nމަންޑޭ ކައިވެނި ބައްލަވައިގަތީ ސ.ހުޅުމީދޫ އަށް ނިސްބަތްވާ އާމިނަތު ޝަަހުދާއާއެވެ. މިކަން މަންޑޭގެ ގާތް ރަހުމަތްތެރިއަކު ވަނީ "ދެން" އަށް ކަށަވަރު ކޮށްދީފައެވެެ.\nމީސްމީޑީއާގައި އަޑުތައް ފެތުރިފައި ވަނީ އުމުރުން ވަރަށް ހަގު ބޭފުޅަކާ ބޮޑު ރަނަކަށް މަންޑޭ ކައިވެނި ބައްލަވައިގަތް ކަމަށެވެ. އެހެން ނަމަވެސް މަންޑޭ ކައިވެނި ބައްލަވައިގަތީ ކުރިން ވެސް ކައިވެންޏެއް ކުރައްވާފައިވާ 31 އަހަރުގެ ބޭކަނބަލަކާއެވެ. މަންޑޭ އާ ކައިވެނި ބައްލަވައިގަތުމަށް ޝަހުދާ ރަން ކިޔާފައި ވަނީ 2222 ރުފިޔާއެވެ.\nމަންޑޭގެ މި ކައިވެންޏާ ގުޅިގެން މާ ބޮޑު ވަލީމާ އެއް ބާއްވާފައެއް ނުވެއެވެ. ބޭއްވީ ކުޑަ އެއްވުމެކެވެ. އެ އެއްވުމުގައި ބައިވެރި ކުރީ މަންޑޭޭގެ ގާތް އެކުވެރިންނާއި ބައެއް ،މުވައްޒަފުންނާއި އަދި މަންޑޭގެ ޕާރސަނަލް ބަޔޮގްރަފާ އެވެ\nމަންޑޭގެ ފުރަތަމަ ކައިވެންޏަށް ދެ ބޭފުޅުން ވެސް ލިބިވަޑައިގެންފައިވެއެވެ. ކޭޕާރކް ރެސިޑެންސްގެ ވެރިޔާ މަންޑޭ އާންމުންގެ ތެރޭގައި މަގުބޫލު ވެފައިވަނީ ފަގީރުންނަށާއި އެހީއަށް ބޭނުންވެފައިވާ ފަރާތްތަކަށް ވެދެއްވާ އެހީގެ ސަބަބުންނެވެ.\nކޮންތާކުން “ބައްލަވައި” ގަތީ؟ މަވެސް ވެއްޖެ ތިފިހާރައަކަށް ދާން. ކައިވެންޏެއް ބައްލަވައިގަންނަން\nމީހުންނާ އިނދެވޭތޯ ބަލާ ފްލެޓް ނުނިމުނަސް\nސުރުހީގަ ތިއޮތީ ރަނގަޅަށް. މުއްސަނދިން ހަމަ ލާރިދީފަ ބައްލަވައި ގަންނަނީ ރީތި ކުދިން.\nވިކެން ތިބޭ ކުދިން ގަނެވޭނީ….\nއެންމެ ފަހުން ހޯދަން އުޅުނުވަރުގެ ލާރިގަނޑެއް ލިބިއްޖެ ދޯ!\nތީއީ ގޯލްޑް ޑިގަރ އެއް. ވަރަށް ރަނގަޅަށް ދަންނަން އޭނަ\nމަންޑޭ މިހާރު ތިއުޅޭ ގޮތެއް ކަމަކުނުދޭ. ކޭޕާކު ނުނިމި ލަސްވެގެން މީހުން ޝަކުވާ ކުރާތާ2އަހަރުވެގެންދަނީ.2ކުދިންނާ ރީތި ރގަޅު އަންބެއް ހުއްޓަ އައްޑޫ ކުއްޖަކާ ތިއިނީ އަނެއްކާވެސް. ތިަކަހަލަ އަވާމެންދުރުގަ ޖެހޭ މީހުން ގެ ނިމުން އެހާ ފޮނިކޮށްެއް ނުދޭ. ގޯލްޑްޑިގަރ ކުއްޖެއްކަން އެކުއްޖާގެ ތާރީހަށް ބަލާލީމަވެސް އެނގޭ. ހެޔޮނުވާނެ ތިހެން އުޅެން. ބޭބެ ދޭ ނަސޭހަތް އަޑުއަހާ ބަލަ.\nކައިވެންޏެއް ކުރުމުގެ ކުރިން ކޮންމެހެން ވެސް މިކަން ދަންނަން ޖެހޭ


BREAKING | Covid-19 Jehunu Meehun Ge Adhadhu 33 Million Ah Araifi - Vaguthu\nދުނިޔޭގައި ހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް ދުނިޔެގެ އެކި ކަންކޮޅުތަކުން ފައްސިވީ މީހުންގެ އަދަދު 33 މިލިއަނަށް އަރައިފިއެވެ.\nދުނިޔެއިން ކޮވިޑް-19 އަށް ފައްސިވީ މީހުންގެ އަދަދު 32 މިލިއަނުން 33 މިލިއަނަށް އަރާފައި މިވަނީ ފާއިތުވެދިޔަ ދެވަރަކަށް ދުވަސް ތެރޭގައެވެ.\nމިދިޔަ 24 ގަޑިއިރު ތެރޭގައި ވެސް ދުނިޔެއިން 284,743 އަށްވުރެ ގިނަ މީހުން އަލަށް ކޮވިޑް-19 އަށް ފައްސިވެފައި ވެއެވެ. މިއާއެކު ބަލި ޖެހުނު މީހުންގެ ޖުމްލަ އަދަދު މިހާރު އުޅެނީ 33,036,989 ގައެވެ.\nމިހާތަނަށް ދުނިޔެއިން ކޮވިޑް-19 ޖެހުނު މީހުންގެ ތެރެއިން ގާތްގަނޑަކަށް ދެބައިކުޅަ އެއްބަޔަށްވުރެ ގިނަ މީހުން ފައްސިވެފައި ވަނީ އެމެރިކާ އާއި އަވައްޓެރި އިންޑިއާ އަދި ބްރެޒިލް އިންނެވެ. މިގޮތުން އެމެރިކާއިން މިހާތަނަށް 7.2 މީހަކަށް ބަލި ޖެހިފައި ވާއިރު، އިންޑިއާއިން 5.9 މީހަކަށް ބަލި ޖެހިފައި ވެއެވެ. އަދި ބްރެޒިލް އިން މިހާތަނަށް ޖުމްލަ 4.7 މީހަކަށް ބަލި ޖެހިފައިވާ ކަމަށް ރެކޯޑްތަކުން ދައްކައެވެ. މީގެ ތެރެއިން މިވަގުތު އެންމެ ނުރައްކާ ބޮޑުވެފައި ވަނީ އިންޑިއާއަށެވެ. އެޤައުމުން މިދިޔަ 24 ގަޑިއިރު ތެރޭގައި ވެސް 88,000 އަށްވުރެ ގިނަ މީހުން ފައްސިވެފައި ވެއެވެ.\nދުނިޔޭގައި ކޮވިޑް-19 ފެތުރޭ މިންވަރަށް އެއްވެސް ހިފެހެއްޓުމެއް ނައިސް، ހާލަތު އިތުރަށް ގޯސްވަމުން އަންނައިރު މި ބަލީގައި މަރުވާ މީހުންގެ އަދަދުވެސް އަންނަނީ އިތުރުވަމުންނެވެ. މިގޮތުން އިއްޔެ އެކަނިވެސް ހަހާހާއި ގާތްކުރާ އަދަދަކަށް މީހުން މަރުވެ، ދުނިޔެއިން މި ބަލީގައި މަރުވި މީހުންގެ ޖުމްލަ އަދަދު މިހާރު ވަނީ 998,109 އަށް އަރާފައެވެ.\nމިދިޔަ 24 ގަޑީއިރު ތެރޭގައި އިތުރު 216,091 މީހަކު ހިމެނޭހެން މިހާތަނަށް ކޮވިޑް-19 އިން ރަނގަޅުވެފައި ވަނީ، 24,384,223 މީހުންނެވެ. އެހެންކަމުން މިވަގުތު 7,654,657 މީހަކަށް މި ބަލީގައި ފަރުވާދެމުން އެބަދެއެވެ. އޭގެތެރެއިން 65,399 މީހެއްގެ ހާލު ސީރިއަސް ކަމަށް އިދާރާތަކުން ބުނެއެވެ.\nދުނިޔެއިން އެންމެ ފުރަތަމަ ކޮވިޑް-19 ފެނިފައިވަނީ މިދިޔަ އަހަރުގެ ފަހުކޮޅުއެވެ. އަދި ޖެނުއަރީ މަހުގެ ތެރޭގައި މި ބަލި ދުނިޔޭގެ އެކި ޤައުމުތަކުގައި ފެތުރެން ފެށިއިރު، މިހާތަނަށް 213 ޤައުމަކުން ނުވަތަ ސަރަޙައްދަކުން ބަލި ވަނީ ފެނިފައެވެ. އޭގެތެރެއިން ބަލީގެ ވޭދަނައެއް މިހާރު ނެތީ 12 ސަރަޙައްދެއްގައެވެ.\nފަހުގެ ތާރީޚެއްގައިވެސް ދުނިޔެއަށް ކުރިމަތިވެފައި ނުވާވަރުގެ މި ނުރައްކާތެރި ބަލިމަޑުކަމަށް އަދި ފަރުވާއެއް ނުވަތަ ވެކްސިނެއް ބޭނުންކުރަން ފަށާފައެއް ނުވެއެވެ. ސައިންސްވެރިން ޤަބޫލުކުރާ ގޮތުން މި ބަލިމަޑުކަން ކޮންޓްރޯލް ކުރެވޭނެ ވެކްސިނެއް ތައްޔާރުކުރެވޭނީ އަންނަ އަހަރުއެވެ.


Izzathaai baaraai baajjaverikamaa gulhey nafsaanee beynunthakaai eemaantheri kan | Mihaaru\nތުރުކީގެ މިސްކިތެއްގައި ބަޔަކު ނަމާދު ކުރަނީ: ދެ ދުނިޔޭގެ ބާއްޖަވެރިކަން އެދޭ މީހާ އީމާންތެރިކަމުގައި ސާބިތުވެ ހުރުން މުހިންމު --ފޮޓޯ:އޭއެފްޕީ\nއިއްޒަތާއި ބާރާއި ބާއްޖަވެރިކަމާ ގުޅޭ ނަފްސާނީ ބޭނުންތަކާއި އީމާންތެރިކަން\n28 އޮކްޓޯބަރ 2016 - 11:36\nދިރިއުޅުމުގެ ހަޔާތުގައި ކޮންމެ އިންސާނަކަށް ވެސް ބޭނުންވާ މާއްދީ ބޭނުންތަކުގެ އިތުރުން ނަފްސާނީ ބޭނުންތަކެއް ވެސް ހުރެ އެވެ. މީގެ ތެރޭގައި އިންސާނާގެ އިއްޒަތާއި ބާރާއި ބާއްޖަވެރިކަމާ ގުޅޭ ނަފްސާނީ ބޭނުންތަކެއް ވެއެވެ. ބުއްދި ސަލާމަތުން ހުރި ހަމަ ކޮންމެ އިންސާނަކުވެސް މި ބޭނުންތައް ފުއްދަން އެދެއެވެ. މިއީ އިންސާނާގެ އަސާސީ ބޭނުންތަކުގެ އިތުރުން ދުޅަހެޔޮކަން މަތީ ދިރިއުޅުމަށްޓަކައި ސަލާމަތުން ހުރި ކޮންމެ މީހަކު އޭނާގެ އަމިއްލަ ނަފްސަށާއި އޭނާ ލޯބިވާ މީހުންނަށްޓަކައި އެދޭ ވަރަށް މުހިންމު ތިން ބޭނުމެވެ.\nހައިވާނުންތައް ކައިބޮއެ އުޅޭ ފަދައިން ބިމުގައި ކައިބޮއެ ހަދައި މަޖާކޮށް އެސޮރުމެން ފަނާވެގެންދާ ބީދައިން ފަނާވެގެން ދިއުން އެއީ ހަމައެކަނި އިންސާނީ ބޭނުންކަމަށް ދެކޭ ބަޔަކު ދުނިޔޭގައި އުޅޭ ނަމަ ހަމަ ޔަގީނުންވެސް އެބަޔަކީ އިންސާނީ އާންމު އުސޫލަށް ނުފެތޭ އިސްތިސްނާ ބަޔެކެވެ. ހަމައެފަދައިން، އަތްފައިގެ ވަކިތަކާއި ތޫނު ދަތްތަކުން ހަމަލާ ދީގެން އެހެން ހައިވާނުންތައް އަތުލާ ވަލު ޖަނަވާރުން ފަދައިން، އެބަޔަކަށް ލިބިފައިވާ ބާރުގެ ބޭނުން ކޮށްގެން އެހެން މީހުންނަށް އަނިޔާދިނުމާއި އެހެންމީހުންގެ ހައްގުތައް ނިގުޅައިގަނެ ނޮޅާ ކައި ހަދައިގެން ލައްޒަތު ހޯދުމަކީ ދިރިއުޅުމުގައި އޮންނަ އިންސާނީ ހަމައެކަނި ބޭނުންތައް ކަމަށް ދެކޭ މީހުންނަކީ ވެސް އިސްތިސްނާ ބައެކެވެ. އިންސާނާގެ ބޭނުންތައް މިން ކުރުމަށްޓަކައި މިއިން އެއްބަޔަކީ ވެސް ރަނގަޅު މިންގަނޑެއް ކަމުގައި ބެލެވޭނެ ބައެއް ނޫނެވެ.\nވީމާ އިންސާނީ ބޭނުންތައް މިން ކުރުމުގައި ހަމައަކީ ފިތުރަތާއި ބުއްދި ސަލާމަތުން ހުރި އިންސާނާ އެވެ. ކުރިން އިޝާރާތް ކުރި ތިން ދާއިރާގައި މިފަދަ އިންސާނާ އެދޭ ބޭނުންތަކެއް ވެއެވެ. މި ބޭނުންތަކާ ނުލައި އިންސާނާއަށް އޭނާގެ ޒާތު ހާސިލެއް ނުކުރެވޭނެ އެވެ. އޭނާގެ ދިރިއުޅުމަކީ އަގެއް ހުރި ނުވަތަ މާނައެއް ހުރި އެއްޗެއް ކަމަކަށް ނުބެލެވޭނެ އެވެ. އެހެންކަމުން އިންސާނާގެ މިބޭނުންތައް ފުއްދުމަށް މަސައްކަތް ކުރަން ޖެހެއެވެ. ނަމަވެސް މުހިންމު ސުވާލަކީ މިބޭނުންތައް ފުއްދުމަށް އޮތް އެންމެ ފުރިހަމަ އަދި އެންމެ އެކަށީގެންވާ މަގަކީ ކޮބައި ހެއްޔެވެ؟\nއެއްވެސް ޝައްކެއް ނެތް ގޮތުގައި އެއީ މިކައުނާއި ކައުނުގައިވާ އެންމެހާ ތަކެތި ހެއްދެވި އަދި އެހުރިހާ ތަކެތީގެ ހާލަތު އެންމެ މޮޅަށް ދެނެވޮޑިގެންވާ އެއްކައުވަންތަ ﷲ އަށް އީމާން ވުމުގެ މަގެވެ. އެނޫން އެހެން މަގެއް އިހުތިޔާރު ކޮށްފިނަމަ މި ބޭނުންތައް ކޮންމެވެސް ސިފައެއްގައި ކޮންމެވެސް މިންވަރަކަށް ހާސިލުވެދާނެ އެވެ. އެހެން ނަމަވެސް ހުރިހާ ކަމެއް ޝާމިލުވާ ގޮތުގައި ވަޒަން ހިފެހެއްޓިގެން ފުރިހަމަ ގޮތެއްގައި މި ބޭނުންތައް ހާސިލު ކުރެވޭނީ ﷲ އަށް އީމާން ވެގެންނެވެ. އެހެނީ އެއްކައުވަންތަ އިލާހަށް އީމާންވުމަކީ އިންސާނާއަށް ރޫހާނީ ގޮތުންނާއި ނަފްސާނީ ގޮތުންނާއި އިޖުތިމާއީ ގޮތުން އޭގެ ހެޔޮ އަސަރު ވަރަށް މަތީ ދަރަޖައަކަށް ފޯރާ ކަމަކަށް ވާތީ އެވެ.\nމިގޮތުން އިންސާނާގެ ކަރާމާތްތެރިކަމާއި އޭނާއަށް ލިބިފައިވާ އިއްޒަތާއި، ކައުނުގައި އިންސާނާގެ ދަރަޖައާއި، ދިރިއުޅުމުގައި އޭނާ އަދާ ކުރަންޖެހޭ ރިސާލަތު އޭގެ އެންމެ ފުރިހަމަ ގޮތުގައި ދެނެގަނެ އެކަން އިހުސާސް ކުރެވޭނެ އެވެ. ދިރިއުޅުމުގެ ހުރަސްތަކާއި ކުރިމަތިލުމަށް އަދި ދިރިއުޅުމުގެ މަގުސަދުތައް ހާސިލު ކުރުމަށް ބޭނުންވާ ބާރު ލިބުމަށް މަގުފަހި ކޮށްދޭނެ އެވެ. ދިރިއުޅުމުގެ ހަޔާތުގެ އިތުރުން އުހުރަވީ ހަޔާތުގައި ވެސް ހިތްހަމަޖެހުމާއި ބާއްޖަވެރިކަން އެންމެ ފުރިހަމަ ގޮތުގައި ހާސިލު ކުރަން އެހީތެރިވެދޭނެ އެވެ.\nމިގޮތުން ފިތުރަތާއި ބުއްދި ސަލާމަތުން ހުރި އިންސާނަކު އޭނާގެ އިއްޒަތާ ގުޅޭ ގޮތުން ބޭނުންވާނެ އެއް ކަމަކީ އިންސާނީ ކަރާމަތާއި އިއްޒަތް އަބަދުވެސް ދަމަހައްޓަން ބޭނުން ވުމެވެ. އިންސާނާގެ އިންސާނިއްޔަތު ވަންތަކަން އިހުސާސް ކުރަން ބޭނުން ވުމެވެ. އޭނާއަށް ލިބިފައިވާ ހާއްސަ ސިފަތައް ދިރުވައި އާލާކުރަން ބޭނުން ވުމެވެ. އިންސާނާއަކީ ވަކި ޒާތެއް ލިބިފައިވާ މަހުލޫގެއް ކަމުގައި ބަލައިގަންނަން ބޭނުން ވުމެވެ. ވުޖޫދުގައި އިންސާނާއަށް ބަރުދަނެއް ނުވަތަ އަގެއް ވާކަން ގަބޫލުކުރަން ބޭނުން ވުމެވެ. ކައުނުގައި މިވާ ފަނިފަކުސާ ތަކާއި ހައިވާނުން ތަކުގެ ތެރެއިން އިންސާނާ އަކީ ވަކި ހާއްސަ އިމްތިޔާޒެއް ލިބިގެންވާ މަހުލޫގެއްގެ ގޮތުގައި ބަލައިގަންނަން ބޭނުން ވުމެވެ. އަދި މިނޫންވެސް އެހެން ހައިސިއްޔަތު ތަކުން ބަލާއިރު އިންސާނާއަށް ހައްގުވާ ކަރާމާތާއި އިއްޒަތް އިންސާނާއަށް ލިބެން ހަމަ ކޮންމެ އިންސާނަކުވެސް ބޭނުން ވެއެވެ.\nﷲ އަށް އީމާންވުމުގެ މަގު އިޚްތިޔާރު ކުރާނަމަ އެއިން ދަސްކޮށްދޭ އެއް ކަމަކީ އިންސާނާ އަކީ ﷲ މާތް ކުރައްވާފައިވާ މަޚްލޫގެއް ކަމާއި އެހެން ވަރަށް ގިނަ މަޚްލޫގުންނަށް ވުރެ ދަރަޖަ މަތިވެރި ކުރެވިފައިވާ މަޚްލޫޤެއް ކަން ގަބޫލު ކުރުވުމެވެ. އަދި އެ މާތް ކަމާއި ކަރާމާތް ދަމަހައްޓަން މަސައްކަތް ކުރުން ލާޒިމުވާނެ ކަން ގަބޫލު ކުރުވުމެވެ. މިގޮތަށް ގަބޫލު ކުރާ ނަމަ އިންސާނީ ކަރާމާތަށް އުނިކަން ލިބޭ އެއްވެސް ކަމެއް ކުރަން ނުރުހޭނެ އެވެ. ނަތީޖާ އަކީ އިންސާނާގެ އިއްޒަތާ ގުޅޭ ނަފްސާނީ ބޭނުންތައް ފުރިހަމަ އަދި ޝާމިލު ގޮތެއްގައި ފުދިގެން ދިއުމެވެ.\nދިރިއުޅުމުގައި ދިމާވާ އެންމެހާ ހުރަސްތަކާ ކުރިމަތިލުމަށާއި ދިރިއުޅުމުގެ އެކިއެކި ބޭނުންތައް ފުއްދުމަށް ބޭނުންވާ ބާރާ ގުޅޭ ގޮތުން، ފިތުރަތާއި ބުއްދި ސަލާމަތުން ހުރި އިންސާނަކު ބޭނުންވާނެ އެއް ކަމަކީ ތަބީއީ އެކިއެކި ގާނޫނުތަކާއި ތަބީއީ ހާދިސާތަކުން ރައްކާތެރިވުމުގެ ބާރެވެ. އަދި އިންސާނުންގެ ނުބައިކަމުން ކުރިމަތިވާ ނުރައްކާތަކުން ވެސް ސަލާމަތްވާނެ ބާރެވެ. ނަފްސުގައިވާ އެންމެހާ ޣަރީޒާތަކާއި ޝަހުވަތްތައް ވަކި ހަމައެއްގައި ބަހައްޓަން ބޭނުންވާނެ ބާރެވެ. ދިރިއުޅުމުގެ މަގުސަދުތައް ހާސިލު ކުރުމަށް ބޭނުންވާނެ ބާރެވެ. އަދި މުޖުތަމައުގެ ތެރެއިން ކުރިމަތިވާ އެންމެހާ ކަންކަމާއި ގުދުރަތީ ކަންކަމުގެ ކުރިމަތީ ޖިސްމާނީ ގޮތުންނާއި ނަފްސާނީ ގޮތުން ހުންނަ ނުކުޅެދުންތެރިކަން ފޫބައްދާނެ ބާރެވެ.\nﷲ އަށް އީމާންވާ މީހާ ގަބޫލު ކުރާނީ އިންސާނާ ވުޖޫދު ވެފައި ވަނީ މުހިންމު މަގުސަދެއް ހާސިލު ކުރަން ކަމާއި އެމަގުސަދާ އެއްގޮތްވާ ގޮތުގެ މަތިން ދިރިއުޅުމުގެ ހަޔާތުގައި އިންސާނާ އަދާ ކުރަންޖެހޭ މުހިންމު ރިސާލަތެއް ވާ ކަމެވެ. އަދި އިންސާނާ ދުނިޔެއަށް ފޮނުވިފައިވަނީ ކުޅިވަރަކަށް ނޫންކަމާއި އިންސާނާއަށް ލިބިފައިވާ ބުއްދިއާއި، އިހުތިޔާރު ކުރުމުގެ މިނިވަންކަމާއި، ބަޔާންކުރުމުގެ ގާބިލުކަމަކީ އޮޅުމަކުން ލިބިފައިވާ ކަންކަން ނޫން ކަމެވެ. އޭގެ ބޭނުމަކީ ދިރިއުޅުމުގެ އެކިއެކި ބޭނުންތައް ފުރިހަމަ ގޮތުގައި ފުއްދުން ކަމެވެ.\nދިރިއުޅުމުގެ ބާއްޖަވެރިކަމާ ގުޅުން ހުރި ނަފްސާނީ ބޭނުންތަކަށް ބަލާއިރު، ފިތުރަތުން އެއްކިބާނުވެ ބުއްދި ސަލާމަތުން ހުންނަ އެއްވެސް މީހަކު ދުނިޔަވީ ހަޔާތުގައި ހާސްކަމާއި ނުތަނަވަސް ކަމާއި ހިތްހަމަނުޖެހުމާއި ކެކުޅުމުގެ ތެރޭގައި ދަތިހާލުގައި ދުނިޔަވީ ހަޔާތް ވޭތު ކުރާކަށް ބޭނުމެއް ނުވާނެއެވެ. އޭގެ ބަދަލުގައި ބޭނުންވާނީ ނަފްސަށް ހަމަހިމޭންކަން ލިބޭ ހާލު ހިތްހަމަޖެހިގެން އަރާމު ދިރިއުޅުމެއް އުޅޭށެވެ. ނަފްސާނީ ގޮތުން ދުޅަހެޔޮ ސިއްހަތެއްގައި ހުންނާށެވެ. ހިތްހަމަޖެހިގެން ދިރިއުޅުމުގެ ދުވަސްތައް ވޭތު ކުރާށެވ ެ. ލޯތްބާއި ފޮނި އުއްމީދުތަކާއެކު ހަޔާތުގެ ދުވަސްތައް ގުނާށެވެ.\nއީމާންކަމުގެ ރުކުންތަކާއި، އެ ރުކުންތަކަށް އެންމެ ފުރިހަމަ ގޮތުގައި އީމާންވާނެ ގޮތް ރަނގަޅަށް ދެނެގަންފި ކޮންމެ މީހަކަށްމެ އެނގި ކަށަވަރު ވެގެން ދާނީ ހަގީގީ ބާއްޖަވެރި ކަމަކީ ދުނިޔެއާއި އާޚިރަތާ ދެ ތަނުގެ ބާއްޖަވެރިކަން ލިބުން ކަމަށެވެ. އަދި ހާސްވުމާއި ނުތަނަވަސް ކަމާއި ބިރުގަތުން ފަދަ ކަންކަމުން ސަލާމަތް ވާނެ މަގުތައް އީމާންކަމުގެ ނިޒާމުން ލިބިގެންދާ ކަމެވެ. ހުރިހާ ކަމެއްގެ އެންމެ ބާރުވެރި ފަރާތުން ބާރު ލިބިގަނެ އެފަރާތަށް އޮންނަ ޔަގީންކަމެއްގެ ތެރެއިން ނަފްސު ތަކަށް ހަމަޖެހުން ލިބިގެންދާ ކަމެވެ.\nވީމާ ހަގީގީ އިއްޒަތާއި ބާރާއި ބާއްޖަވެރިކަން ލިބިގަނެވޭނެ އެންމެ ފުރިހަމަ މަގަކަށް ވާނީ އީމާންތެރި ކަމުގެ މަގެވެ. ދުނިޔަވީ ވަގުތީ އުފާތަކެއްގެ ތެރެއިން ވަގުތީ ގޮތުން ނަފްސަށް ހަމަޖެހުމެއް ލިބުނަސް އެއީ ދާއިމީ ކަމަކަށް ނުވާނެ އެވެ.


އެންމެ ބޮޑު ބިރަކީ ޓެރަރިޒަމް ކަމަށާ އެ ބިރު ދަނީ ބޮޑުވަމުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ. ރައީސް ސޯލިހް މި މޭރުމުން ވާހަކަފުޅު ދެއްކެވީ އދ. އާންމު މަޖިލީހުގެ ޖަލްސާގައި ތަގުރީރު ކުރައްވަމުންނެވެ.\nދިވެހިން ބަހުން ކުރިއަށް ގެންދެވި ތަގުރީރުގައި ރައީސް ވިދާޅުވީ ދުނިޔެއަށް ދިމާވެފައިވާ އެންމެ ބޮޑެތި ނުރައްކާތަކާ ގޮންޖެހުމުގެ ވާހަކަތަކުން ފަށާނަމަ ލިސްޓުގެ ކުރި ހޯދާނީ ޓެރަރިޒަމް ކަމަށެވެ. ހަރުކަށި ފިކުރުން ދީން މަނާކުރުމުގެ ނުރައްކަލަށް ބަލައިގެން ތިބެވެން ނެތް ކަމަށްވެސް ވިދާޅުވިއެވެ.\nރާއްޖެއަކީ ފެށުނީއްސުރެ މެދު މިނުގެ ދީނީ އަގީދާ ގަބޫލުކުރާ ގައުމެއް ކަމަށާ ނަމަވެސް ހަރުކަށި ފިކުރުން ކުޑަކުޑަ ރާއްޖެވެސް ސަލާމަތް ނުވި ކަމަށް ވިދާޅުވިއެވެ. މެއި ހަވަނަ ދުވަހު މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާއަކީ ދިވެހި ބިމުގައި ދެވުނު ބޮޑު، ނުރައްކާތެރި ޓެރަރިސްޓް ހަމަލާއެއް ކަމަށްވެސް ވިދާޅުވިއެވެ.\n“މިފަދަ ހަމަލާ ދޭތަން ބަލަން އަދި ޅަކުދިންގެ ސިކުނޑިތަކުގާ ހަރުކަށި ފިކުރު އަށަގަންނުވާތަން ދެކޭން އަޅުގަނޑުމެނެއް ނުތިބޭނަން،”\nރައީސްގެ ތަގުރީރުގައި ވިދާޅުވީ ހުރިހާ މާނައެއްގައި އަދި ހުރިހާ ސިފައެއްގައި ޓެރަރިޒަމް ކުށްވެރި ކުރައްވާ ކަމަށެވެ. އަދި ބައިނަލްއަގްވާމީ މުޖްތަމައުއާއެކު ފުރިހަމަ އެއްބާރުލުން ދީގެން މަސައްކަތް ކުރައްވާނެ ކަމަށް ވިދާޅުވިއެވެ.\n“ކޮވިޑް-19 ގެ އާލަމީ ބަލިމަޑުކަން މި ވަނީ މުޅި އިންސާނިއްޔަތު ފަހަށް ޖައްސާފަ. މޫސުމަށް އަންނަ ބަދަލުތަކުން ކުރިމަތިވާ މައްސަލަތައް ދަނީ ގިނަވެ ބޮޑުވަމުން. ބަނަ ވިލާތައް ކެހިގެނެއް ނުދޭ. އަދި އެންމެ ބޮޑު ބިރުގެ ގޮތުގާ އޮތް ބިރުވެރިކަން އިތުރަށް ދަނީ ބޮޑުވަމުން. ޓެރަރިޒަމްއަކީ އެންމެ ބޮޑު އެއް ގޮންޖެހުން. މި ދެންނެވީ އިންސާނީ ހަޔާތުގެ ރީތި ތަސްވީރުގެ ނުފުށުން ފެންނަ މިއަދުގެ މަންޒަރު. މިކަންކަމުން އަރައިގަތުމަށް ދުނިޔެ އެއްތަންވެ އެއްބަސްކިޔަން ޖެހޭ. އިތުރު ހިތްވަރާ އަޒުމުން އަމާޒު ހޯދަން ޖެހޭ. މުޅި ބައިނަލްއަގްވާމީ މުޖްތަމައުގެ އެއްބާރުލުމަށް އަޅުގަނޑު ގޮވާލަން. އަދުގެ ރިޔާސަތުގެ ދުސްތޫރުގައިވާ ފައިވްރޭސް އޮފް ހޯޕަކީ އުންމީދު،”\nރައީސްގެ ތަގުރީރުގައި ވިދާޅުވީ ކޮވިޑް-19 އިން ބުނެދިން ހަގީގަތަކީ އެއްވެސް ގައުމަަކަށް ވަކިވެ އެކަހެރިވެގެން ހޯދޭނެ މޮޅު ނަތީޖާއެއް ނެތް ކަމާއި އަމާން ރައްކާތެރި ދިރިއުޅުމަކަށްޓަކާ އެންމެން އެއްބައިވަންތަވެ އެކުވެރިވާން ޖެހޭ ކަމެވެ. ކޮވިޑްގެ ބަލިމަޑުކަމަކީ ދިވެހިންވެސް ތަޖުރިބާ ކުރި އެންމެ ބޮޑު ގޮންޖެހުން ކަމަށާ ދިވެހިންގެ އިގްތިސާދު ބަރޯސާވެފައި އޮތް ފަތުރުވެރި މުޅީން ހުއްޓި ބޭރު ފައިސާ ލިބުން ދަތިވެ ވިޔަފާރިތައް ހުއްޓި ރާއްޖޭގެ ބޯޑަރު ބަންދު ކުރުމާއެކު ފޫނުބެދޭވަރުގެ ގެއްލުންތަކެއް ތަހަންމަލު ކުރަން ޖެހުނު ކަމަށް ރައީސް ވިދާޅުވިއެވެ.\n“ބޯޑަރުތައް ބަންދުކުރީ ހިތާ ޒަމީރު ރުހިގެނެއް ނޫން. ބަޔަކު އެކަމަށް އެދޭތީއެއްވެސް ނޫން. އެކަމަކު އެ އުނދަގޫ ނިންމުން ނިންމަން އެ ވަގުތު ޖެހުނު. މި ބަލިމަޑުކަމާ ކުރިމަތިލުމަށް އަޅުގަނޑުމެން ފަށަން ޖެހުނީ ސުމަކުން. އޭރު އަދި ވެކްސިން އޮތީ ހަމައެކަނި ދެކޭ ހުވަފެނެއްގެ ގޮތުގައި،”\nރައީސް ވަނީ މޫސުމަށް އަންނަ ބަދަލާ ތިމާވެއްޓަށް ލިބޭ ގެއްލުންތަކާއި ގުޅޭގޮތުންވެސް ވާހަކަ ދައްކަވާފައެވެ. ވިދާޅުވީ މޫސުމަށް އަންނަ ބަދަލާ ތިމާވެއްޓަށް ލިބޭ ގެއްލުމުގެ އަގު އިންސާނިއްޔަތަށް މާ ބޮޑު ކަމަށެވެ. އަދި އެއީ މިއަދުގެ ދިރާސާތަކާއި އިލްމީ ހަގީގަތްތަކާ ސައިންޓިފިކް ރައުޔު ހެކިދޭ ކަންކަން ކަމަށް ވިދާޅުވެ މިސާލު ދެއްކެވިއެވެ.\nއައިޕީސީސީ އިން ދާދި ފަހުން އެކުލަވާލި ރިޕޯޓާއި ހަވާލާ ދެއްވާ ރައީސް ވިދާޅުވީ މިދިޔަ ފަސް އަހަރަކީ 19 ވަނަ ގަރުނުގެ މެދުތެރެއިން ފެށިގެން މިހާތަނަށް ދުނިޔެ ތަހަންމަލު ކުރި އެންމެ ހޫނުގަދަ ފަސް އަހަރު ކަމަށެވެ. އަދި 1901 ވަނަ އަހަރުން 1970 ވަނަ އަހަރާ ދެމެދަށް ބަލާނަމަ ކަނޑުގެ ލޮނުގަނޑު އުފުލޭ ނިސްބަތް ތިން ގިނަ އިތުުރުވެފައިވާ ކަަމަށް ވިދާޅުވިއެވެ. ދުނިޔޭގެ ހޫނުމިނުން 1.1 ޑިގްރީ ސެލްސިއަސް އުފުލި މޫސުމީ މައްސަލަތައް ހައްލުކުރަން އިންސާނުންނަށް ވަގުުތު ކުޑަތަންވެފައިވާ ކަމުގެ އިންޒާރު އެ ރިޕޯޓްގައި ދީފައިވާ ކަމަށް ރައީސް ވިދާޅުވިއެވެ.\n“ދުނިޔެ ހޫނުވުން 1.5 ޑިގްރީ ސެލްސިއަސް ގާ ހިފެހެއްޓުމަށްޓަކާ މިހާރު ޖައްވަށް ބޭރުކުރާ ގެނދަބުޅީގެ މިންވަރު 2030 އާ ހަމައަށް 45 އިންސައްތަ ދަށްކުރަންޖެހޭ. މި އަމާޒަށް ވާސިލުވެވޭނީ 2050 ގެ ނިޔަލަށް މުޅި ދުނިޔެ ނެޓްޒީރޯ ހާސިލުކޮށްގެން. އިންސާނީ ނަސްލު ނެތިދިއުންް ނުވަތަ މާހައުލީ ނިޒާމަކަށް އަންނަ ބަދަލުން ހާލަތު ނާޒުކުވުން މިއީ އިވޭ އަޑެއް. އަތުރާލެވޭ ބަސްތަކެއް. ގެއްލި ދިއުން ނުވަތަ ރެފިއުޖީންނަށް ބަދަލުވުން ނޫނީ އަމިއްލަވަންތަކަން ނެތި ދިއުން. މިފަދަ ބަސްމަަގަކީ ރާއްޖެއާ ރާއްޖެފަދަ ނާޒުކު ތިމާވެށި ލިބިފައިވާ ގައުމުތަކުގެ ފަހު މަރުހަަލާ ސިފަކޮށްދޭ ގޮތް،” ރައީސްގެ ތަގުރީރުގައި ވިދާޅުވިއެވެ.\nރައީސް ވިދާޅުވީ ކުދި ޖަޒީރާތައް ނެތި ދަނީ މިއަދު އައި ތިމާވެށީގެ ސަބަބުން ކަމަށްވާނަމަ ބޮޑެތި ބައްރުތަކުގެ ފަހަތުބް ހަމަ އެ ސަބަބު މާދަމާ އަންނާނެ ކަމަށެވެ. އަދި ދިވެއްސަކަށް ދިރިނޫޅެވި ދިވެހިރާއްޖެއަށް ދެމި ނޯވެވުނު ދުނިޔެއަކު އެހެން ގައުމަކަށް ވަކި އޮވެވޭނެ ކަމުގެ ޔަގީން ކަމެއް ނޯންނާނެ ކަމަށް ވިދާޅުވިއެވެ. އެ ހަގީގަތްތައް ކިޔައިދީފައިވާ މާ ސާފު ސާދާ މައުސޫމް ކަރުދާސްތަކެއް އެމަނިކުފާނުގެ އަތްޕުޅުގައި އެބަހުރި ކަމަށް ވިދާޅުވެ އެ ކަރުދާސްތައް ރައީސް ވަނީ ދައްކަވާލައްވާފައެވެ. ރައީސް ވިދާޅުވީ އެ ކަރުދާސްތަކަކީ މޫސުމީ ކަންބޮޑުވުންތަކާ ގުޅިގެން ދިވެހި ތުއްތު ކުދީން ލިޔެފައިވާ ސިޓީތަކެއް ކަމަށެވެ.\nރައީސްގެ ތަގުރީރުގައި ވަނީ ދިވެހި ރައްޔިތުން ތިބީ ފަލަސްތީނާއެކު ކަމަށްވެސް ވިދާޅުވެފައެވެ. އަދި އދ ގެ އެތައް އަހަރެއްގެ މަސައްކަތުންވެސް ފަލަސްތީނުގެ ރައްޔިތުންގެ ހައްގުތައް ކަށަވަރު ކޮށް ނުދެވުނު ކަމަށް ވިދާޅުވިއެވެ.\n“ހުރިހާ އިންސާނުންގެ ހުރިހާ ފަންތިއާ ގިންތިއާ މިންތީގެ މުގޫ ހިފަހައްޓަނީ މި މަރުކަޒުން. ފަގީރުކަމާ ބަލިމަޑުކަމާ ޓެރަރިޒަމް ފަދަ ކަންކަން ނައްތާލުމުގެ އެކްސްޕަޓީސް އެންމެ މުއްސަދި ބޭންކަކީ މިއީ،” ރައީސްގެ ތަގުރީރު ނިންމަވާލައްވަމުން ވިދާޅުވިއެވެ.


India aa England : Party Badhalu Kurumun Gondi Gelleytha? | #Dhiislam\nއިންޑިޔާއާއި އިނގިރޭސިވިލާތް: ޕާޓީ ބަދަލުކުރުމުން ގޮނޑި ގެއްލޭތަ؟\n6 months ago | 1 comment| July 13, 2017\nސިޔާސީ މަޝްރަހު ބަދަލުވެއްޖެއެވެ. ސަރުކާރު ހިންގާ ކޯލިޝަން ބޮޑު ތަނުން ރޫޅިއްޖެއެވެ. ވެރިކަން ކުރާ ޕާޓީ ބައިބައިވެ، ދެ ރައީސުންގެ ދެ ޕާޓީއަށް ވެއްޖެއެވެ. އިދިކޮޅު ފަރާތްތަކުގެ އަޑު އިހުނަށްވުރެ ގަދަވެއްޖެއެވެ. އެ ފަރާތްތަކުގެ ނުފޫޒު ސިޔާސީ އޮއިވަރުގެ ތެރެއަށް ފާއްދާލައިފިއެވެ. ވައިބަރ ގްރޫޕަކުން މީހުން ނުކުންނަހެން، ވެރިކަން ހިންގާ ޕާޓީގެ މަޖިލިސް މެންބަރުންތަކެއް ޕާޓީއިން ވަކިވެއްޖެއެވެ. މަޖިލީހުގެ ސުޕަ މެޖޯރިޓީ ސަރުކާރު ހިންގާ ޕާޓީއަށް ގެއްލި، މަޑުޖެހުމެއްނެތި އައިސް ކުޑަ މެޖޯރިޓީ ވެސް ގެއްލިއްޖެއެވެ. އެއާ އެކު، މުޅި ރާއްޖެއަށް ސިހުން ގެނުވި ޚަބަރަކަށް ވެގެން ދިޔައީ، އިންތިޚާބުވި ޕާޓީ ބަދަލުކުރުމުން، މަޖިލީހުގެ ގޮނޑި ގެއްލޭނެކަމަށް ކަނޑައަޅައިދިނުމަށް އެދި، ދައުލަތުގެ ބަންޑާރަ ނައިބު ސުޕްރީމް ކޯޓަށް މައްސަލައެއް ވެއްދި ޚަބަރެވެ.\nއިންޑިޔާއާއި އިނގިރޭސިވިލާތް، ކީއްވެގެންތޯއެވެ؟ މުޅި ސިޔާސީ ދާއިރާއަށް މިވަރުގެ ބަދަލުތަކެއް އައިސްފައިވާ މި ދަނޑިވަޅުގައި ވެރިކަން ކުރާ ޕާޓީގެ މެންބަރުންގެ ހަރަކާތްތައް އިތުރުވެއްޖެއެވެ. ރައީސް ޔާމީނަށް އޮންނަ ތައީދު ހާމަކޮށް، ސޯޝަލް މީޑިއާގައި ހެޔޮއެދޭ ފަރާތްތަކުން ހުއްޖަތް ގާއިމުކުރަން ފަށައިފިއެވެ. ތަފާތު ޕޯސްޓްތަކާއި ޕޯސްޓަރުތަކުން، ސަރުކާރަށް ތާއީދުކުރާ ޕޭޖްތައް ފުރާލައިފިއެވެ. އޭގެ ތެރެއިން މާބަރަށް ދައުރުވަމުން ދިޔަ އެއް ޕޯސްޓަރަކީ މިއެވެ. އިންތިޚާބުވި ޕާޓީ ދޫކޮށްލުމުން ގޮނޑި ގެއްލޭ ގައުމުތަކުގެ ލިސްޓެކެވެ. މި ލިސްޓުގައި އޮތް ދުނިޔޭގެ ނިސްބަތުން އެންމެ ބޮޑު އަދި ފައްކާ ޑިމޮކްރަސީއެއް އޮންނަ ގައުމުތަކަކީ މިއީއެވެ. އެހެންކަމުން، މި ގައުމު ތަކަށް އަވަސް ނަޒަރަކުން ބަލަލަމާތޯއެވެ.\nރައްޔިތުންގެ މަޖިލީހަށް އިންތިޚާބުވެ، ހިގަމުންދާ ދައުރުގެ ތެރޭގައި ޕާޓީ ބަދަލުވެއްޖެ ނަމަ، އިނގިރޭސިވިލާތުގައި ގޮނޑި ގެއްލޭކަމަށް ބުނާ ވާހަކައަކީ ރަނގަޅު ވާހަކައެއް ނޫނެވެ. އެކަން އެ މަގުން އެއްވެސް ޒަމާނެއްގައި ހިނގާފައެއްވެސް ނުވެއެވެ. ނަމަވެސް، އެއީ އިނގިރޭސި ވިލާތުގައި މާ އާއްމުކަމެއް ނޫނެވެ. އަދި އާންމުންގެ މެދުގައި މާ މަގުބޫލުކަމެއް ވެސް ނޫނެވެ. އާއްމު ގޮތެއްގައި ޕާޓީ ބަދަލުކުރަނީ އާއްމު އިންތިޚާބަށް ކުރިމަތިލާއިރުއެވެ. ފަހަރެއްގައި، ޕޯސްޓަރުގައި އިނގިރޭސިވިލާތުގެ ނަން ޖެހިފައި އެވަނީ މި ސަބަބަށްޓަކައިކަމަށް ވެދާނެއެވެ. ނަމަވެސް، ހިނގަމުންދާ ދައުރުގައި ޕާޓީ ބަދަލުކުރުމަކުން، އިންތިޚާބެއް އަލުން ބާއްވާކަށް ލާޒިމެއް ނުކުރެއެވެ.\nލިޔެވިފައިނުވާ ޤާނޫނު އަސާސީއެއްގެ މައްޗަށް ވެރިކަން ހިނގަމުންދާ އިނގިރޭސިވިލާތުގައި، މި ވާހަކަ ބަޔާންކުރާ މާއްދާއެއް ފެންނާން ނެތަސް، އެއީ ދުސްތޫރީ ކަމެއްކަމުގައި ވާނަމަ އެ ފަދަ ޙާލަތްތަކުގައި އިންތިޚާބަކަށް ހުޅުވާލާނެއެވެ. އާއްމު ކަމެއް ނޫން ނަމަވެސް، ޕާޓީ ބަދަލުކޮށްފައިވާ މެންބަރުން އެބަތިއްބެވިއެވެ. އަލުން އިންތިޚާބުވުމެއްނެތި ދައުރު ހަމަވުމާ ހަމައަށް މަޤާމުގައި ދެމިތިއްބެވިއެވެ.\nބޮޑުތަނުން ކުރިޔަށް ޖެހިލާނަމެވެ. 1900 ގެ އިންތިޚާބުން، އިނގިރޭސި ކޮންޒަވޭޓިވް ޕާޓީގެ ޓިކެޓުގައި އިންތިޚާބު ކާމިޔާބު ކުރެއްވި ވިންސްޓަލް ޗާރޗިލް ވަނީ، 1904 ވަނަ އަހަރު ޕާޓީ ބަދަލުކުރައްވާފައެވެ. އިންތިޚާބުވެވަޑައިގެންނެވި ކޮންޒަވޭޓިވް ޕާޓީ ދޫކުރައްވާ، ލިބަރަލްސް ޕާޓީއާ ގުޅިވަޑައިގެންފައެވެ. ފަހުގެ ތާރީޚުގައި 2007 ވަނަ އަހަރު ކޮންޒަވޭޓިވް ޕާޓީ ދޫކުރައްވާ، ކުއެންޓިން ޑޭވިޒް ވަނީ ލޭބަރ ޕާޓީއާ ގުޅިވަޑައިގެންފައެވެ. އެއަށްވުރެ ވެސް ފަހަތަށް ޖެހިލާނަމެވެ. 2015 ސެޕްޓެމްބަރ 29 ވަނަ ދުވަހު މިޝޭލް ތޯމްސަން ވަނީ އިންތިޚާބުވެވަޑައިގެންނެވި ސްކޮޓިޝް ނޭޝަނަލް ޕަރޓީދޫކުރައްވާ މިނިވަން މެންބަރަކަށްވެ ވަޑައިގެންފައެވެ. 2016 އޭޕްރިލް 27 ވަނަ ދުވަހު، އިންތިޚާބު ކާމިޔާބު ކުރެއްވިއިރު ހުންނެވި ލޭބަރ ޕާޓީ ދޫކުރައްވާ، ނޭޒް ޝާހް ވަނީ މިނިވަން މެންބަރަކަށްވެ ވަޑައިގަންނަވާފައެވެ. މިބޭފުޅުންގެ ގޮނޑިތައް ގެއްލި އައު އިންތިޚާބެއް ބާއްވާފައެއް ނުވެއެވެ.\nކަންމިހެން އޮތް ނަމަވެސް، އިނގިރޭސީންގެ މެދުގައި މިކަމުގެ މަޤުބޫލުކަން ވަނީ ގެއްލިފައެވެ. އެހެންކަމުން، ޕާޓީ ބަދަލުކުރައްވާ ބައެއް މެންބަރުން ވަނީ އަމިއްލައަށް އިސްތިއުފާ ދެއްވައި އިންތިޚާބަށް މަގުކޮށްޓަވާފައެވެ. މިއީ، އަޅުގަނޑުމެން ވެސް ބަލައިގަންނަން ހެޔޮ ވިސްނުމެއްކަމަށް، ބައެއް މީހުން ޤަބޫލުކޮށްފާނެއެވެ. ކޮންޒަވޭޓިވް ޕާޓީއިން އިންތިޚާބުވެވަޑައިގެންނެވި ޑޮގްލަސް ކަރސްވެލް ވަނީ 2014 އޮގަސްޓް 29 ވަނަ ދުވަހު ޕާޓީ ބަދަލުކުރައްވާ، އިސްތިއުފާ ދެއްވާފައެވެ. އަމިއްލައަށް މަގުތަނަވަސް ކުރެއްވި އިންތިޚާބުގައި ޔޫކޭ އިންޑިޕެންޑެންސް ޕާޓީއިން ވާދަކުރައްވާ 2014 އޮކްޓޯބަރ 09 ވަނަ ދުވަހު އަލުން ގޮނޑި ވެސް ވަނީ ކާމިޔާބުކުރައްވާފައެވެ. 2014 ސެޕްޓެމްބަރ 27 ވަނަ ދުވަހު، މަރކް ރެކްލަސް ވެސް ވަނީ ކޮންޒަވޭޓިވް ޕާޓީ ދޫކުރައްވާ، މަޖިލީހުން އިސްތިއުފާ ދެއްވާފައެވެ. އަދި 2014 ނޮވެމްބަރ 20 ވަނަ ދުވަހު އަލުން ގޮނޑި ކާމިޔާބުކުރެއްވީ ޔޫކޭ އިންޑިޕެންޑެންސް ޕާޓީ ޓިކެޓްގައެވެ. މި ބޭފުޅުން އިންތިޚާބުގައި އަލުން ވާދަކުރައްވަން ޖެހިވަޑައިގަތީ، ފަހަރެއްގައި ވެސް ޕާޓީ ބަދަލުކުރެއްވުމުންނެއް ނޫނެވެ. ނަމަވެސް، އިންތިޚާބެއް ލާޒިމުކުރުވީ އިސްތިއުފާދެއްވުމުގެ ސަބަބުންނެވެ. މިވަރުން އިނގިރޭސިވިލާތުގައި މިކަން އޮތްގޮތް ފަހުމުވެލައްވާނެކަމަށް ޔަޤީންކުރަމެވެ.\nމިފަހަރު މިއޮތީ، ސަރުކާރަށް ތާއީދު ކުރައްވާ ފަރާތްތައް ހިނި އަންނާނެ ކަހަލަ ވާހަކައެކެވެ. އަވަށްޓެރި އިންޑިޔާގައި، ހިނގަމުންދާ ދައުރެއްގައި ސިޔާސީ ޕާޓީ ބަދަލުކުރުމަކީ މަޖިލީހުގެ ގޮނޑި ގެއްލޭ ކަމެކެވެ. އިންތިޚާބަކާ ނުލާ އެފަދަ ބަދަލެއް ނުގެނެވޭނެއެވެ. ސަބަބަކީ އެ ޤައުމުގެ ދުސްތޫރު އެކަމަށް ހުރަސް އެޅުމެވެ. 448 މާއްދާގެ މައްޗަށް އެކުލެވިގެންވާ، ދުނިޔޭގެ އެންމެ ދިގު ޤާނޫނު އަސާސީ ވަނީ އެމަގު ބަންދުކޮށްފައެވެ. އިންޑިޔާގެ ޤާނޫނު އަސާސީގެ 10 ވަނަ ޖަދުވަލުންނެވެ. މިކަން ފެށިގެން އައި ގޮތުގެ ތާރީޚަށް ވެސް ވަދެލަންވާނެ އެހެންނޫންތޯ؟\n1967 ވަނަ އަހަރު އޮތް އެ ޤައުމުގެ އާއްމު އިންތިޚާބުގައި ކޮންގްރެސް ޕާޓީއަށް އޮތް އަޣުލަބިއްޔަތު ގެއްލުނެވެ. އަދި ގިނިކަންޏާ ސަރުކާރެއް އެކުލަވާލުމުގެ އުފާވެރިކަން ލިބުނީ ހަމަ އެންމެ ސްޓޭޓެއްގައެވެ. އިންޑިޔާގެ ސިޔާސީ މައިދާނުގައި އެވަޤުތު އޮތް އެންމެ ނުފޫޒު ގަދަ ޕާޓީ ކުރިމަތިލާން ޖެހުނު ބޮޑު ބައްޔަށް ޝިފާއެއް ހޯދީ އިންޑިޔާގެ ތާރީޚު ބަދަލުކޮށްލައިގެންނެވެ. ކޯލިޝަން ހެދުމުގެ ސަޤާފަތް އުފަންކޮށްގެނެނެވެ. މި އިންތިޚާބަށް ފަހު ގިނަ އަދަދެއްގެ މެންބަރުން، ސިޔާސީ ބޮޑެތި މަޤާމުތަކުގެ ހުށަހެޅުންތަކާ އެކު ޕާޓީ ބަދަލުކުރިއެވެ. 1967 ވަނަ އަހަރުން ފެށިގެން 1971 ވަނަ އަހަރާ ދެމެދު ގާތްގަނޑަކަށް 142 މެންބަރުން ވަނީ އިންތިޚާބުވި ޕާޓީދޫކޮށްލާފައެވެ. އަދި މިކަން ވަރަށް ބާރަށް ކުރިޔަށް ދިޔައެވެ. 17 އަހަރަށް ފަހު މިކަމަށް ހައްލެއް ހޯދުމަށްޓަކައި، 1985 ވަނަ އަހަރު ‘އެންޓި ޑިފެކްޝަން ލޯ’ގެ ނަމުގައި، ޤާނޫނު އަސާސީއަށް 52 ވަނަ އިސްލާހުގެނެސް، އިންތިޚާބުވި އިރު ހުރި ހާލަތު ނޫން ހާލަތަކަށް ބަދަލުވުމުން މަޖިލީހުގެ ގޮނޑި ގެއްލޭ ގޮތަށް ފާސްކުރެވިގެން ދިޔައީއެވެ. މި އިސްލާހު އުވާލުމަށް އެދި، ސުޕްރީމް ކޯޓަށް ހުށަހެޅުނު ދުސްތޫރީ މައްސަލައިގެ ނިޔާ އައީ އިސްލާހާ އެއްކޮޅަށެވެ. ޤާނޫނު އަސާސީއަށް ގެންނަ އިސްލާހެއް، ޤާނޫނު އަސާސީއާ ފުށުއަރާކަމަށް ކަނޑައެޅެން ނެތްކަމަށް ފައިސަލާކުރެވިގެންދިޔައެވެ.\nއަޅުގަނޑުމެންގެ ރާއްޖެއަށް އެނބުރި އަންނަމާތޯއެވެ. ދުސްތޫރީ މި ފަދަ މައްސަލައެއްގައި، މި ދެ ޤައުމާ އަޅުގަނޑުމެން އަޅާކިޔާއިރު، އިންޑިޔާގެ ޤާނޫނު އަސާސީ، އިނގިރޭސި ޤާނޫނު އަސާސީއަށް ވުރެ އަޅުގަނޑުމެންނާ ރައްޓެހިކަން ބޮޑެވެ. މިއީ، އަޅުގަނޑަށް ޤަބޫލުކުރެވުނު ގޮތެވެ. ސަބަބަކީ، ދިވެހި ޖުމްހޫރިއްޔާގެ ޤާނޫނު އަސާސީއާއި އިންޑިޔާގެ ޤާނޫނު އަސާސީއަކީ ލިޔެވިފައިވާ ދެ ޤާނޫނު އަސާސީއެވެ. ދުސްތޫރީ ހަމަތައް ސާފުކޮށް ތަރުތީބުވެފައި އޮތަތީ ދެ ޤާނޫނު އަސާސީގައި ވެސް ފެންނާން އެބައޮތެވެ. އެހެންނަމަވެސް، މި ފަދަ ބަދަލެއް ރާއްޖެއަށް އަންނަން ޖެހޭ ކަމުގެ ބަހުސް، އެއީ އަޅުގަނޑު މިއަދު އިންސާފުކުރަމުންދާ މައުޟޫއެއް ނޫނެވެ. އެކަމުގައި ވަކިކޮޅެއް ނަގާކަށް އަޅުގަނޑު ނެތީމެވެ. އަދި އެއީ، މިއަދުގެ ޙާލަތުގައި އެއްވެސް މީހަކު އުފައްދާ ސުވާލެއް ވެސް ނޫނެވެ. އިންޑިޔާގެ ދުސްތޫރާ އޮތް އެއްގަތްކަމުގައި އަޅުގަނޑުމެން ނަމޫނާއަކަށް ކޮންމެހެން ވެސް ބަލަން ޖެހޭ އެހެން ކަމެއް އެބައޮތެވެ. މި ބަދަލު ގެންނަނަމަ، ގެންނަން ޖެހޭ ގޮތެވެ. އެކަން ކުރެވޭނެ ވެސް ގޮތެވެ. އެއީ، ރައްޔިތުންގެ މަޖިލީހުން، ޤާނޫނު އަސާސީ އިސްލާހުކުރުމެވެ.\nMiadhutha mi badhal annan jehenee


Gaumu thakuge Umrah group thakah furusathu hulhuvaalaifi\nގައުމުތަކުގެ އުމްރާ ގޫރޫޕްތަކަށް ފުރުސަތު ހުޅުވާލައިފި\nބަޔަކު އުމްރާނީ ވަނީ: މިހާރު ވަނީ ގައުމުތަކަށް ހުޅުވާލާފައި\nގައުމުތަކުން ދާ މީހުނަށް އުމްރާއަށް ހުޅުވާލަން ސައުދީން ނިންމައިފި އެވެ. މިއީ މީ ކޮވިޑް ފިޔަވަޅުތަކާއެކު ހަތް މަހަށް ފަހު އަލުން އުމްރާއަށް މި މަހުގެ ހަތަރުވަނަ ދުވަހު ހުޅުވާލި ފަހުން ދުނިޔޭގެ ގައުމުތަކުން ދާ މީހުންނަށް ހުޅުވާލާ ފުރަތަމަ ފަހަރެވެ.\nސައުދީ ހައްޖު މިނިސްޓްރީއާ ހަވާލާދީ މިޑިއާ ރިޕޯޓްތައް ބުނާ ގޮތުން މި ގޮތަށް ގައުމުތަކަށް ހުޅުވާލި ނަމަވެސް އުމްރާއަށް ސައުދީއަށް ދެވޭނީ 18 އަހަރާއި 50 އަހަރާއި ދެމެދުގެ މީހުނަށެވެ. އަދި އުމްރާއަށްދާ މީހުން ތިން ދުވަހަށް ކަރަންޓީނު ވާން ޖެހޭ އިރު ކޮވިޑް ނެތްކަން އަންގައިދޭ 72 ގަޑި އިރު ނުވާ ޕީސީއާރު ޓެސްޓް ސެޓިފިކެޓެއް ގެންދަން ޖެހެ އެވެ.\nއުމްރާއަށް ދާ މީހުން ހަރަމްފުޅާއި މަދީނާގެ ނަބަވީ މިސްކިތައް ވަނުމަށް ރިޒަވޭޝަނެއް ހަދަން ޖެހެ އެވެ. އުމްރާއަށް ދާ މީހުންގެ ދަތުރު އޮންނަ ގޮތުގެ ޕްރޮގްރާމް އައިޓްނަރީއެއް ލިޔުމުން ހުށައަޅަންޖެހެ އެވެ.\nގައުމުތަކަށް ހުޅުވާލި ނަމަވެސް ގްރޫޕް އުމްުރާއަށް ނޫނީ ނުދެވެ އެވެ. ގްރޫޕެއްގައި އެންމެ ގިނަ އަދަދަކަށް ގެންދެވޭނީ 50 މީހުނެވެ.\nހަރަމްފުޅަށް ވަންނަ ދޮރާށިކޮޅެއްގައި ކާރަކުން ޖައްސައިފި


Raajje ah nurahkaa vaafadha vaahaka nudhehkuma ilthimaaz kohfi - AO News\nރާއްޖެއަށް ނުރައްކާވާ ފަދަ ވާހަކަ ނުދެއްކުމަށް އިލްތިމާޒުކޮށްފި\nދިވެހިންގެ ބައެއް މީހުން ދައްކާ ވާހަކަތަކުގައާއި، މީޑިއާއަށް މައުލޫމާތު ދޭއިރު ރާއްޖޭގެ ސިޔާދަތާއި ރައްކާތެރިކަމަށް ނުރައްކާވެދާނެ ފަދަ ނުވަތަ އަސަރެއް ކޮށްފާނެ ފަދަ މޭރުމުން ވާހަކަ ދައްކަމުން ގެންދާތީ މޯލްޑިވްސް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީސް، މަސީން ކަންބޮޑުވުން ފާޅުކޮށްފިއެވެ.\nމިކަމާއި ގުޅޭގޮތުން މަސީއިން ނެރެފައިވާ ނޫސް ބަޔާނުގައި ބުނެފައިވަނީ މި ބާވަތުގެ ކަންކަމުގެ ސަބަބުން ދިވެހިރާއްޖޭގެ ތަރައްޤީއަށް ހުރަސް އެޅި އޭގެ ނޭދެވޭ އަސަރު ރައްޔިތުންނަށް ކޮށްފޭނެ ކަމަށެވެ. އަދި މި ބާވަތުގެ އަމަލުތަކުގެ ސަބަބުން ކޮންސްޓްރަކްޝަން އިންޑަސްޓްރީގެ ކުރިއަރަމުން އަންނަ އައުމަށް ހުއްޓުމެއް އަތުވެދާނެތީ އެ އެސޯސިއޭޝަނުން ކަންބޮޑުވާކަމަށް އެ ބަޔާނުގައި ވަނީ ބުނެފައެވެ.\nރާއްޖެއާއި ރާއްޖެއިން ބޭރުގައި ވެސް އެއްވެސް ފަރާތަކުން ވާހަކަދައްކާއިރު ރާއްޖޭގެ ތަރައްޤީއާއި ކުރިއެރުމަށް އުނިކަމެއްލިބި އޭގެ ނޭދެވޭ އަސަރު ރައްޔިތުންނަށް ކޮށްފާނެ ފަދަ ގޮތަކަށް އަމަލުނުކުރުމަށް މަސީން ވަނީ އިލްތިމާސް ކުރައްވާފައެވެ. އަދި ރާއްޖެ ނުރައްކަލަކަށް ހުށަހެޅިދާނެފަދަ މޭރުމުން ވާހަކަނުދެއްކުމަށް އެ އެސޯސިއޭޝަނުންވަނީ އިލްތިމާޒުކުރައްވާފައެވެ.\nިމިނިސްޓަރު ޝާހިދު ނަރެންދުރަ މޯދީ އާއި ބައްދަލުކުރައްވައިފި\nދާންދޫގައި ހިނގައިދިޔެ ހަމަނުޖެހުމާއި ގުޅިގެން، އެރަށު ކައުންސިލުން ކުށްވެރިކޮށްފި


SunOnline: Iran in Doctors Without Borders ge team beyrukollaifi\nރުގިއްޔާ މުހައްމަދު މޫސާ 25 Mar 2020, 10:05\nއީރާނުން ވަނީ އެމްއެސްއެފްގެ ޓީމު ބޭރުކޮށްލާފައި -- ފޮޓޯ: ރޮއިޓާސް\nތެހެރާން (މާޗް 25): އީރާނުގައި ކޮރޯނާވައިރަސް ޖެހިފައިވާ މީހުންނަށް ފަރުވާ ދިނުމަށް އެގައުމަށް ދިޔަ އިންސާނީ އެހީ ފޯރުކޮށްދޭ ބައިނަލްއަގުވާމީ ޖަމްއިއްޔާ، ޑޮކްޓާސް ވިތައުޓް ބޯޑާސް (އެމްއެސްއެފް)ގެ ޓީމު އެގައުމުން ބޭރުކޮށްފި އެވެ.\nއެމްއެސްއެފްއިން އާދިއްތަ ދުވަހު ބުނި ގޮތުގައި އީރާނުގައި ދެވަނައަށް އެންމެ ބޮޑަށް ވައިރަސް ފެތުރިފައިވާ އިސްފަހަންް ޕްރޮވިންސަށް އެޖަމްއިއްޔާގެ ޓީމެއް ވަނީ ފޮނުވާފަ އެވެ. އަދި ނުވަ މީހަކު ހިމެނޭ އެ ޓީމު ގޮސްފައި ވަނީ 50 އެނދުގެ ވަގުތީ ހޮސްޕިޓަލަކާ އެކުގަ އެވެ.\nއެ ޓީމުން ފަރުވާ ދޭން ހަމަޖެހިފައި އޮތީ ހާލު ސީރިއަސް ބަލި މީހުންނަށެވެ. އަދި ޓެންޓު ހޮސްޕިޓަލް ގާއިމު ކުރަން ހަމަޖެހިފައި އޮތީ އެ ޕްރޮވިންސުގެ ހޮސްޕިޓަލެއްގެ ކޮމްޕައުންޑުގަ އެވެ.\nނަމަވެސް އީރާނުގެ ހެލްތު މިނިސްޓަރުގެ މުޝީރު އަލީ ރިޒާ ވަހާބްޒަދާ ވިދާޅުވި ގޮތުގައި ބޭރުގެ ބަޔަކު ގެންދާ ހޮސްޕިޓަލްތަކެއް އެގައުމަށް އަދި ބޭނުމެއް ނުވެ އެވެ.\n"އެމްއެސްއެފްއަށް ޝުކުރިއްޔާ... ނަމަވެސް ބޭރުގެ ބަޔަކު ގެންނަ އެނދުތަކެއް އަދި އަޅުގަނޑުމެންނަކަށް ބޭނުމެއް ނުވޭ،" އަލީ ރިޒާ ވިދާޅުވި އެވެ.\nމީގެ ކުރިން އީރާނުގެ ސުޕްރީމް ލީޑަރު އާޔަތުﷲ އަލީ ޚާމަނާއީ ވަނީ އެގައުމުން އެމެރިކާއިންދޭ އެހީއެއްވެސް ގަބޫލު ނުކުރާނެ ކަމަށް ވިދާޅުވެފަ އެވެ. އަދި އެގައުމުގައި ވައިރަސް ގިނަ ދުވަހަށް ފެތުރުމަށް މަގުފަހިކުރާ ބޭހެއް އެމެރިކާއިން ފޮނުވަފާނެ ކަމަށް ވިދާޅުވެފަ އެވެ.\nމިހާރު ދުނިޔޭގައި ހަވަނައަށް އެންމެ ބޮޑަށް ކޮރޯނާވައިރަސް ފެތުރިފައިވާ އީރާނުގައި މިހާތަނަށް 24،800އަށް ވުރެ ގިނަ މީހުން ވައިރަހަށް ޕޮޒިޓިވްވެ، އޭގެ ސަބަބުން 1،812 މީހަކު ވަނީ މަރުވެފަ އެވެ.\nކޮވިޑް-19 ޖެހުނު އީރާން އެމްޕީއެއް އަވަހާރަވެއްޖެ


Allied ge Chairman ge magaamun Hiyalee Rasheed isthiufaa dhevaifi\nމުހައްމަދު ރަަޝީދު (ހިޔަލީ) --\nއެލައިޑް އިންޝުއަރެންސްގެ ޗެއާމަންގެ މަގާމުގައި ހުންނެވި މުހައްމަދު ރަަޝީދު (ހިޔަލީ) އެ މަގާމުން އިސްތިއުފާ ދެއްވައިފި އެވެ.\nސަރުކާރުގެ އެންމެ ބޮޑު އެއް ވިޔަފާރި ކުންފުނި އެސްޓީއޯގެ ސަބްސިޑަރީ ކުންފުންޏެއް ކަމަށްވާ އެލައިޑްގެ ޗެއާމަންގެ މަގާމުން ހިޔަލީ އިސްތިއުފާ ދެއްވާފައިވާކަން އެ ކުންފުނިން ވަނީ ހާމަކޮށްފައެވެ.\nއެލައިޑްއިން ކޮށްފައިވާ ޓްވީޓެއްގައި ވަނީ އެ ކުންފުނީގެ ޗެއާމަންގެ މަގާމުގައި ހުންނެވި މުހައްމަދު ރަަޝީދު މިއަދު މަގާމުން އިސްތިއުފާ ދެއްވާފައިވާ ކަމަށް ވިދާޅުވެފައެވެ. އަދި ހަ އަހަރު ދުވަހު ކުންފުނީގެ ޗެއާމަންގެ މަގާމުގައި ހުންނަވައިގެން އޭނާ ކޮށްދެއްވި ހިދުމަތްތަކަށް އެލައިޑުން ވަނީ ޝުކުރު އަދާކޮށްފައެވެ. އަދި ހިޔަލީގެ ހިދުމަތްތަކަކީ އަގު ނުކުރެވޭނެ ހިދުމަތްތަކެއް ކަމަށް ވަނީ ބުނެފައެވެ.\nކުރިން ރައީސް ޔާމީންގެ ވަރަށް އަރިސް ބޭފުޅެއްގެ ގޮތުގައި ފާހަގަކުރެވުނު ހިޔަލީ 2018ގެ ރިޔާސީ އިންތިހާބުގެ ކެންޕެއިންގެ އެންމެ ފޯރިގަދަ ދުވަސްވަރު ރައީސް ޔާމީނާ ފެއަށް ޖެހިވަަޑައިގެން އޭރުގެ އިދިކޮޅު ކެންޑިޑޭޓަށް ތާއީދު ކުރާކަން ވަނީ ހާމަކޮށްފައެވެ.\nއޭރު ހިޔަލީ ވިދާޅުވީ އިދިކޮޅާ ގުޅުމުގެ ހަމައެކަނި ބޭނުމަކީ އޭރު ޖަލުގައި ހުންނެވީ ކުރީގެ ރައީސް މައުމޫން މިނިވަން ކުރެއްވުން ކަމަށެވެ. ނަމަވެސް އޭގެ ފަހުން ނޮވެންބަރު 8، 2018 ގައި ހިޔަލީ ވަނީ އެމްޑީޕީއަށް ސޮއިކުރައްވާފައެވެ.\nހިޔަލީއަކީ ކުޅިވަރުގެ ދަނޑުގައިވެސް ހާއްސަ ނަމެކެވެ. ބައެއް ކުލަބްތައް ވަރަށް ދިގު މުއްދަތަކަށް އޭނާގެ ބެއްލެވުމުގެ ދަށުން ހިންގެވިއެވެ.\nއެލައިޑް އެޕްގައި ރަޖިސްޓްރީވެގެން ބައިލައްކަ ރުފިޔާގެ ވައުޗަރެއް\nދިވެހި އިންޝުއަރެންސްގެ އެމްޑީ ކަމަށް އަމީލް


Idhikolhuge masahkai mihaarahvure fulhaakuraanan: Yameen\nކުރީގެ ރައީސް އަބްދުﷲ ޔާމީން އަބްދުލްގައްޔޫމް: އިދިކޮޅު ކޯލިޝަނުން ކުރަމުން އަންނަ މަސައްކަތް މިހާރު ހުރި ގިޔަރަށްވުރެ މަތީ ގިޔަރަަކަށް ޖައްސަވާނެ ކަމަށް ވިދާޅުވި -- އަވަސް ފޮޓޯ\nއިދިކޮޅު ކޯލިޝަނުން ކުރަމުން އަންނަ މަސައްކަތް މިހާރު ހުރި ގިޔަރަށްވުރެ މަތީ ގިޔަރަަކަށް ޖައްސަވާނެ ކަމަށް އިދިކޮޅުގެ ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެ އެވެ.\nޕީޕީއެމްގެ ޖަގަހަ ޖަލްސާގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ ރާއްޖޭގެ ހާލަތާމެދު ކަންބޮޑުވެވަޑައިގަންނަވާ ކަމަށާ އެ ހާލަތު ބަދަލު ކުރުމަށް ޕީޕީއެމް އާއި ޕީއެންސީން ކުރަމުން ގެންދަނީ ޝުކުރު ހައްގު މަަސައްކަތްތަކެއް ކަމަށެވެ. މި ހާލަތުގައި ކުރެވޭނެ އެންމެ ވަރުގަދަ މަސައްކަތް ޕީޕީއެމް އާއި ޕީއެންސީން ކޮށްފައިވާ ކަަމަށްވެސް ވިދާޅުވިއެވެ.\nއެމަނިކުފާނު ވިދާޅުވީ ދިވެހީން ގަބޫލުކުރަމުން އައި އުސޫލުތައް ދަމަހައްޓާނެ އަދި ދެމެހެއްޓުމަށް މަސައްކަތް ކުރާނެ ހަމައެކަނި ފިކުރަނީ ޕްރޮގްރެސިވް ކޮންގްރެސްގެ ފިކުރު ކަމަށެވެ. އަދި މިއަދު ރާއްޖޭގެ ހާލަތު އޮތް ހިސާބުން އެކަން ދިވެހި ރައްޔިތުން ބަލައިގެންފައިވާ ކަމަށެވެ. ކައުންސިލް އިންތިހާބުގައި ޕީޕީއެމަށް ދިން ތާއީދަކީ އެކަމުގެ ހެއްކެއް ކަމަށްވެސް ވިދާޅުވިއެވެ. ރައީސް ޔާމީން ވިދާޅުވީ އެމަނިކުފާނާއެކު އިދިކޮޅުގެ މަސައްކަތް އެހެން ގިޔަރަކަށް މަތިކުރައްވާނެ ކަމަށެވެ.\n"އަޅުގަނޑު ދަންނަވާނީ އަޅުގަނޑުމެންނާއެކީ ކެރިވަޑައިގަންނަވައިގެން މިހާތަނަށް ކުރައްވަމުން އައި މަސައްކަތް އަޅުގަނޑު އިތުރަށް މަސައްކަތް ކުރާނަމޭ. އަޅުގަނޑަށް މި ފެންނަނީ އަބަދު މި ގޮޑި [ރައީސް ޔާމީނަށް ހާއްސަކޮށް ބަހައްޓާފައިވާ ގޮޑި] ހުސްކޮށް ހުންނަތަން. ނަމަވެސް މިރެއަކީ ﷲގެ ރަހުމަތުން މިކަމަށް ބަދަލު އައި ރޭ. އެހެންވީމަ މިހިސާބުން ފެށިގެން އަޅުގަނޑުމެން ކުރަމުން އައި މަސައްކަތް މި ގިއަރުން މިއަށްވުރެ މަތީ ގިޔަރަކަށް ޖައްސާނަން،" ރައީސް ޔާމީން ވިދާޅުވިއެވެ.\nމިރޭގެ ޖަލްސާއަކީ ރައީސް ޔާމީން މިނިވަން ކުރުމަށް އިދިކޮޅުގެ ސަޕޯޓަރުން ކުރި މަސައްކަތަށް ޝުކުރު ދެންނެވުމަށް ބޭއްވި ޖަލްސާއެކެވެ. އެހެން ކަމުން ޖަލްސާގައި ވާހަކަ ދެއްކެވީވެސް އެމަނިކުފާނު އެކަންޏެވެ.\n"ޝުކުރިއްޔާ ރައްޔިތުން" ނަމުގައި އޮތް ޖަލްސާގައި ރައީސް ޔާމީން ވިދާޅުވީ ވަރުބަލި ކަމެއް ފޫހިކަމެއް ނެތި ރައްޔިތުން ކޮށްދެއްވި މަސައްކަތަށް ޝުކުރުވެރިވާ ކަމަށެވެ. އަދި އެ މަސައްކަތުގައި ދެ އަހަރު ދެމި ތިބީ އެއްވެސް ނާއުންމީދެއް ނެތި ފުރިހަމަ ޔަގީން ކަމުގައި ކަމަށެވެ.


ކޯވިޑް-19 : އިގިރޭސިވިލާތުން އައި 45 މީހެއްގެ ސާމްޕަލް ވަނީ ނަގާފައި ކޯވިޑް-19 : އިގިރޭސިވިލާތުން އައި 45 މީހެއްގެ ސާމްޕަލް ވަނީ ނަގާފައި\nކޯވިޑް-19 : އިގިރޭސިވިލާތުން އައި 45 މީހެއްގެ ސާމްޕަލް ވަނީ ނަގާފައި\nނޭޝަނަލް އެމަރޖެންސީ އޮޕަރޭޝަން ސެންޓަރުގެ ތަރުޖަމާނު މުޙައްމަދު މަބުރޫކް ޢަޒީޒް - ފޮޓޯ:މުޙައްމަދު ވަޙިދު / ޕީއެސްއެމް ނިއުސް\nމަރޗް މަހުގެ 14ވަނަ ދުވަހުން ފެށިގެން 19ވަނަ ދުވަހުގެ ނިޔަލަށް އިގިރޭސިވިލާތުން ރާއްޖެއައި މީހުންގެ ތެރެއިން 45 މީހެއްގެ ސާމްޕަލް ނަގާފައިވާކަމަށް ނޭޝަނަލް އެމަރޖެންސީ އޮޕަރޭޝަން ސެންޓަރުން ވިދާޅުވެއްޖެއެވެ.\nނޭޝަނަލް އެމަރޖެންސީ އޮޕަރޭޝަން ސެންޓަރުގެ ތަރުޖަމާނު މުޙައްމަދު މަބުރޫކް ޢަޒީޒް ވިދާޅުވީ މަރޗް މަހުގެ 14ވަނަ ދުވަހުން ފެށިގެން 19ވަނަ ދުވަހުގެ ނިޔަލަށް އިގިރޭސިވިލާތުން ރާއްޖެއައި މީހުންގެ ތެރެއިން 45 މީހެއްގެ ސާމްޕަލް މިހާތަނަށް ނަގާފައިވާކަމަށެވެ. އެޗްޕީއޭއިން މަސައްކަތް ކުރަމުންދަނީ ވީހާވެސް އަވަހަކަށް އެމުއްދަތުގައި އިގިރޭސިވިލާތުން ރާއްޖެއައި އެންމެންގެ ސާމްޕަލް ނަގުމަށްކަމަށްވެސް މަބްރޫކް ވިދާޅުވިއެވެ.\nނަމަވެސް މިހާލަތުގައި ބައެއް ފަރާތްތަކުން ދޮގުމައުލޫމާތު ފަތުރަމުންދާކަމަށާ، މިއީ ވަރަށް ދެރަކަމެއްކަމަށް މަބުރޫކް ވިދާޅުވިއެވެ. މިއަދު ސޯޝަލް މީޑިޔާގައި މިކަމައި ގުޅޭގޮތުން ފަތުރާފައިވާ ވާހަތަކަކީ ދޮގުވާހަކަތަކެއްކަމަށާ، މިދަނޑިވަޅުގައި އެއްވެސް މީހަކު ހަގީގަތް އޮޅުވާލައި ދޮގު މައުލޫމާތު ނުފެތުރުމަށް މަބުރޫކްވަނީ އަނެއްކާވެސް އިލްތިމާސްކުރައްވާފައެވެ.\nއޭނާ ވިދާޅުވީ މިޙާލަތުގައި ރާއްޖެއިން ބޭރުން އަންނަ އެއްވެސް މީހަކާމެދު ތަފާތުގޮތަކަށް ޢަމަލުކޮށްފައިނުވާނެކަމަށާ ސަރުކާރުން ޤާއިމްކޮށްފައިވާ ކަރަންޓީން ފެސިލިޓީތަކުގައި ދައުލަތުގެ ވަޒީރުންގެ ދަރިންނާއި، އެނޫންވެސް އިސްމަޤާމުތަކުގައި ތިއްބެވި ޢާއިލާތަކުގެ މެމްބަރުންވެސް އެބަތިބިކަމަށް މަބްރޫކް ވިދާޅުވިއެވެ. މިބޭފުޅުންނަށްވެސް އައިލާއާއި ހަމަޔަށް އާދެވޭނީ 14 ދުވަހަށްފަހު ކޯވިޑަށް ޓެސްޓް ކުރުމަށް ފަހުގައިކަމަށް އޭނާ ވިދާޅުވިއެވެ.\nމަބްރޫކް ވިދާޅުވީ ކޯވިޑް-19އަށް ޝައްކުކުރެވޭ ޢަލާމާތްތައް ހުރެގެން މިހާތަނަށް ރާއްޖެއިން 1204 ސާމްޕަލެއް ނަގާފައިވާކަމަށެވެ. އޭގެ ތެރެއިން 1180 ސާމްޕަލެއް ކޯވިޑް-19އަށް ނެގެޓިވް ވެފައިވާއިރު، ޕޮޒިޓިވް ވެފައިވަނީ 19 ސާމްޕަލެކެވެ. ރާއްޖޭގައި ބަލި ޖެހުނު މީހުންގެ ތެރެއިން 13 މީހަކު ބަލިން ރަނގަޅުވެފައިވެއެވެ. ބައްޔަށް މިހާރު ފަރުވާ ހޯދަމުންދަނީ4ދިވެހިންނެވެ.\nއައިސޮލޭޝަން ފެސިލިޓީތަކުގެ ތެރެއިން ވެލިދޫގައި އައިސޮލެޝަންގައި 15 މީހަކު އެބަތިއްބެވެ. ދަރުމަވަންތަ އައިސޮލޭޝަންގައި ތިބީ3މީހެކެވެ. ކަރަންޓީނު ފެސިލިޓީސްތަކުގައި 867 މީހަކު ތިބިކަމަށް މަބުރޫކް ވިދާޅުވިއެވެ.\nކޯވިޑް-19އިން ރައްކާތެރިވުމަށް ސަރުކާރުން އަޅުއްވާފައިވާ ފިޔަވަޅުތަކާއެކު ރާއްޖެއަށް ބޭރުގެ މީހުން އައުން ވަނީ ހުއްޓުވާފައެވެ. މިއަދު ރާއްޖެއަށް ބޭރުން އެއްވެސް މީހަކު އައިސްފައިނުވާއިރު، ރާއްޖެއިން 170 މީހަކު ބޭރަށް ފުރައިގެން ގޮސްފައިވެއެވެ.


ރ.ޔާމިނަށް އިހުތިރާމުކުރުމަކީ ރ.ޞާލިޙްގެ ސަރުކާރަށް ލިބޭނެ ނިކަމެތިކަމެއް ނޫން: ސަޢީދު - DhiDaily\nރ.ޔާމިނަށް އިހުތިރާމުކުރުމަކީ ރ.ޞާލިޙްގެ ސަރުކާރަށް ލިބޭނެ ނިކަމެތިކަމެއް ނޫން: ސަޢީދު\nރައީސް ޔާމިން ޢަބްދުލްޤައްޔޫމަށާއި، އެ މަނިކުފާނުގެ ޢާއިލާއަށް އިހުތިރާމުކުރުމަކީ ރައީސް އިބްރާހިމް މުޙައްމަދު ޞާލިޙްގެ ސަރުކާރަށް ލިބޭނެ ނިކަމެތިކަމެއް ނޫންކަމަށް މާވަށު ދާއިރާގެ މެންބަރު އަދި ކުރީގެ އިކޮނޮމިކް މިނިސްޓަރު މުޙައްމަދު ސަޢީދު މިރޭ ވިދާޅުވެއްޖެއެވެ.\nމެންބަރު ސަޢީދު މިހެން ވިދާޅުވީ ކުރީގެ ނައިބު ރައީސް ޑރ.މުޙައްމަދު ޖަމީލް ކުރެއްވި ޓްވީޓެއް ރީޓްވީޓްކުރައްވައެވެ.\n”ރައީސް ޔާމީނާއި ހަމައިން ސަރުކާރުން ޢަމަލުކުރަނީ ލާއިންސާނީ ޤާނޫނާ ޚިލާފަށް. ކުއްލިއަކަށް ރޭ މާލެ ގެނައިއިރު ޢާއިލާއާއި ވަކީލުންނަށް ނޭނގީ ކީއްވެ؟ މި މާތް މައްސަރު އެތައް އިރަކު ކަނޑުމަތީގައި ގެންގުޅެ ކަންތައްކުރި އިހާނެތި ގޮތް ކުށްވެރިކޮށް ރައްކާތެރިކަން ކަށަވަރުކުރަން ގޮވާލަން.“ ޑރ.ޖަމީލް ކުރެއްވި ޓްވީޓުގައިވެއެވެ.\nބުދަދުވަހުގެރޭ ރައީސް ޔާމިން މާލެ ގެނެވުނީ އެ މަނިކުފާނު ބޭނުންފުޅުވެގެން ކޮވިޑު ވެކްސިން ޖެއްސެވުމަށްކަމަށް ކަރެކްޝަނަލް ސަރވިސްގެ މީޑިއާ އޮފިޝަލާއި ހަވާލާދީ ބައެއް ނޫސްތަކުން ރިޕޯޓުކުރިއެވެ.\nއެހެންނަމަވެސް މާލެ ގެނައި ފަހުން ކޮވިޑު ވެކްސިން ޖައްސަވާން އެ މަނިކުފާނު އިންކާރު ކުރެއްވި ކަމަށާއި، އެ ގޮތުން އެ މަނިކުފާނު އަނބުރާ މާފުށްޓަށް ގެންދިޔައީ ކަމަށް ވެސް ކަރެކްޝަނުން ބުނެފައިވެއެެވެ.\nރައީސް ޔާމިންގެ ވަކީލު ޑރ.ޖަމީލްގެ ވާހަކައާއި އެއްފަދައިން ރައީސް ޔާމިންގެ ވަކީލުންގެ ޓީމުން މިރޭ ނެރުއްވި ބަޔާނެއްގައި ވަނީ ކަރެކްޝަންގެ ވާހަކަތައް ދޮގުކުރައްވައިފައެވެ. ވެކްސިން ޖައްސަވަން ރައީސް ޔާމިން ދެކޮޅު ނުހައްދަވާ ކަމަށާއި، ކަރެކްޝަނުން އިހުމާލުވީކަމަށް ވަކީލުން ވިދާޅުވިއެވެ.\nމިފަދަ ދަނޑިވަޅެއްގައި ސަޢީދު ވިދާޅުވީ ރައީސް ޔާމިނާއި، އެ މަނިކުފާނުގެ ޢާއިލާއަށް އިހުތިރާމުކުރުމަކީ ރައީސް އިބްރާހިމް މުޙައްމަދު ޞާލިޙްގެ ސަރުކާރަށް ލިބޭނެ ނިކަމެތިކަމެއް ނޫންކަމަށެވެ.\n”ރައީސް ޔާމިނުގެ ކާމިޔާބު ފަސް އަހަރު އެ މަނިކުފާނު ވަނީ މި ޤައުމަށް އަގުނުކުރެވޭ އެތައްއެތައް ޚިދުމަތްތަކެއް ކޮށްދެއްވައިފައި. އެ މަނިކުފާނާއި، ޢާއިލާއަށް އިހުތިރާމުކުރުމަކީ ރައީސް އިބްރާހިމް މުޙައްމަދު ޞާލިޙްގެ ސަރުކާރަށް ލިބޭނެ ނިކަމެތިކަމެއް ނޫން. ހިތްތިރިކޮށް އޯގާތެރިކަން އިސްކުރުމަކީ މާތް ސިފައެއް.“ ރައީސް ޞާލިޙަށް ޓެގްކުރައްވައި ސަޢީދު ކުރެއްވި ޓްވީޓުގައިވެއެވެ.\nސަޢީދު މިހެން ވިދާޅުވިއިރު، ރައީސް ޞާލިޙްވަނީ ރައީސް ޔާމިނަށް ދެރަގޮތެއްނުވާނެކަމަށް ވިދާޅުވެފައެވެ.


މާފަރު ކައުންސިލްގެ ގޮނޑި 40 ވޯޓުގެ ތަފާތަކުން މިފަހަރުވެސް ކާމިޔާބުކުރީ އަންވަރު. | Naares\nމާފަރު ކައުންސިލްގެ ގޮނޑި 40 ވޯޓުގެ ތަފާތަކުން މިފަހަރުވެސް ކާމިޔާބުކުރީ އަންވަރު.\n28 އެޕްރީލް 2012\nނ. މާފަރު ކައުންސިލުން ހުސްވެފައިވާ ގޮނޑިއަށް މެމްބަރަކު އިންތިހާބު ކުރުމަށް މިއަދު ބޭއްވި ބައި އިލެކްޝަންގައި ކައުންސިލްގެ 40 ވޯޓުގެ ފަރަގަކުން އަލުން އެގޮނޑި އަންވަރު އަބްދުލް ޣަނީ ކާމިޔާބު ކޮށްފިއެވެ. މިފަހަރު އަންވަރު މި ގޮނޑި ކާމިޔާބު ކުރީ ޕީޕީއެމް ޓިކެޓްގައި ވާދަކޮށްގެންނެވެ.\nއެންމެ ފުރަތަމަ ރަށު ކައުންސިލްގައި އަންވަރު މަސައްކަތް ކޮށްފައިވަނީ އެމްޑީޕީ ޓިކެޓްގައި އިންތިހާބު ކާމިޔާބުކޮށްގެންނެވެ. އެމްޑީޕީއިން ބުނާގޮތުގައި އަންވަރު އެމްޑީޕީއިން ވަކިކުރީ ޕާޓީގެ ގަވާއިދަށް ހުރުމަތްތެރިކޮށް ނުހިތާތީއެވެ. އެމްޑީޕީއިން އޭނާ ވަކިކުރުމުން ކައުންސިލްގެ ގޮނޑި އަންވަރަށް ގެއްލުމުން ބައިއެލްކްޝަން ބާއްވަން ޖެހުނީއެވެ.\nމާލޭފޮށިން އަންވަރަށް 75 ވޯޓު ލިބިފައިވާއިރު އިދިކޮޅު މުޙައްމަދު އަބުދުލްޣަނީ އަށް ލިބިފައިވަނީ 41 ވޯޓެވެ. މާފަރުގައި ބެހެއްޓިފޮށިން އަންވަރަށް 248 ވޯޓު ލިބުނުއިރު މުޙައްމަދަށް ލިބިފައިވަނީ 241 ވޯޓެވެ. ޖުމުލަ 323 ވޯޓް އަންވަރަށް ލިބުނު އިރު އެމްޑީޕީގެ ކެންޑިޑޭޓެއްގެ ގޮތުގައި ވާދަކުރި އެ ރަށު ހީނާމާގޭ، މުހައްމަދު އަބްދުލްޣަނީ އަށް ލިބުނީ 283 ވޯޓެވެ.


Nasheed Vidhaalhuvanee Raajjey Ge Boduvazeeru Kamah Rangalhee Gasim Kamah - Vaguthu\nނަޝީދު ވިދާޅުވަނީ ރާއްޖޭގެ ބޮޑުވަޒީރު ކަމަށް ރަނގަޅީ ގާސިމް ކަމަށް!\nރާއްޖޭގެ ވެރިކަމުގެ ނިޒާމް ބަރުލަމާނީ ނިޒާމަކަށް ބަދަލު ކުރުމަށް ޖުމްހޫރީ ޕާޓީ ލީޑަރު ގާސިމް އިބްރާހިމްގެ ތާއިދު ހޯއްދެވުމުގެ މަސައްކަތް ރައްޔިތުން މަޖިލީހުގެ ރައީސް މުހައްމަދު ނަޝީދު ފައްޓަވައިފިއެވެ. ނަޝީދު މިމަސައްކަތް ފެއްޓެވީ ރައްޔިތުން މަޖިލީހުގެ މެންބަރުން ތިއްބަވާ ވަޓްސްއެޕް ގްރޫޕެއްގައެވެ.\nބޮޑުވަޒީރު ކަމަށް ގާސިމް ރަނގަޅު ކަމަށް ވިދާޅުވެ ވާހަކަފުޅު ފެއްޓެވީ ނަޝީދުގެ އަރިސް މެންބަރެއް ކަމަށްވާ ބިލަތްދޫ ދާއިރާގެ މެންބަރު އަހްމަދު ހަލީމް (ދޮންބިލަތް) އެވެ.\nދޮންބިލަތް ވިދާޅުވީ ބޮޑުވަޒީރުކަން ކުރެއްވުމަށް ގާސިމަކީ ގާބިލް ބޭފުޅެއް ކަމަށެވެ. މި ރާއްޖެއަށް ގާސިމަށް ކޮށްދެވޭނެ އެންމެ ބޮޑު ކަމަކީ، އަދުލުވެރިކަންމަތީގައި ރައްޔިތުންނަށް އެ މަނިކުފާނުގެ ބޮޑުވަޒީރުކަމުގެ އިންގިލާބީ ބަދަލެއް ގެނެސްދިނުން ކަމުގައި ދޮންބިލަތް ވިދާޅުވިއެވެ.\nގާސިމް ބޮޑުވަޒީރަކަށް ގެންނަން ދޮންބިލަތް ތާއިދު ކުރެއްވި ނަމަވެސް ނަޝީދުގެ ފެކްޝަންގައި ބަރުލަމާނީ ނިޒާމް ޕްރޮމޯޓް ކުރުމުގެ މަސައްކަތުގައި އެންމެ އިސްކޮށް ހަރަކާތްތެރިވާ މާފަންނު މެދު ދާއިރާގެ އެމްޑީޕީގެ މެމްބަރު އިބްރާހީމް ރަޝީދު (ބޮންޑޭ) ވަނީ ގާސިމަށް ބޮޑުވަޒީރުކަން ދިނުމާއި ދެކޮޅު ހައްދަވާފައެވެ. ބޮންޑޭ ވިދާޅުވީ ގާސިމަށް ބޮޑުވަޒީރުކަން ދެއްވަން އޭނާއަށް ތާއިދު ނުކުރެއްވޭނެ ކަމަށެވެ.\nބޮންޑޭގެ ވާހަކައަަށް ރައްދުދެއްވައި ދޮންބިލަތް ވިދާޅުވީ، މި ވާހަކައަކީ ބައެއް ބޭފުޅުންނަށް އުނދަގޫ ވާހަކައެއް ނަމަވެސް މިއީ ރާއްޖޭގެ ރައްޔިތުންނަށް ރަނގަޅު ގޮތް ކަމަށެވެ. ޒާތީ ނަޒަރަކުން ބެލީމަ ކަމުނުދާނެ ކަމަށް އޭނާ ވިދާޅުވިއެވެ.\nދޮންބިލަތްގެ ވާހަކައަށް ތާއީދުކުރައްވައި ރައްޔިތުންގެ މަޖިލީހުގެ ރައީސް ނަޝީދު ވެސް ވާހަކަ ދެއްކެވިއެވެ. އެމަނިުފާނު ވިދާޅުވީ، ގާސިމަކީ ބޮޑު ވަޒީރު ކަަމަށް ވަރަށް ރަނގަޅު ބޭފުޅެއް ކަމަށާއި، ހަލީމަކީ ދުރު ވިސްނޭ މީހެއް ކަމަށެވެ.\nގާސިމް ވިދާޅުވީ، ބޮޑު ވަޒީރުކަން ކީއްކުރަން ޕިއޯނުކަން އެމަނިކުފާނަށް ދޭން ވެސް އެމްޑީޕީން އެއްބަސްނުވާނެ ކަމަށެވެ. އެވަރު ދިނަސް ވަރަށް ރަނގަޅު ބަޔަކަށް ވާނެ ކަމަށް ގާސިމް ވިދާޅުވިއެވެ.\nމިއަށް ރައްދު ދެއްވައި، ރައީސް ނަޝީދު ވިދާޅުވީ، މިހާތަނަށް ވެސް ގާސިމް ބޭނުންވެލެއްވި ގޮތްތައް އެމްޑީޕީން ހަދާފައިވާނެ ކަމަށެވެ. "ގާސިމް ތިހެން ނުބުނުއްވާ. މިހާތަނަށް ވެސް ގާސިމް ބޭނުންވެލެއްވެވި ގޮތް ހަދާފައި ވާނީ އެމްޑީޕީން." ނަޝީދު ވިދާޅުވިއެވެ.\nދޮންބިލަތް ދެން ވިދާޅުވީ ރާއްޖެ ބަދަލުކޮށް ޕާޓީ ނިޒާމް ގެނައުމަށް ގާސިމްގެ ހިއްސާ ބޮޑު ކަމަށާއި، މިއަދުވެސް ގާސިމަށް ސިޔާސީ ގޮތުން ހައްގު މިންވަރު ލިބެންޖެހޭ ކަމަށެވެ. އަދި އެ މިންވަރަކީ ބޮޑު ވަޒީރުކަން ކަމުގައި ވިދާޅުވިއެވެ. ދޮންބިލަތްގެ ތާއީދުކުރައްވަމުން ނަޝީދު ވިދާޅުވީ، ގާސިމް ކުރެއްވި މަސައްކަތް އެންމެ ގާތުން ފެނިވަޑައިގެންނެވީ އެމަނިކުފާނަށް ކަމަށެވެ.\nސެޕްޓެމްބަރު 8, 2021 09:47\nހަމަ އޭނާ ބުނީ މަޖިލިސް ރައީސްކަމަށް ރަނގަޅީ އަސްލަމްކަމަށްވެސް.\nސެޕްޓެމްބަރު 8, 2021 11:12\nޗިޕް ޖަހަނީ... ވައްޓާލަން ފަސޭހަ\nސެޕްޓެމްބަރު 8, 2021 12:42\nޔެސް ޗިފްޖަހަން އެއުޅެނީ ސޭޓު ބޮލަށް!! ވަރަށް ފަސޭހައިން ތިކަހަކަ ޗިފް ޖެހޭނެވެސްމެ!! ސޭޓަކީ ބަރުލަމާނީއާ ދެކޮޅު މީހެއްވީމަ އޭނާ ބޮލަށް ޗިޕް ޖަހައިގެން ބަރުލަމާނީއަތް ތާޢީދު ހޯދުން ބޭނުމަކީ!! ސޭޓަކީ ވަރަށް ބޮޑަށް ވެރިކަމަށް ފެންބޮވައިގެންފައި ހުންނަ ދަރިއެއް!!! އަމިއްލަ އެދުން އިންތިހާއަށް ބޮޑު މީހެއް!! ސޭޓަށް ލިބެންޏާ މޮޅުވަންޏާ ދައުލަތުން ސޭޓަށް ބޭނުންވާ ހުރިހާ މޮޅެއް ދެންޏާ ހުރިހާ ކަމެއް ވަރިހަމަކޮށްލައިގެން ހުންނަ މީހެއް!! ދައްކަންޖެހޭ ޓެކްސް ދައްކަން ސޭޓަށް އަންގާ ބޭނުންވާ ފަޅު ރަތްތަކާ ގިރިތަކާ ތަންތަން ނުލިބޭގޮތްވާއިރަށް ސަރުކާރާ ދެކޮޅަށް ނިކުންނަ މީހެއް!! މިވަރުގެ މީހުން ހައްދަން ނަޝީދަށް ވަރަށް ރަގަނޅަށް އެނގޭނެ!!\nސެޕްޓެމްބަރު 8, 2021 09:48\nހަމަ ތިސޮރު ބުނީ ވެރިކަން ބޭނުންވެގެން ނޫޅޭކަމަށް. ނމަވެސް ވަގުތު ޖެހުނު އިރު އިބްރާ، މުނައްވަރު ނަގައި ހޫޜާލާފައި ވެރިކަމަށްވެސް އެއީ\nސެޕްޓެމްބަރު 8, 2021 10:34\nމިވެރިކަމުގައި ސިޔާސީ ކަމަކާ ނޫޅޭނެ ކަމަށް. އޭނާ ހުންނާނީ ދިވެހިރާއްޖޭގައިހުރި ރުއް ގުނަންކަމަށް ބުނި.\nސެޕްޓެމްބަރު 8, 2021 09:49\nއެބަ ރަނގަޅުވޭ. ހުވަފެން ދައްކާފައި ކުރަން އުޅޭކަން ކޮށްލީމާ ރަނގަޅުވާނެ. ތިއޮތީ ސިޔާސީ މީހުންގެ ދޮންކެޔޮގަނޑު. ކޮށްމެދިމާލަކުންވެސް އައިސް ވަކެއް އުފުރާލައިގެންދާންވީ.\nކެޔޮގަނޑުހުސްވީމާ ދަޅިގަނޑު އުކާލީމާ ރަނގަޅުވާނެ\nސެޕްޓެމްބަރު 8, 2021 09:51\nގައިމު ގާސިމް ބުނި ދޯ ނަޝީދު ހުންނަނީ ހަމަހޭގަހޭ؟އޭނާ މޮޔަފުޅުވީތޯ؟ ކީއްކުރާނަމޭ ހިތާތޯ ތި އުޅުއްވަނީ؟ އެކަމް ނަޝީދަށް ކަށަވަރުވޭ ގާސިމަކީ ބޭނުން ވަގުތަކު ޗިޕް ޖަހާލެވޭނެ މީހެއްކަން އެހެންވެ މިހާރު ބަރުލަމާނީ އަށް ގާސިމް ބޮލަށް ޗިޕް ޖަހަން ފެށީ އެ. ހީވަނީ މިހާރު ގާސިމަށް ފެންނާނެ ހެން ބޮޑުވަޒީރުގެ ބޮޑު ގޮޑި . ޕިސް ޕިސް ޕިސް...........\nސެޕްޓެމްބަރު 8, 2021 09:55\nކޮންމެ ފަހަރަކުވެސް، ވޯޓާއި ހަމަޔަށް ދެވޭރަށް، ފައިސާގިނަ އެންމެ ފަސޭހައިން ބޯކާލެވޭ މަހުޖަނު މީހަކަށް އެންޑީޕީ އަށް މި ފެންނަނީ ސޭޓް. ޏިޒާމީ ވޯޓަށް ފައިސާ އަޅައިގެން ނޫނީ އެފަދަ ބަދަލެއް ނުގެނެވޭނެކަން އެނގޭތީ ސޭޓްގެ ފައިސާ މުހިންމުކަން މި އެނގުނީ. މިހާތަނަށް ތި ޕާޓީ އަކުން ސޭޓަށް ރަނގަޅުކަމެއް ކޮށްދީފައެއްނެތް.\nސެޕްޓެމްބަރު 8, 2021 09:57\nއަންނި މިފަހަރު ބުރުމާ ބޮލަށް އެޖެހީ ސީދާ ފަންސަވީހަކަށް އެމްއެމްގެ ފުލެޓު ބިޓެއް. އެނގެދާނެތާ ވާއެއްޗެއް.\nސެޕްޓެމްބަރު 8, 2021 10:14\nކީރިތި ޤުނުގައިވާ ވަޙީގެ ބަސްފުޅޫގައި ވަނީ ޝައިތޯނާ ބުނެއެވެ. ތިމަންނަ އެބައި މީހުން މަގުފުރެއްދުމައްޓަކައި އެބައި މީހުންގެ ކުރުމްތިންނާއި ފުރަގަހުން.، ދިމާހުރާ ހުށީމެވެ. އެއްކޮތައްވުރެ ގިނަގޮތްގޮތްތައް ދިމާކުރާ ހުށީމެވެ. ﷲއައް ފުރިހަމައައް އީމާވާބަޔަކުމެނުވީ އެހެން އެންމެން މަގުފުރައްދާ ހުށީމެވެ.\nސެޕްޓެމްބަރު 8, 2021 10:15\nޤާސިމަކީ ރައްޔިތުންނަށް ޚިދުމަތް ދިނުމަށް ކުރަންޖެހޭ އެއްވެސް ކަމަކާ ކައިރި ކުރަންވާ ވަރުގެ މީހެއްނޫން !\nސެޕްޓެމްބަރު 8, 2021 10:21\nގާސިމުގެ ބޯކާލަން ޖައްސާ ގޭމުތީ. އަތަށް ގޮވާނީ. ފޭލިބޯ\nސެޕްޓެމްބަރު 8, 2021 10:23\nގާސިމް ގުނބޯ ހައްދަނީ! ނިޒާމު ބަދަލުކުރެވުނީމަ ގާސިމްގެ ނަންވެސް ޖޯކަކަށް ހަދާނެ ރަސްމީކޮށް!\nސެޕްޓެމްބަރު 8, 2021 10:32\nގާސިމް ހައްދަންފެށީ!!! ގާސިމަކީ ކިތަންމެ ފަހަރަކުވެސް ކަށިޖެހިދާނެ މީހެއް.\nމުއުމިނެއްގެ ގަޔަށް2ފަހަރު އެއް ހޮރަކުން ހަށި ނުޖެހޭނީ..\nސެޕްޓެމްބަރު 8, 2021 10:44\nއިބިލީހައް ވެސް މިނަޝީދު ވަރުގެ ހީލަތްތެރި ވަސްވާސް ނުދެވޭނެ ކަން ޔަޤީން. ގާސިމް ބަރުލަމާނީ ގެންނަން ހެޔޮނުވާނެކަމަށް ބުނީމަ މިހާރު އެފަކީރަށް ބޮޑުވަޒޫރުކަން ދޭން ކަމަށް ހަދާފަ މަޖިލިހުން އޭތި ފާސް ކުރަން މޮޅު ރޭވުމެއް ރާވާލީ. ގާސިމް އަކީވެސް ފާޑެއްގެ މީހެއް ވިއްޔަ. ހަމަ ޖެހިދހާނެ މި އިބިލީހުގެ ކެިވެރި ކަމުގަ.\nސެޕްޓެމްބަރު 8, 2021 11:00\nޤާސިލް ގޯނި ފުލަށް އަންނި އެ ވައްޓާލީ\nސެޕްޓެމްބަރު 8, 2021 11:01\nކޮންމެވެސް އެއްޗެކޭ ކިޔައިގެން ބަރުލަމާނީ ނިޒާމަކަށް ޤާސިމުގެ އެހީތެރިކަން ހޯދުމަށް އެ ސޮރު ވައްދާލުމުގެ މަސައްކަތް އެ ފެށީ.\nސެޕްޓެމްބަރު 8, 2021 11:06\nހަމަ އޭނާ ބުނީ މަޖިލިސް ރައީސްކަމަށް ރަނގަޅީ އަސްލަމްކަމަށްވެސް، ގާސިމްގެ ބޮލަށް ސަވާރުވެގެން ނިޒާމީ ވޯޓަކަށް ދާން މިއުޅެނީ . ހާދަ މަކަރުވެރި ހީލަށް ތެރިއެއްމިއީ.\nސެޕްޓެމްބަރު 8, 2021 11:29\nތިޔަ އުޅެނީ ޤާސިމް ބޯކާލަން\nސެޕްޓެމްބަރު 8, 2021 11:30\nތިޔަ ޖަހަނީ ބޮލުގެ އެއްޗެއް... ބޭނުމަކީ ބަރުލަމާނީ ނިޒާމު ގެނައުން...\nސެޕްޓެމްބަރު 8, 2021 11:49\nގާސިމުގެ އެހީތެރިކަމަށް ބޭނުންވާ ކޮންމެ ފަހަރަކު ނަޝީދުގެ ނަޒަރުގައި ގާސިމަކީ ރަންގަނޑެއް. އެކަމެއް ހާސިލުވެ ނިމުމުން ގާސިމަކީ ގުއިބުރިއެއް. މިފަހަރުވެސް ބޯ ކާލެވިދާނެބާ.\nސެޕްޓެމްބަރު 8, 2021 11:55\nމަނެތިން އެއްޗެކޭ ބުނާކަށް. ހާދަހާވާ މޮޅޭދޯ ޖޯކު ވާހަކަ ދައްކައިގެން މީހުން ހައްދާލަން.\nސެޕްޓެމްބަރު 8, 2021 11:59\nގާސިމު އުފަލުން ނަށާނެ. ދެން އަންނި ވަރެއް ނުހުންނާނެ\nސެޕްޓެމްބަރު 8, 2021 12:00\nސޭޓުގެ ބޯ ކާލައިގެން ފާއިސާ ޚަރަދުކުރާނެ މީހަކު ހޯދަން ރާވާ ޙީލަތްތެރި ރޭވުމަކަށްނޫނީ ތިވާހަކަތަކެއް ނުވާނެކަން ޔަޤީނެވެ. ސޭޓަށް ވާނެޔޭ ސޭތުނޫން މީހަކަށް ނުވާނެޔޭ ކިޔައިގެން މިފަހަރުވެސް ބޯ ކާލާނެއެވެ. ސޭޓަށް މިހާރު ހުވަފެނުގައި ބޮޑުވަޒީރުގެ ގޮނޑި ފެންނާނެއެވެ. ސޭޓުގެ ހިއްވަރެއް ހުރިއްޔާ އެނގިދާނެތާއެވެ. އަހަރެން ކުޅިބަލަން ލިބޭނަމެވެ.\nޤާސިމް ކީއްކުރަންތޯ މައުމޫނުއޭ ބޮޑުވަޒީރަކީ ބުންޏަސް ތިކަން ޤަބޫކު ކުރަނެ ބަޔަކުނެތް! އަސްލަމް މަޖްލީސް ރައީސްކަންވެސް އެބަކުރައެއް ނޫންތޯ! ހިތަދޫ އުތުރުދާއިރާ މީހުން މޮޔަހައްދައިގެން އެހެރީ އެނާއަށް މަޖްލީސް ރައިސްކަންވެސް ދީފައި!\nމީގެ އެންމެ ދެރަ ތަންކޮޅަކީ ޤާސިމް މިހާރު ހުންނާނީ ބޮޑްވަޒީރުވެގެން! މިހާރު އެނާ ނިކުންނާނެ ބަރުލަމާނީ ގެންނަށް!7ފަހަރު ހުވާކޮށްފައި ބުނަން މިހުރީ ބަރުލަމާނީ ނިޒާމު ގެންނާކަށް ވޯޓެއް ނުދޭނަށް އަދި ދަންނަ ތިމާގެ ބަޔަކުވެސް ނުދޭނެ!\nސެޕްޓެމްބަރު 8, 2021 12:04\nރަނގަޅުވާނެ. އެއްދުވަހު ބޮޑުވަޒީރު ކަމުގައި ބަހައްޓާފައި އަނެއްދުވަހު އިތުބާރުނެތްކަމަށް ވޯޓްނަގާފައި ބޭރުކޮށްލާނީ.\nސެޕްޓެމްބަރު 8, 2021 12:07\nމިފަހަރަކު ހިއެއްނުވޭ ސޭޓުގެ ބޮލަށް ޗިޕްޖެހޭނެހެނެއް. އަންނިއަކީ ބަހާއި އަމަލާއި ދިމާވާ މީހެއްނޫން. ނުކުރާނަމޭ ބުނެފިއްޔާ އެކަމެއް ކުރާނެ. މިފަހަރު ސޭޓް މޮޔަހެއްދިއްޖެއްޔާ ސޭޓަކީ ގަމާރެއް.\nސެޕްޓެމްބަރު 8, 2021 12:52\nޤާސިމް ސިޔާސީ މީހުން ބޭނުން ކުރަނީ ރިހަ މީރުކުރަން އަޅާ ހިކަނދިފަތް، ރާނބާފަތް ގޮތުގަ. ރިހަ ކާންވީމަ ފަތް ކޮޅު ނަގާ ތަ ށީގެ އެއްކައިރީގަ ބާއްވާނެ. ސޭޓް ވިސްނަބަލަ\nސެޕްޓެމްބަރު 8, 2021 13:01\nއެމްޑީޕީ އިން ދެކޮޅަށް ބައި ބެހިލައިގެން ގާސިމް އަށް އެއްބަޔަކު ތާއީދު ކުރާނީ އޭ އަނެއް ބަޔަކު ތާއީދު ނުކުރާނީއޭ . މިހެން ގޭމް ކުޅެނިކޮށް ގާސިމް އަމިއްލަޔަށް އައިސް ތާއީދުކުރާމީހުންނާ ގުޅިގެން ވާހަކަ ދައްކަން ފެށީމާ އެއޮތީ ބަރުލަމާނީ ވަދުގައި ގާސިމް ބާނާފަ އޭ ބުނަން ހިޔަޅު ބުއްދީގެ އެމްޑީޕީ މިއުޅެނީ . ރާއްޖޭ ރައްޔިތުންނައްވެސް ވަރަށް ގިނަދުވަހު އޮޅުވާލައިގެން އުޅެފި . މިޘާލް އަކައް. 1 ރައްވެހި ފަތިސް . މީ ކޯއްޗެއް؟ ރައްވެހިންނަކީ އިންސާނުން. ރަށެއްގެ ރައްވެހިންނަކީ އެ ރަށުގެ މީހުން. ފަތިސް ރައްވެހިވާނެތޯ؟2ޖަޒީރާ ރާއްޖެ .މީ ކޯއްޗެއް ޖަޒީރާ މާނައަކީ ރައްރަށް . ރާއްޖެ މާނައަކީވެސް ރައްތައް .! " ނޫކުލައިގެ ނޫކުލަ " އެ ބުނެވުނީ އެމްޑީޕީ މީހުން ހިތުން ވަރަށް މޮޅު އެއްޗެއް . މިކަހަލަ ހެއްލުންތެރި ބައެއް އެއީ\nސެޕްޓެމްބަރު 8, 2021 13:10\nމިއުޅެނީ ނިޒާމު ސަކާރާތްވެގެންހެެއްޔެވެ؟ މިރާއްޖޭގެ މީހުން ވެރިކަމުގެ ނިޒާމު ބަދަލުކުރާކަށް ނޭދެއެވެ. ނަޝީދު ހީކުރީ އޭނާ ބޭނުންހާގޮތަކަށް މިރާއްޖޭގެ ރައްޔުތުން ހެއްލޭނެކަމަށް ހެއްޔެވެ. އެއްގޮތަކަށްވެސް އެހެން ހީނުކުރާށެވެ. އަންނިއަށް އޯކޭދިން ޒަމާން ފަހަނައަޅައި ހިނގައްޖެއެވެ. މީ އެހެން ޒަމާނެކެވެ. މިރާއްޖޭގެ މީހުން ވަރަށް ރަނގަޅަށް ފުރުޞަތު ނަޝީދަށް ދިނެވެ. ނަމަވެސް ތިމާގެ ޤާބިލްކަން ނެތުމުގެ ސަބަބުން ފޭލްވެގެން ދިޔައީއެވެ. އެހެން ކަމުން ދެން އިތުރަށް އެފުރުޞަތުދޭކަށް ބޭނުމެއް ނުވެއެވެ. ޙަޤީޤަތަކީ ރައީސް އިބްރާހީމް މުހައްމަދު ޞާލިޙްވެސް އަންނިއަށްވުރެ ވެރިކަން ކުރަން ރަގަޅެވެ. އެއީ ވިޔާނުދާ އަނގަނުތަޅައި އެބަ ކުރިއަށް ގެންދެއެވެ.\nސެޕްޓެމްބަރު 8, 2021 13:13\nކުރީގަ ވެސް ތިގޮތައްބުނި އިބުރާއޭ ރައިސް އަކައް އެއްމެ ރަނގަޅީ އެހެންކިޔާފަ އޭނަގޮވައިގެން އަތޮޅުތެރެއަށްގޮސް ހެދީމަ މީހުންގެ ތާއީދު ލިބޭހެން ހީވީމަ އޭނަ ބޭރުކޮއްލީ ތިވެސް ހަމަ އެކަހަލަ ސްޓަންޓެއް މިހާރު ބަރުލަމާނީއަށް މީހުން ނޫނެކޭ ބުނާތި ގާސިމް ދައްކާގެން އެކަން ކުރަން އެއުޅެނީ ހަމަ ރައްޔިތުން ވާވައްދައިގެން އެކަން ވާއިރައް މިކަލޭގެ އެތަނައް ދެމިގަންނާނީ، މިހާރު ގާސިމް ވެސް ހުންނާނީ އޭނައަކީ އެބުނާހެން ބޮޑުވަޒީރަކައް އޭނަޔައްށޭ އޭރުން ލިބޭނީ، އަސްލު މީނަޔަކީ ބޮލުގަ މާބޮޑު ތެއްކަމެއް ހުރި މީހެއްނޫން، ދެން މާދިގު ވެއްޖެ މިހާރު !\nސެޕްޓެމްބަރު 8, 2021 13:39\nމޮޔަސޭޓް ގުބޯހައްދާގެން ބަރުލަމާނީ އަށް ސަޕޯޓް ހޯދަނީދޯ\nސެޕްޓެމްބަރު 8, 2021 13:45\nހެއްހެއްހެއް... އެކަމަކުވާ ހަމަ ސާބަސް. އަދި މިދިވެހިރާއްޖެއަކުން އަންނި ވަރުގެ ބޯހަމަޖެހޭ މީހެއް ނުއުފެދެ. ޤާސިންބެޔާ މައުމޫނާ ތާއީދުކުރިޔަސް ނިޒާމުބަދަލުކުރާކަށް ދިވެހިރައްޔިތުން ބޭނުމެއް ނުވާނެ. ވޯޓްލައިގެން ދިވެހިރައްޔިތުންގެ ފައިސާއިން ޚަރަދުބޮޑިއެއްކުރެވިދާނެ. ތާއިދުލިބޭނީ ކުރިންވެސް ލިބުނުވަރަށް. ބަރަބޮލަށް ތާއިދުކުރާނީ އެމްޑީޕީ ގުންޑާ ފެކްޝަންގެ ކުދިންކޮޅު... އޯކޭ\nސެޕްޓެމްބަރު 8, 2021 14:04\nމިރާއްޖޭގެ ސިޔާސީ ގޮތުން އެންމެ ވިސްނުންކޮށި ލީޑަރެއްގެ ލަގަބު ޖުމްހޫރީ ޕާރޓީގެ ލީޑަރ ޤާސިމުއަށް ލިބިއްޖެ. ރައީސް ނަޝީދު މަލާމަތް ކުރީމަވެސް ޤާސިމް ހީކުރަނީ ބޮޑުވަޒީރުކަން ދޭން އުޅޭހެން. ހާދަ ސިކުނޑި ޅަ ރޫފަ ރަގަޅު ސިޔާސީ ލީޑަރެއްތާ!.. ބޯހަލާކު،،...\nސެޕްޓެމްބަރު 8, 2021 14:24\nގާސިމެއް ތިހާފަސޭހަ ކޮށެއް ގުބޯއްޔެއް ނުހެއްދޭނެ\nސެޕްޓެމްބަރު 8, 2021 14:30\nގާސި މް ވިސްނާވަޑައިގަތުން މުހިއްމ މެވެ ގާސި މް އާއި ޖޭޕީ\nކުނި ވައްޓަށް ވައްޓާލު މަށްޓަކާ ޖަހާ ދަންތުރައެކެވެ.\nސެޕްޓެމްބަރު 8, 2021 14:38\nކުޑަކުއްޖަކައްވެސް ގާސިމްހައްދާލުމަކީ އެއްވެސް ކަމެއްނޫން\nމެޓާދޭނަމޭ ހަމަބުނީ އުފަލުންގޮސް ބުނިކޮންމެ ކަމެއްކޮއްދޭނެ\nމާނަޔަކީ މިނައްވުރެން އަމިއްލައެދުން ބޮޑީއޭ\nސެޕްޓެމްބަރު 8, 2021 14:44\nމި ނަސިދު ގާސިމްގެ ބޮލަށް ސަވާރުވެ ގެން ގާސިމްލައްވާ މައުމޫނުގެވެރިކަން ވައްޓާލުމަށް ފަހު ފޮނިބޯލީ . ގާސިމަށް ދިޔައީ ޗޮކުން. މިފަހަރު މި އުލެގަތީ ބަރުލަމާނި ވައިގަ ނުހިފީމަ ގާސިމް ބޮލަށް ސަވާރުވާން. މުއުނިނަކަށް އެއްހަރަކުން ދެފަހަރު ކައްތެއް ނުޖެހޭނެ.\nސެޕްޓެމްބަރު 8, 2021 14:47\nބޮލަށް ޗިޕެއްޖެހީދޯ ގާސިމު މޮޔަވެދާނެބާ؟\nސެޕްޓެމްބަރު 8, 2021 14:50\nސޭޓޮ ބޮލައް ޗިޕް ޖެހޭނެ، ސޭޓާ ވެގެން ބަރުލަމާނީ ގެންނަން އެއުޅެނީ\nހީހީހަލާކު.. މީނާ އަޅެ ދެން މޮޔަވާނީ މިހާކަންހާ ވަރަށް. މިކަހަލަ ކިތައް މަޅިޖަހައިފި މިކަލޭގެ، އިބިލީސްވެސް ވަރުބަލިކަމެއް ނެތި މީހުން މަގުފުރައްދަން ކުރާކަމަކީ އެމީހަކު ހައްލަލާލެވޭނެހާ ގޮތަކަށް ވިސްނައިދީ ބޯކައިލުން. ބަލަ ޤާސިމް އިބްރާހިމް ނޫޅެއޭ ތިކަހަލަ ދިއުޅިއެއް ނުވާ މީހަކު ދައްކާހާ ވާހަކަ އަކަށް ހެއްލޭކަށް. މިހާރުވެސް ވެރިކަން ބޭނުންވެގެން ކޯލިޝަން ހަދާފައި ވެރިކަން ލިބިގެން ހަތަރު ލީޑަރުން ބައްދަލުވި ދުވަހުވެސް ތިމީހާ ކަންކުރިގޮތް އެއޮތީފެންނަން. ވެރިކަން ކުރަން ބޭނުން ނުވާކަމަށް ބުނި މީހާގެ ހާލު އެއޮތީ ފެންނަން.. އިރެއްގާ ދެއްކި ވާހަކަ އެއީ ހެޔޮހިތުން ދެއްކިވާހަކަ އެއްކަމަށް ޤަބޫލުކރިޔަސް ހުސް ހެދީ ދޮގުކަން މުޅި ގައުމު ހެކިވޭ..\nސެޕްޓެމްބަރު 8, 2021 17:39\nބަރުލަމާނީ ނިޒާމެއް ނުގެނެވިގެން އެހާ ވަރަށް މި ތެޅިފޮޅޭ ސަބަބެއް ނުވިސްނުނު\nސެޕްޓެމްބަރު 8, 2021 18:18\nރާއްޖޭގަ މިހާރު އޮތް ނިޒާމު ކަމު ނުދަނީތަ؟ ކިހާ ބޮޑު ކަމެއް މީ ބޯ ހަލާކު\nސެޕްޓެމްބަރު 8, 2021 19:21\nޤާސިމް ގަޅަހައްދަން ދައްކާ ވާހަކައެއް. ޤާސިމް ބަރުލަމާނީ ނިޒާމަށް ތާއީދު ނުކުރައްވާތީ އެ އުޅެނީ ބޮޑުވަޒީރު ކަމުގެ ހުވަފެން ދައްކައިގެން ޤާސިމް ބަރުލަމާނީއަށް އަބުރާލަން. ... ނަޝީދުގެ މަކަރު މިހާރު ޤާސިމަށް އެގިލައްވާ.